










■ ZABAVNA BIBLIOTEKA " 

URED]U]E DR. NIKOLA ANDRIĆ 

■ KOLO XXXV. KN]1GA 434. ■ 


ŠaREHD HOlO 

ZBIRKA PRIPOVIJEDAKA 

NAPISAO 

BOŽO LOVRIĆ 



ZAGREB 1928. 

NAKLADA ZAKLADE TISKARE NARODNIH NOVINA 





češki glas o B. Lovriću 

nije lako, jer se on neprestano raz- 
uf/a i danomice >Ade na više<i, kako o njemu reče njegov po¬ 
bratim. ruski pjesnik K. Balmont. I kad misliš, da si ga već 
potpuno shvatio, ukaže ti se u drugom osvjetljenju i ti uvidjaš, 
da si se prevario u svojim naglim zaključcima. A ipak pored 
* raznoličnosti Lovrič se stalno navraća na 

jednu misao, koja ga postojano uzbudjuje, a to je misao _ 

o smrti, misao o značenju prolaznosti i vječnosti. Nedavno je, 
kad je L. Vojnoviću umrla sestra, pjesnik napisao svome pri- 
jatelju slijedeće pismo: »Riječi utjehe su prazne i' uzaludne 
za onoga, koji osjeća istinsku bol! Nije to samo bol za lju¬ 
bljenom sestrom, bratom, ženom, majkom, već i za svim onim, 
što je prošlo i što se više nikada vratiti ne će. U toj boli je 
pregorka spoznaja, da su sva naša nastojanja, uspjesi i djela 
tek luda, besmislena igra jednog sunčanog trenutka, koji će 
nestati u vječnosti kao da ga nije ni bilo! A ipak ... ipak... 
tko zna... možda sve te naše patnje i razočaranja imaju 
neku svrhu — nama, smrtnicima, nepoznatu. Budimo 
smjerni u svom srcu i radije sudimo osjeća- 
/em, nego umom... Živi i ne pitaj, čemu! U tome je sva 
mudrost. Sam osjećaj, da si živ i da dišeš, nagradjuje te za 
sve muke ... Dragi moj prijatelju, budite uvjereni, da iskreno 
opecam s vama. Ja sam sve svoje mile već davno izgubio 
Majka mi je umrla, kad su mi bile dvije godine. I onda re- 
^m braća, sestra, otac, stric — i evo me sama na svijetu. 
Meni je katkada kao stablu, kome sasjekoše sve grane i ostade 
sarno deblo i korenje. Ali na hrapavoj kori debla još je jedna 
svježa klica, a to je moj sin Pavle. Da živi, da raste, da se 
stablo opet zazeleni... Znam dobre i zle strane života i moja 
je jedina svagdašnja molitva: »Pokoj vječni smirenima, a ži¬ 
vima zdravlje«. 

Ovo je pesimizam, koji se potpuno poklapa s optimiz- 
mom. U oprekama i kontrastima je snaga Lovrićeve umjet- 
nosti. N<z tu pojavu naići ćete mnogo puta i u ovoj knjizi pri¬ 
povijedaka. Lovrić je proniknut dubokom istinom, da bez 
smrti nema života, da bez zla ne bi bilo ni dobra, da bez tame 
ne bi bilo ni sunca! 

. ^^^nako je značajan za Lovrića njegov odnošaj prema 
selu i velegradu. Živi u Pragu, a čezne za morem, za ubavim 
varošicama na obalama Jadrana. Ima dana, kad ćete ga su- 

sresti usred Vdclavskog trga, kako zebe kao ptica, kojoj je 
jato — nekim kobnim slučajem — odletjelo na topli jug. A 
kad je sunce — na jednom sav oživi i očima, punima sjaja, 
priča o moru, ribama i sunčanim šetnjama po Bačvicama i 
zelenom Marjanu. Govori o strukovima kadulje, o grančiccima 
ružmarina, o uvelom smilju, što se žuti pokraj zelenih vino¬ 
grada. A glas mu je nekud dublji, kad spomene tužni i rnrki 
čempres, koji čuva grobove kao stražar s uzdignutim kopljem. 

I sad čemo još bolje shvatiti, kakvo je bilo njegovo 
raspoloženje, kad je odgovorio K. Balrhontu ha članak »o cvi¬ 
jeću i pticama«, koji je nedavno izašao u pariškom listu nL e s 
dernieres nouvelle s«. Evo, što piše svome drugu: 
»Iz vaših redaka osjeća se miris zemlje. Čovjek bi najradije 
uzeo u ruke putnički štap i krenuo, kud ga noge nose. U pri¬ 
rodu, u radost, na osvajanje svijeta i lijepih žena... Kako 
je ubog naš život u gradovima! Ni disati se ne može. Mjesto 
zraka, te najsladje hrane, koja je otvorio Bog, gutamo smrad, 
prah i benzin. Mjesto cvrkutanja ptica — odjekuje zvižduk 
lokomotiva; mjesto žuborenja potočića, proganja nas lom- 
njava željeznih kola; mjesto po zelenoj travi i rosnome cvi¬ 
jeću, gazimo po suhom blatu i čadji. I sve to trpimo radi kore 
hljeba, radi svakidašnjeg zalogaja. Teškom pečalbom ubijamo 
zdravlje, da nadnicom kupimo hranu i napunimo pokvareni 
želudac!. .. Kako smo jadni i slabi, robovi svog glada i svojih 
navika. Biti slobodan znači ne imati nikakvih potreba. A mi 
se medjutim mučimo, da kupimo par salonskih odijela, da 
se možemo natjecati s bogatom gospodom. Kujiujemo sami 
sebi verige! Mučimo se radi kravate, prsluka, lakiranih cipela. 
Šio bi ljudi rekli, da nas vide u staroj obuči?! Preziremo svog 
bližnjega, a bojimo se njegovog ogovaranja. Kukavice! Ku¬ 
kavice! i ništa drugo! A medjutim dani prolaze, zemlja cvate, 
daljine zovu, a mi sjedimo u svojim tužnim kućama kao robi¬ 
jaši u tamnicama«. 

Božo Lovrič voli selo i seljake i zato ih je neobično 
živim i plastičkim potezima opisao a ovoj zbirci. Zauvijek se 
usijeku u vašu pamet: ne možeš ih zaboraviti. Kao da su iz 
kamena isklesani, tako stoje pred nama. Voli ih i kad ginu i 
kad se razuzdano vesele. 1 katkada, da zabašuri svoju bol, 
od srca se nasmije, jer zna, da svaki novac — i svaka stvar 
_ ima lice i naličje. Mudar je i kad se raduje i kad se ža¬ 
losti. I kad je nedavno napisao u jednom članku, da »smijeh 
izmiruje«, očito je, da je mislio na sebe. Veli: »smijeh je 
oštriji od noža, a ubitačniji od puške, a kad pogodi, ipak ne 
ubije« ... 

Ali najbolje ga je ubilježio jedan veliki ruski pjesnik, 
koji je, pročitavši Lovričeva »S i n a«, napisao ove duboke 
rečenice: »Dramatski zadatak, što ga je postavio u Sinu, 
jest nepodnošljivo mučan. Otac, majka, sin, njegova mlada 
žena, pobratim, svi oni izviru iz neminovnosti žrtve; svi su 


oni žrtvovani kao a prvim vremenima kršćani, koje vode na 
raspeće, — i kao klasje, koje će morati da bude požeto i zrno 
premlaćeno, da imamo hljeba — i kao molitvene visoke vo- 
štanice u hramu, koje prate svojim sagorijevanjem naš mučni, 
sveti, bogosudjeni trenutak! Ne zapadati u ponavljanja kod 
rješavanja ovih zamršenih zadataka, i ne upadati u preuveli¬ 
čavanje — za to je potrebno imati osjećaj i oko srne, i onu 
čistoću svog odnosa prema samom sebi, prema ljudima, prema 
svijetu i prema Bogu, koji je u srodstvu sa kristalnom čisto¬ 
ćom gorskoga vrela... To je teško, ali veliki naš učitelj 
Cothe, rekavši: 

»Ja moram sve na više da uzlazim, 

I u daljinu sve da dalju gledam«, 

kazao je takodjer, »da se njemu ne svidja, što je lako i da ga 
samo ono, što je teško i što je oteo nemogućnosti, donekle 
zadovoljava«. 

Na kraju ču spomenuti, da su u ovo posljednje vrijeme 
o B. Lovriću pisali ruski pjesnici: K. Balmont, Ivan Šmelev, 
pa Talijan Umberto Urbani, Nijemac Stefan Zweig, Česi: F. 
Wollman, V. Merka, Fr. Bicek, J. Pelišek, M. Hysek i mnogi 
drugi. 

Skoro sve su ove pripovijetke izašle već u češkom pre- 
vodu u »Narodni List y«, »Čest a«, »L umi r«, »T r i- 
bu na«, »NđrodnaPolitika«. Nekoje su bile uvrštene i u 
»J u ge n d«, »Berliner T a gbl at«, »P r a ge r P r e s s e« 
i »P i c colo d ella S e r a«. 

Meni je, dragi i štovani gospodine uredniče, osobito 
milo, što sam ja bio prvi medju Česima, koji sam otkrio tale- 
nat B. Lovrića. Počeo sam sa njegovim pjesmama, a svršio 
s dramama »S i n«, »M a g i žena«, »Kralj i um j et nik« 
i tako dalje. Nedavno sam pročitao i njegovo krasno djelo 
»More«, što ste ga vi objavili u svojoj Zabavnoj Bibli- 
o i e c i; možete biti zadovoljni svojim izborom. U tom van- 
rednom djelu naišao sam na stranice, koje su me duboko 
ganule. Tu je na mnogim mjestima progovorila vječnost. Tu 
se očitovala individualnost jednog pravog, velikog pjesnika, 
koji svojom vidovitošću proniče u tajne života i smrti. Baš 
onako, kao što mu je to uspjelo u pjesmi »Bijeg Lava 
T o I s t o j a«, koju je nedavno preveo na francuski Lujo 
Vojnovič. Slušajte, što govori pjesnik: 

»Bože, daj da ugasnem 
bez boli kao sitni plamen, 
kad na njega duhne vjetar! 

Bojim se ponora crnog, 
preko kojeg ljudska ruka 

ne prebaci most! 

Smiluj se slabosti mojoj, 
smiluj se djetetu svome, 
što se boji mraka, 
i da ojača, 
traži nečiju ruku, 
da ga pritisne k sebi! 

Daj da osjetim blizinu tvoju, 
javi se, da te čujem 
i da se cijelim bićem 
odazovem pozivu tvome ...« 

U tim je riječima Bozo Lovrič napisao svoju najiskreniju 
i najdublju ispovijest. Ovako se slabi čovjek razgovara sa 
svojim Bogom ... 

U Pragu, mjeseca maja 1928. 

J an H ud e c. 


ŠARENO KOLO 


Ema 


N ije to bila ljubav, već blijesak. Tko da joj odoli, 
kad je nepobjediva? 

Ali pripovijest bila bi krnjava bez osvjetljenja. 
Evo, kako je do toga došlo. 

Bilo je ljeto, plameno i žarko, kakvog odavna 
nisu pamtili na obalama Jadrana. Nesnošljiva žega 
prisilila čak i seljake, da kupe strijače i svojim — 
inače na svako zlo spremnim — magarcima. Ti su im 
golemi klobuci od slame bili uskom crnom trakom 
privezani o vrat. Upravo je odlanulo magarcima. I 
iz harnosti — ili da dokažu, kako im je dobro pod 
strijačima, —^ zarevali su tako gromko i zvučno, da 
su ih čuli njihovi drugovi na drugoj, dalekoj strani 
prostrane obale, pa ni ovi nisu mogli odoljeti glasu 
svoje braće, nego su i oni prihvatili gromku pjesmu, 
ne štedeći svojih grla, I očajno je revanje odjekivalo 
cijeli dan sve dok se sunce ne bi smirilo. Čim bi se 
javio prvi slabi ćuh večernjeg vjetra, smirili bi se 
magarci i onako obješenih glava i klonulih ušesa 
čekali, da ih uzjaši gospodar i oštrom takicom, da 
im napipa rebro. Tom je prilikom jedno magare, 
koje je gospodar neobično vješto bocnuo, tako visoko 
zarevalo, da mu se morala od srca nasmijati i go- 
spodja Ema, koja je te večeri, vrag bi ga znao kako 
i zašto, sama šetala po obali. Na njezin smijeh se 
odazvao Pavle Vučić, koji je zaljubljenim pogle¬ 
dima pratio hod mlade žene. Pogledali se i grohotom 
se nasmijali, da su im se od pustog smijeha oči oro¬ 
sile, Njoj su usta bila vlažna, rumena, a u tom vlaž¬ 
nom rumenilu sjali su se prebijeli, sjajni zubi. U taj 

tren je Pavle poželio, da se sav pretvori u rumenu 
jabuku. Kakva slast, kad bi ga grizli onakvi zubi i 
usta! Nasmijao se svojoj želji, ali u najskrovitijem 
dijelu svog bića osjetio je, da se u toj ženi, jer je 
bila odviše lijepa, utjelovila njegova sudbina. Ne 
ćeš joj pobjeći, da ti na ramenima narastu krila! 
Osjetio je, da se njena slika prelila u njegovu krv. 
Čuo je, kako joj srce pod grudima kuca. Pod rukom 
mu se savijala oblina njezina tijela, U misli se tako 
živo dotakao baršunaste i hladne puti gospodje Eme, 
da je s teškom mukom zatomio ljubavni vrisak, koji 
mu je stegao grlo. Zraka, zraka, da diše, da se 
opaja, da grli i luduje, makar ga to života stajalo! 

Jedva se svladao, da je ne poljubi, Ema je 
osjetila sav žar, koji je plamtio u njemu. Oči su joj 
se sjale, usta se otvorila, a grudi joj disale kao da 
se njezinog krila dotaklo golo tijelo Pavla, Žudnja, 
da ga se dotakne, bila je tako neodoljiva, da mu je 
— iako nije s njim prije nikada govorila — pružila 
obje ruke. On ih je primio, stisnuo i obasuo cjelo¬ 
vima, dok ga je Ema, kao u snu, gledala i uživala u 
njegovim ludim, bezumnim poljupcima, koji su pa¬ 
dali na njene prste, 

A gle — iznenada, bez razloga, otela mu je 
svoje ruke i uozbiljila se; na oči, na zeleno-modre 
oči pala joj duboka sjena i gotovo je zaplakala, 
Pavle je poblijedio: ni kap krvi nije ostalo u njego¬ 
vom od strasti izmučenom licu. Jeste li upamtili 
izraz mučenika, koji umire pribit na križu? Jeste H 
vidjeli utopljenika, koji rukom hoće da dohvati das¬ 
ku, koju nesmiljeni talas u nepovrat nosi? Tako je 
Pavle stajao pred Emom i čekao na smrtnu osudu. 

Ona se na to osmjehnu i uprtim pogledom u 
daljinu reče tako tiho, da ju je više srcem, nego 
uhom čuo: 

— Dodji! Čekam te! 

Ema po Pavlovom pogledu osjeti, da se on boji 
za nju. Što će njezin muž, što će ukućani, ako ga 
vide, kako se noću šulja do njezine sobe. 


— Ne boj se za me! — odgovorile su njene oči, 

,—■ Sudjeni smo jedno drugome. Nitko živ nije pobje¬ 
gao svome usudu, Dodji! _ _ 

I opet mu je pružila obje ruke, a njega uzvitla 
ljubav poput plamena, kad udari jak vjetar. Čvrsto 
se držali, da ne odlete. Ispod nogu im je izmicala 
zemlja; nosio ih je vihor, koji im u svom vrtlogu nije 
dao ni da dišu. Tako ih je nesmiljeno stegnuo, I kad 
su se rastavili, osjetili su tjelesnu bol. Bili su sakati, 
kad nisu bili barem rukama spojeni. 

Ema je žurno krenula prema kući, u kojoj je 
za ljeto iznajmila dvije sobe. More je udaralo u 
temelje. Golemi talasi lomili se o oštre klisure, koje 
su stremile pod njezinim prozorima. Ema je voljela 
šum valova. Dražila ju je opasnost.., 

H * H 

Te je noći Ema otvorila oba prozora, da sluša, 
kako u škrapama grgolje mali valovi. Kao da pu¬ 
čina svojim skoro nečujnim ćeretanjem nastoji, da 
uspava kopno, da onda iznebuha, izdajnički, navali 
na nj. Ne će mu odoljeti ovog puta, grdnim će tala- 
som da ga poklopi i raznese kao vjetar pljevu. Pu¬ 
čina je nevjerna i nestalna, ta iz njezinih dubina ro¬ 
dila se Žena. 

Ema je čekala. Srce joj je od uzbudjenja snaž¬ 
no udaralo, a krv joj u ušima pjevala. Da ju je tko 
upitao, gdje je i koje je doba noći, bila bi se na¬ 
smijala tim ludim i besmislenim pitanjima. Jedna 
jedina misao bila joj je jasna, koju je osjećala cije¬ 
lim svojim bićem: — da kroz ona odškrinuta vrata 
mora ući Pavle, Što će kasnije biti — za to se nije 
brinula. Nije ni mislila na opasnost. Njoj je bilo sve¬ 
jedno, da je muž zateče, osramoti, osakati, ubije, 
pošto udovolji svojoj neodoljivoj žudnji. Ne dodje 
li Pavle k njoj, ona će poći k njemu. Naći će ga, a 
čim on osjeti njezinu blizinu, postat će slab i podatan 
kao vosak na plamenu. Kako da odoli njezinim oči¬ 
ma i tijelu, koje ne može i ne će da se smiri, dok u 

slasti ne klone pod čvrsti njegov zagrljaj. Ona osje¬ 
ća željeznu snagu Pavlovih mišica. Slomit će je, ne 
savije li se pod njim. Vrisak će da joj se izvine iz 
grudi, kad ju takne životvorni cjelov, 

_ Čekala ga je ustima, grudima, rukama, noga¬ 
ma i svakom česticom svog raspaljenog tijela vapila 
je i žudila za njim. Umrla bi, da ju Pavle ne obljubi. 
Strast ju je opsjela i nije joj bilo spasa. Samo je 
Pavle bio kadar da razbije taj učarani krug. 

Zvijezde su sve jače sjale, tišina postajala sve 
veća, dok je Emino srce sve brže i brže udaralo, Po- 
nestajalo joj je daha. Objema je rukama pritisnula 
dojke, da hladnim doticajem utaži kucanje. Prsti i 
dlanovi bili su joj ledeni. Tresla ju je zima, cvoko- 
tali joj zubi, a pomodrjele usnice bile joj suhe od 
unutarnje vatre. Od uzbudjenja nije ni čula, kad su 
škrinula_ vrata, a kad je u sobu ušao Pavle, ona — 
kao da ju vihor nosi — poleti prama njemu. Jedva 
mu je pošlo za rukom, da zaključa vrata i već se 
našao u njezinom zagrljaju. Držali su se, cjelivali 
se, šaptali jedno drugome lude, nerazumljive riječi, 
Ema ga je pitala: da li je spreman, da za njezinu 
ljubav žrtvuje život! A on namjesto odgovora — 
diže ju u naručje. Tako jak i silan još nikada nije 
bio. Tko da mu je otme? Šakom bi ga sigurnije usmr¬ 
tio, nego sjekirom. Ona se sva zgrčila u njegovom 
naručju — kao divlja zvijerka, koja je željna krvi, 
pa čeka, da odapne smrtonosni skok , ., Plakali su i 
smijali se, grebli se i grizli u bjesnilu strasti, jer im 
je i bol bila slatka, A za tren mogli su da. se od njež¬ 
nosti rasplinu u uzdah, u blago tetošenje, kojim 
samo majka umiruje bolesno dijete. 

Njezina put bila je glatka i hladna, a njegove 
ruke dva živa plamena, koja su ožarila neiskazanu 
bjelinu njezinih dojaka. Čime da se uporede? Da li 
cvijećem, da li snijegom ili krilima, kad lijeću? Nje¬ 
gove su ruke brale mistične plodove života, a ona 
se pod njim ustalasala kao voda, što nosi ladju i vir, 
što ju guta. Daleke su bile obale, a Pavle je kao 


brodolomac tonuo u neizmjernost pučine, dok nije 
taknuo dno. Razgalila im se vječnost i oni su u vrho¬ 
vnom trenutku strasti jednim dahom i kucaj em pro- 
nikli u tajnu začeća i besmrtnosti,,, 

Uto se nečija teška ruka dotaknu kvake na vra¬ 
tima, Čulo se tiho kucanje, iza kojega nastadć bes¬ 
konačni mir,., Ema skoči i šapnu: »To je on!« Nje¬ 
mu pred očima bijesnu otvoreni prozor. Zvijezde su 
na njega gledale, dok im je on slao nježni, posljednji 
cjelov. Ni sam nije znao, da li sanja ili bdije r— tako 
je bio nagao prelaz iz ljubavne opojnosti u krutu 
zbilju,.. Jasno m,u je bilo samo to, da je otvoreni 
prozor jedini spas, Ema vrisnu, podiže ruke, da ga 
zadrži, ali on — kao da ga krila nose — laaci se 
strmoglavce u prazni prostor ,, , Ona klonu na pod, 
našto otvorenim ustima i napetim sluhom stade slu¬ 
šati, dok napokon nije odjeknuo mukli pad u more. 

Tek kad je njezin muž šakama i nogama pro¬ 
lomio vrata, ona se osvijesti i reče tihim, jedva ra¬ 
zumljivim glasom: 

— Kako si me prestrašio! 

— Što se dogodilo? 

— Ne pitaj! 

— Zašto nisi odmah otvorila? 

—- Ne znam. 

Njezin muž bio je gora od čovjeka. Širokim 
plećima i ramenima nadvisivao je sve svoje vršnja¬ 
ke, U licu je bio crn kao Arapin, A kad bi mu zasjale 
oči i bljesnuli prebijeli zubi, bio je sličan onim ozlo¬ 
glašenim gusarima u srednjem vijeku, koji su desni¬ 
com sjekli dušmanske glave, a ljevicom grlili netom 
ugrabljenu djevojku. Zvao se Grga Žukić, 

Prolomio je vrata i jurnuo u sobu kao da će 
da smlavi i podavi sve, što mu pod ruke dodje. Isko¬ 
čile mu žile na čelu i na vratu, nozdrve mu podrhta¬ 
vale, a mišići se napeli. Bio je nabijen snagom i da 
ga je tko prstom dotaknuo, bila bi iz njega vrcnula 
električna iskra. Mrmljao je nešto promuklim gla¬ 
som, dok je očima tražio trag neprijatelja, Nanju- 

šio je divljač, ali stopu nikako, da otkrije. Stiskao 
je šake, škripao zubima i strijeljao očima, da ga 
je bilo strahota vidjeti. 

Ema se ščućurila na podu. Žmirkala je kao da 
joj u oči udara prejaka svjetlost. Gledala ga je i 
jedva je mogla, da suspregne smijeh, koji joj je 
škakljao grlo. Tako je mačka nepomična, kad u bli¬ 
zini opazi miša. 

Što joj može, kad ju nije zatekao na činu? Pre¬ 
varila ga je! Iznevjerila mu se. Neka traži, neka 
njuši, neka udje u trag njezinom ljubavniku,_ ako 
je božji sin. Uživala je u njegovim mukama. Uživala 
je, da joj je pošlo za rukom, da mu se osveti za svih 
sedam godina, što ju je kinio i patio bezrazložnom 
ljubomorom. Sada je mirna. Neka ju grdi, bije, 
ubije, svejedno joj ... 

Ali taj pobjedonosni osjećaj nije dugo potra¬ 
jao. Sjetila se Pavla, sjetila se svoje mahnite strasti. 
I kao da se iz sna budi, najednorn joj^ bijesnu misao, 
da se je on radi nje žrtvovao. Nije vjerovala svojim 
širom otvorenim očima, pa rukom pred je preko čela, 
da se uvjeri, da ne spava, već da bdije. Gledala je 
u otvoreni prozor. Zvijezde su sjale i slani miris do¬ 
pirao s mora. Ćuh vjetra golicao joj je raspaljeno 
čelo. Tiho sU šumili valovi, na prekid se čula pjesma 
zrikavca, a — Pavla više nije bilo. Jedan skok i ne¬ 
stalo ga zauvijek ... Suze joj potekoše i očajni jecaj 
stade da lomi njezinim, lomnim tijelom. Kako se 
osjećala ostavljenom i bijednom! _ _ i j ■ 

I u njenom mužu se ozva smilovanje. I kad je 
baš htio da je rukom pomiluje po kosi, Ema mu se 
s prezirom istr gnu i kao da je bijesi gone, skoči pro¬ 
zoru, da vidi, što se dogodilo. Toliko se nadvila, da 
bi se bila sunovratila, da ju nije muž zadržao. Gle¬ 
dala je i slušala svakom česticom svoga tijela. Ali 
u tami nije ništa razaznala. Dočekala ju je samo 
noć i neizmjerna tišina, koju su na mahove preki¬ 
dali uznemireni sitni valovi. Zvijezde su drhtale, 
more disalo, a samo Pavle zauvijek umuknuo 


Bespomoćno klonuše joj ruke i nju slabu za¬ 
okupi golema tuga. 

I baš u tom času — kao da je kroz najcrniji 
oblak prodr'o sunčani trak — javi se iz daljine, iz 
dubine noći, Pavlov mili glas... Odjeknuo je, da 
ga je mogao čuti cio kraj. Bio je to pozdrav njoj, 
da zna, da je spašen .. . Dobro je bio izmjerio skok. 
Nogom se jedva očešao o hridinu ■—■ da je samo za 
pedalj bliže skočio, bio bi razmrskao lubanju. More 
ga je primilo i opet iznijelo na površinu. Dugo je 
plivao i kad je bio već daleko odmaknuo od Emine 
kuće, ispružio se na vodi, da se odmori. Uživao je, 
što ga more nosi i u tom trenutku se sjetio, da Emi 
dade znak, da je zdrav i živ. Uspravi se i pomalo 
mičući rukama i nogama zapjeva, što ga je grlo 
nosilo: 

»Dobar veče, vilo moja!«. 

Ema je sve to svojim srcem shvatila, — nije 
više mogla da odoli napasti, pa ispruživši obje ruke, 
posla mu posljednji cjelov. I onda, okrenuvši se 
prema svome mužu, poče mu kao u ludilu pričati, što 
se malo prije dogodilo. I kako je pričala, muž joj 
je sve bliže i bliže rukama prilazio. Hvatao ju za 
kukove, za ruke, ramena, pleća, pa najzad za vrat, 
na komu je pod njegovim palcem neobično jako uda¬ 
rala žila kucavica. Nikako da prestane, već uporno 
kuca kao da prkosi njegovoj ubilačkoj snazi. On 
zarine oba palca, da prekine to nesnosno udaranje. 
Stisnuo je još jače, pa još jače i najedanput — ne 
zna kako je to dugo trajalo —: osjeti, da joj žila 
više ne kuca- 

Dugo je tako stajao slušajući šum mora i če¬ 
prkanje miša na tavanu — i nikako se nije mogao 
odlučiti, da joj skine ruke s ukočenog vrata ... 

Idila 


M edju borovima i čempresima bijelile se rasturene 
kuće, a sve su oknima bile okrenute prema pu¬ 
čini, Iza njih se na uzvisini dizala crkvica sa zvoni¬ 
kom, koji je poput ispruženog kažiprsta bio uperen 
prema suncu, I da je mogao da govori, bio bi rekao; 
»Gledajte, kako je žarko i kako nas sve grije!« 

U tom je selu, na obalama Jadrana, živjela 
mlada i jedra djevojka Mara, Sve su njezine dru¬ 
garice bile slabe, koštunjave, mršave, samo se ona 
razvila, ojačala, da svojim tijelom prkosi momcima, 
a bogme i oženjenim ljudima. Nije bilo muške ruke, 
koja ne bi poželjela, da se dotakne njezine zavod¬ 
ljive obline na kukovima, A još teže je bilo prstima 
odoljeti napasti, da ne posegnu za čvrstim grudima, 
što joj se nečujno talasale u hodu. Bila je stvorena 
za ljubav; sva crna, garava, vatrena, prava kći žar¬ 
koga juga. 

Uzalud su Za njom ludovali momci. Kakvi su 
to muškarci, kad se ne usudjuju, da je dobro u oči 
pogledaju? Žude za njom, a boje se nje, žene. Ono- 
madne je na jednoga, koji je bio srčaniji, digla ka¬ 
men, a momak, bojeći se, da ga ne pogodi, dao se u 
bijeg. Eto ti šeprtlje, koji bi se i sjene preplašio, 
da se digne na njega. Za nju se hoće čelebija. Ni 
kurjaka, da se ne boji, a kamo li djevojke! 

Jednog jutra, kad je na pašu odagnala ovce, 
vidje, kako iz daleka prema njoj kreće nepoznati 
muškarac. Penjao se lakše uzbrdo, negoli da koraca 
po ravnici. I kad je stigao blizu nje, mrko ju po¬ 
gleda i ne nazvavši joj ni »hvaljen Isus«, krenu 
dalje. Žurilo mu se! Mara, presenećena, gledala je 
za njim. 


Na golemim njegovim plećima ležala je jaka 
glavurina. Mogao bi njome da zidove probija. Teško 
bi bilo i medvjedu, da mu on širokim palcem napipa 
grkljan. Nisu to bili ni prsti, ni ruke, već željezna 
kliješta, koja bi mogla da i kamen drobe. Pod goro¬ 
stasnom trupinom olako su mu se nakrivile noge. 
Teško im je bilo, da nose toliki teret. 

Tri puta se zaletjela Mara, da ga stigne, da mu 
dovikne, da ga pita, otkuda je, kako se zove i po 
kakvom je poslu došao. Ali noge ne htjedoše, da ju 
slušaju. Sila je uzbudjena i tresla se kao list jasike. 
Srdilo ju, da je taj divljak nije ni pozdravio, 

Uveče, kad je kući dognala ovce, prva joj je 
briga bila, da upita oca, da li je vidio onog momka, 
koji je jutros prošao mimo njihovu kuću. Otac ne¬ 
hajno slegnu ramenima, pa će joj u po šale; 

— Došao je, da tebe prosi! 

Ne bi ju jače srce zaboljele, da su je nožem 
probili. Preblijedila je i zacrvenila se, pa je potra¬ 
jalo dosta dugo, dok je odgovorila ocu, 

— Ti se šališ! 

Otac joj se podsmjehne i kad je djevojka po 
drugi put ponovila upit, on joj nehajno reče, da je 
to brat Mate Krstića, koji je četiri godine služio u 
mornarici, pa sada došao kući. Još kao dijete otišao 
je u grad, da nauči zanat i sad evo — vraća se kao 
gotov čovjek. 

— Pomagat će bratu, da nadogradi kuću, a 
kad bude gotova, onda se spremaj, curo, da podješ 
u svatove. 

Djevojka se još jače zacrveni i da sakrije svoju 
zabunu, udari šibom po ovcama; 

— Nisu ti ovce krive, što ti je momak drag; 
udri njega, ako si prava cura! — reče otac i nasmija 
se tako gromko, da su mu žile na vratu skočile, 

I od onog dana — svakog jutra, kad je s ovca¬ 
ma išla na pašu — vidjela je Mara svog junaka, kako 


Zab. Bibl, 434, »Šareno kolo«. 

kleše tvrdi kamen. Ispod željeznoga mlata vrcale 
su iskre i kad je kamen bio isklesan, kao od šale, 
digao bi ga momak, da ga odnese bratu i uzida u 
kuću. Radio je i pjevao: tako je u Marka zdravo 
srce bilo. Od gromkog mu glasa odjekivalo je od 
svih okolišnih hridina. Neka svatko čuje, kad Marko 
pjeva! 

Mara ga je slušala i sve ju djavo nagonio, da 
mu se odazove. I u nje je dobro grlo. Onomadne u 
noći čuli je ribari na putu, kad su se vraćali iz grada. 
Selo je bilo još daleko, ali glas njezin razlijegao se 
kao da odjekuje s bližnje obale. 

Jednoga je jutra uranila prije reda. Probudio 
je ružni san. Okreće se, prevrće se, nikako da usne. 
Onako mamurna, skoči s toplog ležaja i hladnom 
vodom iz bunara rastjera san. 

Iz tora su zablejale ovce i kad im je Mara 
otvorila pregradu, sve nasrnuše, da čim prije izadju 
na polje. Gurale se, tukle, gazile, ne mareći jedna 
za drugu, 

— Kako su lude! — mislila je Mara, — ta ne 
će im paša uteći. . 

A jedna ovca kao da je shvatila njezine riječi, 
pa čudno zamekeće. Valjda je htjela, da joj od¬ 
govori: 

—^ A ni tebi momak! 

Žurile se ovce, da prvim strukom sočne trave 
oslade jezik; žurila se i Mara, da se nagleda Marka. 
A imala je što i vidjeti. 

Eto ti ga, penje se uz brdo i na ramenirna nosi 
dug, kameni prag. Raširio je led ja i samo jednorn 
rukom drži kamen: tako je siguran u poslu. Misli 
Mara, odmorit će se na po puta, a kad tamo. Marko 
još brže zakoraca, da se čim prije riješi _tereta. 
Prošao je blizu nje i ne osvrćući se na nju, na- 
zivajući joj dobro jutro* Mara ga je gutala pogledi- 
ma, ali izdalo ju grlo i nije mu uzvratila pozdrav. 
Bojala se, da ne smalakše pod teretom i kad je on 
stigao na vrhunac, odlanulo joj kao da se i ona 
oslobodila bremena. Prag je zatutnjio o ledinu, a 


Marko jedva što se protegao, prihvati mlat i udri 
po kamenu. 

Mara nadnese ruke, da hol je vidi, da li je u 
Markovoj blizini i stariji mu brat. Dugo je gledala, 
dok se nije uvjerila, da je momak sam, Nato od¬ 
lučno krenu prema njemu. Marko je baš jednim 
udarcem prelomio oveći kamen, Okresi se razletjeli 
na sve strane, a jedan sitan udario Maru upravo 
ispod oka. Ona se trgnu, a Marko priskoči, da joj 
pomogne. Bojao se, da joj nije ranio oko! Mara se 
osmjehnu i ne progovorivši ni riječi, savi mu gole 
ruke oko vrata i poljubi usred usta. Poljupci su na 
Marka padali kao grad. Upravo kao da ga se za- 
željela — i kad ga se do sita naljubila, pobježe za 
ovcama, 

_Ne bi se Marko toliko preplašio ni da je 
munja u njega udarila. Sve se u njemu prevrnulo. 
Duboko udahnu zrak, kao da je netom iz velike 
dubine isplivao na površinu. Sve mu je odjedanput 
postalo jasno: djevojka ga voli, njegova je! Okrenu 
se, da ju rukom dohvati i cjelovom zaguši, ali se Mari 
već bio izgubio trag ,.. Pobjegla je i kad Je stigla 
pod rnasline, ovce su još uvijek brstile svježu travu. 
Zagrlila je najrudastiju ovcu i dugo joj nešto u uho 
govorila,., Ovci je to brzo dodijalo, pa je tako 
tužno zablejala kao da u pomoć zove svoje druga¬ 
rice . . , Mara nato zaplaka i rukom pritisnu grudi, 
da barem nečim utiša burno kucanje srca. A sunce 
je na nju gledalo i od radosti je udvostručilo svoj 
žar. 

Ne potraj a dugo i Marko zapjeva pjesmu, na 
što mu se odazva Mara, da ih gora i planina čuju, 
da su svoji i da se vole ,,, 

A dok je Marko pjevao, sve je mislio na jednu 
stvar: 

;— Izprosit ću te, djevojko Maro, da mi rodiš 
sina i spasiš junačko koljeno! 

Tadija i Vuk 

P oredani oko niskog ognjišta, zagledali se u že- 
ravu, koja jc pomalo dogorijevala. Iz tanke na- 
slage pepela katkada bi vrcnula iskra i za čas bi 
osvijetlila osmagla i krepka lica petorice^ liudi, koji 
su se grijali oko zapretane vatre. Veliki km)i vrc 
kružio je polako, ali postojano iz jedne u drugu 
ruku. Prijatelji se zalijevali dobrim domaćim vinom 
i onako okrijepljeni, s većim bi žarom nastavljali 
napola prekinuti razgovor. Čim je došao red na po- 
sljednjega, koji je medju ostalima bio najkrupniji i 
najstasitiji, objema bi rukama prihvatio vrč i onako 
nagnute glave istrusio preostatak do posljednje kapi. 
Teški udarac o klupu i duboki udisaj javljao je dru¬ 
govima, da je načeti vrč opet prazan, _ 

— Ma šta da ga je rukama zadavio? _ 

— Velju ti, da su mu drugi pastiri pritekli u 
pomoć i našli ga s zadavljenim vukom, _ 

Da se nije, bolan, na po crknuti pas odmet- 
nuo u vukove, pa kako je on zečjeg srca, da nije u 

psu ugledao kurjaka, , i • 4 

— A kako je bilo onog puta, kad si ti pred 

ovčarom bježao! Vele, da si po dva plota ujedanput 

preskakivao, . , , 

— Bi, da mi se ćaća pred Turcima^ sakrio u 

bačvu kao tebi, Turci mislili, da je u bačvi vino 1 
živa ga dokotrljali u Carigrad, , .1 

_ E, da su tvoji na šaci kao na jeziku, u ju¬ 
naštvu ne bi im bilo para! , 1 - ■r - o 

— A za kim je selo vikalo »šeprtlja loso«,' 

— Šeprtlja ti je Bog! — razgoropadi se osred¬ 
nji, ali kao od mjedi saliveni seljak i šakom tako 
udari o klupu, da su ostala četvorica poskočila. 

— Ljudi, manite, radije neka nam Tošo priča 
o zaklanom kurjaku, 

■— Zadavio ga, a ne zaklao, 

— Bit će, da mu je malko i nož pomogao, 

— Kakav nož! — i opet udari šakom o klupu, 
— velim, da mu je golim rukama zavrtio vratom. 
Evo, ovako, — i rukama ukaza kret, 

— A pastir živ i zdrav? 

— Kao ja i ti! 

Svi prasnuše u smijeh, 

Nato se Tošo još više razgoropadi i da je bio 
u krčmi, a ne pod tudjim krovom, bio bi vrčem omje- 
rio onog žučljivog, mršavog Tomu, koji je i prosjaku 
zavidio malo masniji zalogaj hljeba. 

Gazda, onako plećat i miran, umiješa se u tek 
započetu kavgu: 

— Jesmo li babe ili ljudi? Ala mi čuda zada¬ 
viti vuka! Eto, znate vi momka Tadu! On lani, kad 
je čuvao blago, dvaput se namjerio na vuka, a kad 
je treći put vuk pokušao, da mu ugrize konja, a on 
goloruk na njega, —i Tu na tren stade i onda naglo 
dovrši: — zadavio kurjaka i oteo mu konja, 

— Ej, Tade! — zavika gazda, da se zaorilo po 
čitavoj kući. Ali mjesto odgovora, iz dvorišta se ozva 
privezani pas, 

— Kuš! — izdere se gazda i s otvorenog pro¬ 
zora nekoliko puta redom viknu slugu: 

— Tade,,, Tade,,, ej, Tade! — dozivao ga 
je sve jačim i jačim glasom i onda, odmorivši se, 
nešto tiše nadoda: — da Bog da oglušio! 

Iz dvorišta zaškrinuše vrata i u neke nekavice 
izviri ogromna Tadina glava: 

— Tulumane! — opsova ga gazda, 

— Odmah, gospodaru, — odvrati momak i tro¬ 
mo se uputi prema stubama, koje su vodile iz dvo¬ 
rišta pravo u stan. Na kamenim stubama ležao je 
debeli snijeg, u kojemu su skoro iščezavale visoke 
Tadine čizme. 

Kad je ušao u sobu, sagnu glavu, da ne bi če¬ 
lom udario o gornji prag. A i jedno rame unapred 
nagnu kao da se boji, da sa oba ramena uporedo ne 
bi kroz onaj mali otvor ušao. Skinu kapu i osmjehnu 
se, a pod gustim, crnim brkom zabljesnuše mu zubi 
ni veći ni manji nego u mladog kurjaka. Glava, šija, 
vrat i pleća bijahu mu od jednog komada. 

— Tade, evo, gazda Tošo ne vjeruje, da si ru¬ 
kama zadavio vuka. 

Momak se dobrostivo i nekud glupo osmjehnu. 
Ne odgovori ni riječi, nego malko zasukavši rukave, 
ukaza orijaške kosmate ruke. Pa se, još uvijek šu¬ 
teći, približi nevjerovanome komšiji i jednom ga ša¬ 
kom zgrabi za prsa i onako ga stojećke i ispruženom 
rukom dignu u vis. Tako triput redom i onda ga 
mirno položi na prvašnje mjesto. 

Opet se uspravi i osmjehnu, zadovoljno pogle¬ 
davši na gospodara. 

— Vjeruješ li sad? — zapita domaćin. 

Nitko ne pisnu. Samo bulje jedan u drugoga 
kao da se danas prvi put vide. Bulje i čude se i sve 

im riječ zastaje u grlu, , i , u- 't ~ 

— Eh, kad je tako! — prvi dodje k sebi loso 

i slegnu ramenima. 

— A sad pričaj, kako je bilo! 

— Kurjačina neka, matora i opuzle dlake, — 
poče Tadija, — napastovala je moje stado! Dolibi 
se iz šikarja i ravno na ovce. Stado se od straha ras¬ 
prši, a ja kamenom u nečastivoga, A i crn je kao 
vrag i proždrljiv kao paklena mu braća. Nešto ka¬ 
menom, a nešto krstom gonim ga. Izmiče gad, kao 
da mu je pod šapama žerava, . . i . i • 

— Ma, bolan, da je u njemu nečastivi, bio bi 

rogat! — primijeti Tošo, 

— Otkud mu proždrljivošt, ako ne s vražje 
strane? — nastavi Tade. — Više se boji krsta negoli 
kamena, a i na to se vremenom navikne. Triput je ta 
crna pogrda prišla, da mi ugrabi janje. Srećom bio 
je naš lisičar blizu i kako je pogane ćudi, obori se 

na napasnika, ali u kurjaka brže noge nego u psa. 
Cijelo je jutro pas kasnije lajao i zavijao, okrenut 
na onu stranu, kud mu pobježe krvni neprijatelj, A 
i u noći, kad sam stado u tor dognao, iza sna je 
štektao, kao da je ušao u trag zecu. 

»Drugi put umalo da mi ne zakla tele. Još 
kakvo tele, veće od junca, A ni konjima nije dao 
mira, 

»Nekog mi jutra rastjera po polju cijelu erge¬ 
lu ,,, Otišao ja na onu stranu potoka, da od 
drugog čobanina isprosim lulu duhana. Vadi Jovan 
kesu, a ja sve slušam, kako tamo na livadi sve nešto 
zvcrka. Oba naćulismo uši i pomalo razabrasmo, kako 
se zvonci i praporci tresu. A i otegnuto se hrzanje 
čuje. U dva skoka se ja i drug nadjosmo preko 
potoka. Kad mi na livadu, imamo i šta vidjeti. Ona 
crna pogrda goni pred sobom ergelu i zalijeće se 
na zaostale konje, da im prigrize nogu. Na vjetru 
im se griva i sape tresu, a nj ište, da ti se u srcu 
sledi. Eh, teškom smo ga mukom onog puta oda¬ 
gnali, Bit će da mu je dodijao glad, pa nije mario 
za svoju opuzlu kožu. 

»Od toga dana ni za živu glavu ne bih bez 
sjekire na pašu, Dodje li na dohvat ruke, ne ću mu 
štediti onu poganu njušku. A i vilama ne bi bilo loše 
proparati mu trbušinu, pa ga onako nataknuta voditi 
po čitavom selu. Ali najradije bih ga živa u šake 
dobio, da razveselim gospodara i sve okolišne čoba¬ 
ne, koji od straha pred tom grdosijom ne tjeraju 
stado na potok, već u krš, gdje je slaba i mršava 
paša. Od gladi opuzle im ovce, a i krave ni za pola 
ne daju mlijeka. 

»Dolijat ćeš, lijo! mislim ja u sebi, ali pre- 
vejanac se ne da! Namjestio mu ja gvoždja, a on ih 
kao za inat njuška, ne će da zagazi. Oko jame raza- 
birem mu trag, ali koja fajda, kad ne će, da se maši, 
A ne bih žalio ni stegno od vola, kad bih znao, da će 
me poslušati. 

»A kako bi bilo, da mu iskopam jamu onako 
pošteno duboku, pa slamom, da je pokrijem, a na 
kolac, da mu nataknem mastan zalogaj? Makar i 
janje, ta radije da pogine od mog noža, nego da mi 
ga za živa raznose. 

»Ali je i to slabo pomoglo, U prvi mah, kako 
je gladnica, skoro da se nije oborio na plijen. Krik¬ 
nuo bih, a ne mogu. Čekam i čekam, a ugursuz se 
oblizuje i ne će da skoči, 

»Skoči, ako si junak, pa da vidiš kako ću ti 
noge privezati i živa te u selo dovući. 

»Ah, kako bi trbušinom udario o ledinu! 

»Od čekanja me je oblio leden znoj! A on se 
još uvijek oblizuje i na sve strane lukavo ozire, kao 
da znade, da je iza grma sakrit njegov krvnik. 

»Ako sada ne skoči, goloruk ću na njega. 

»Ne ćeš se ti sa mnom podrugivati! 

»Preskočih grm i kad me vuk ugleda na čistini, 
okrenu se prema meni. Gledamo se ravno u oči, al 
strašivica ne izdrža pogled, pa sve nekud glavom 
vrti. Kad ja bliže njemu, a on isceri zube! Ja još 
bliže, a on razvali žvale, da mu do želudca vidiš. 
E, Tade, mislim ja u sebi, sad ne možeš natrag! Što 
me grlo nosilo, zaurlah i onako bijesan oborih se na 
njega. Već mi bijaše na dohvat ruke, kad se šeprtlja 
okrenu i bjež put gore. Stisnutom pesti i vikom ga 
ispratih sve dok nije stigao do šume. Ali prije nego 
što je zašao u grm, okrenuo se, da vidi svog progo¬ 
nitelja. Tek kad ga je nestalo posve, odlanulo mi i 
onako umoran i polamana tijela povratih se k svome 
stadu, 

»Jedne večeri gonim ti ja stado u tor i sve 
mislim na vuka, koji se poslije onog nasrtaja više 
nije ukazao, 

»Boji se! 

»Srdilo me to, a da pravo kažem i veselilo. 
Bolje tako, barem stado može da u miru pase. On 
se mene boji, a ja njega ne! Dodje li drugi put, 
pritajit ću se blizu ovaca. Vuk na ovcu, a ja s pri¬ 


pravljenim ularom na njega. Zaularit ću ga kao vola 
i onako svezana odvući ga u selo. Mjesto branom, 
da mu matorom kožom izravnam, cestu. Ne će mu 
biti lako pod ularom: davit će ga, al zadavit ne će, 
A momci će mu uz batine popjevati: ,Ao, vuče, na 
što nas navuče?« Zatim selo, a i stariji u njemu, 
dugo će pripovijedati, kako je Tadija ulovio živa 
vuka, pa ga po bijelom danu u selo privezana do¬ 
vukao! Bit će pjesme, a i dobra vina! 

»Spleo ja ular, al kurjaka nema, pa nema. Ili 
je od gladi crkao ili se odselio u drugo selo! 

»Jednog jutra ušao ja u tudje polje i kopam 
krompire. Od gladi sve mi crijeva zavijaju, U po 
rabote prekinu me divlje hrzanje. Potekoh na njivu, 
a tamo konji uokolo opasali stado i stražnjim nogama 
udaraju na vuka napasnika. Kako se koji jače hitne, 
tako napadač odskokne, da dvostrukom silom opet 
jurne na prestrašenu ergelu. 

»Čekaj, sotono! viknuh ja i onako, u trku, ravno 
prama njemu. Čitavom se snagom i tijelom oborih 
na njega i objema ga rukama zgrabih za grlo_. Vuk 
pokuša, da mi se istrgne, a ja ga jače zakvačih. 

»Čekaj, kujin sine, došao je i na tebe red! 

»Hoće, da me zubima dohvati, a ja se ne dam, 

»Ne ćeš, kugo, i od gada pljunem mu u žvale. 

»Grebe me on pandžama, ali ja ispružih ruke, 
da mi ne raskroji čakšire. Okom ne bih trenuo, da 
mi dadeš carev grad. Silom hoće, da se istrgne, pa 
sve glavom udara u vis. Skače i obigrava me, ali 
što on jače trga, to mu ja još čvršće stiščem grlo. 
'Pod palcem mi grkljan, a zgrčeni se nokti za- 
rinuše u živo meso. Od boli on svom silom trgnu 
i skoro da me ne svali poda se. Jedva se uzdržah 
na nogama i od bjesnila lud još jače uprijeh 
palcem. Sve hroptim, kako ga nemilo spopadoh, 
Nli da željezo lomim, ne bi onako upro. Pod prsti¬ 
ma grkljan puca. Nisam priseban, pa i ne znam, 
vda se uhvatih u koštac s vukom. Samo stiščem i 

stiščem i nekom divljom nadljudskom snagom svla¬ 
davam svaki otpor. Čim se makne, još nesmiljenije 
zarinem palac! 

»Grkljan ću mu iščupati. Kako vuk popušta, 
tako popuštam i ja, i mirno čekam, kad će s nova 
na mene skočiti. Ali se kurjačina ne miče. Ispružio 
sve četiri noge i raskolačio oči. Sve čekam, kad na¬ 
jednom, kao da mi se povratio vid, ugledam razva¬ 
ljene žvale, iz kojih visi krvav jezik. Do prsiju ga 
isplazio. Ali ga ni tada ne pustih i tek, kad osjetih 
mrtvu težinu njegove trupine, bijesnu mi misao, da 
sam ga zadavio. Gledam ga, ne miče se, samo meni 
krv udara u rukama i ozvanja u glavi i prsima. 
Digoh ga u vis i onako ispružena spustih na ledinu, 
a zadavljeni kurjak Ijosnu kao puna vreča, 

»Od to doba kurjaci ne napastuju moje stado«, 

■— dovrši Tadija. 

— Vjeruješ li, sad, komšijo? — zagrmi doma¬ 
ćin i onako zanesen pograbi puni vrč i istrusi ga do 
posljednje kapi. 

Vrisak 


B ilo je krasno jutro, kao da ga je po prvi put Bog 
stvorio. Očarano more, ni da se gane, čekalo je 
na prvi sunčani trak i čekajući, zamiralo je od pri¬ 
tajene čežnje. Nad planinom, visoko, visoko, treptila 
je osamljena zvijezda i njezina je svjetlost bila tako 
tiha i čista, da se ruke i nehotice sklapale na molitvu. 
Odnekud, iz daljine, javio se otegnuti zvuk zvona; 
to bijaše jedini glas u toj neizmjernoj tišini. ,, Srce 
je uskorilo kucaj, valjda je htjelo, da čim prije sve 
te čari primi u sebe. Ali najednom, kao kletva usred 
molitve, odjeknu oštri, očajni vrisak. Ja prestrašeno 
pogledah svoje prijatelje, a oni i meni isto tako pre¬ 
strašeno odvratiše začudjenim pogledima. A iza vri¬ 
ska opet se sleže mir i javi otegnuti zvuk zvona, 
koji je valjda dopirao s druge obale, 

— Što je to? — tiho i plašljivo upita najmladji 
medju nama, 

— Bit će, da je* gospa Mara porodila sina, — 
plašljivo odvrati plećati Miško. 

— Ali vrisak je bio iz blizine, 

— Kako ne bi bio, kad je Marina kuća blizu 
mora. Eto je! —- i prstom pokaza u prozore, koji 
su bili otvoreni, da ud je čisti zrak, 

— A ni njemu ne će biti lako pri srcu (mislio 
je na muža gospe Mare), ta ovo mu je već deveti 
sin, a plaća malena, 

—I A otkud znaš, da je rodila sina? 

—' Ma u kući Brajevića ne pamte, da se rodilo 
žensko dijete. 

Drugovi se razgovarali i žurili, da u mali brod 
unesu vesla. Htjeli su na nedaleko ostrvo, da u šu- 

Ulici provedu dan, Naveče, kad sunce zadje, polako 
će se vratiti kući. Ni na hranu, dakako, nisu zabo¬ 
ravili. Pune kotarice hljeba i pečena mesa bile su 
poredane pod malom krmom. Sedmoro ih je bilo, 
a svi gladni kao mladi kurjaci. Bili bi se najradije 
odmah oborili na jelo, ali su se stidjeli jedan od 
drugoga, 

Zaveslaše i pod veslima im se ustalasala mirna 
površina. Pred kljunom broda uzavrelo more; oštri 
je kilj na dvije pole sjekao razinu i za sobom vukao 
dva golema krila, koja su se širila s jedne i s druge 
strane broda. 

Tri veslača desno, a tri lijevo, dok je u sredini 
najstariji drug držao kormilo i davao kljunu smjer. 
Odmiče brod, a iza njega odmiče i kopno, kao da 
ga netko unatrag vuče. Već su preplovili cijelu luku 
i onda se — minuvši pocrnjele hridine — mašili 
otvorene pučine. Ustraju li tako, još će prije izlaska 
sunca stići na ostrvo. 

Tamo je šumica blizu mora, Svučeš se, popneš 
se na hrid i jednim skokom padaš u dubine. 

Veslači, da im lakše bude, svukli odijela. Skoro 
nečujni dašak golicao im je naga tijela. Bili su 
sretni, što su zdravi i što mogu da dišu čisti, slani 
miris mora. 

— Kako to, da je tebe majka pustila? — upita 
kormilar onog najmladjeg, koji je za trojicu upr'o 
u veslo, 

— Obećao sam joj, da ću biti pametan, 

•— Eh, to će ti teško poći za rukom, — oda- 
zva se dugonja Šime, koji je vječno zadirkivao dru¬ 
gove. Svi se nasmijaše. 

Jerku — tako se najmladji zvao — od srdžbe 
planuše oči, ali da ne kvari veselo raspoloženje, i 
sam se pridruži veselom smijehu, 

— A, Jerko, — upita ga kormilar, — kažu, da 
će večeras kod vas pjevati čuveni tenor Bilić? 

— Dakako, majka će ga pratiti na klaviru. Pje¬ 
vat će duet iz »Tristana i Izolde«. 

■— Vidi ti, kako je obrazovan taj naš Jerkof 
opet ga poče dražiti dugonja, 

— Ostavi malog na miru i radije pripazi na 
svoje noge, koje su zapremile pola broda. 

Dugonja ovog puta ne odgovori, a veslači opet 
složno prionuše uz vesla. Ni pisnuli nisu, dok pred 
sobom ne ugledaše okomite hridi, a iza njih — kao 
iza tvrdog grada — borovu šumicu. 

Od obi jesti se veslima prebaciše na žalo. Ba¬ 
ciše maleno sidro i konopom svezaše ladju o naj¬ 
bliži kamen. Iz ruke u ruku dodavali su pune ko¬ 
šare jela i sa zajedničkom zairom krenuli put šume. 
Glad ih je morio i da su slušali želudac, bili bi se 
odmah oborili na kruh i pečenje, ali ih odlučni glas 
kormilara utiša. 

— Najprije kupanje, a iza kupanja jelo! — 
objasni im najstariji drug. 

Nasta trka, tko će prvi u more. Penjali se na 
vrh hridine, pa odande strmoglavce u dubine,- Naj¬ 
mladji Jere, da pokaže, kakav je junak, popne se 
na drugi vrh i vještim skokom, kao da leti, poleti 
u modri zrak. 

— Ne s te strane, ne s te strane! — vrisnuše 
zaprepašteni drugovi, — tamo je pličina! On straha 
se skameniše. Čekali su jedan tren. Pogledi su_ im 
bili uprti u mjesto, gdje se još od pada u krugovirna 
širiti valovi. Čekali su, da izroni plivač. Izronilo je 
tijelo i prvo, što drugovi opaziše, bila je masa krvi 
na tjemenu glave, Jerko se nije micao. 

— Brzo da ga spasimo! 

Pljusak se za pljuskom čuo, kako su plivači 
padali u more. I kad su ukočeno tijelo iznijeli na 
žalo, svi se skupili oko njega. Brisali su mu krv. Iz 
rastvorene i probijene lubanje podrhtavali su goli 
moždani. Drugovi se ukočili od užasa! 

— Udario je glavom u oštri kamen, — iza du¬ 
gog tajca ozvao se nečiji glas. 

Kormilar prisloni desnicu na grudi Jerm Pri¬ 
čini mu se, da srce još kuca. Prisloni i uho, ali mje¬ 
sto kucanja razabrala se kobna, ničim nenarušena 
tišina. 

Gledali se i nisu znali, što će s mrtvacem. Sjeli 
su pokraj njega i valjda čekali, da se dogodi neko 
čudo. Kako bi bili sretni, da sada Jere ustane, pa^ da 
im se svima u brk nasmije. Prestrašio ih je i ništa 
više. Ali razjapljena rana dozvala ih je k svijesti. 
Krv se još uvijek crnila i zgrušavala na kosama, A 
ispod krvi trzali se moždani. 

Prvi se, kao iz grozna sna, prenuo korpailar. 
Pozvao je drugove i pošao prama šumi, I čim je sti¬ 
gao do prvog bora, stao je da lomi zelene i mirisne 
grane. Lomio ih je i bodrio drugove, da se i oni za 
njim povedu, Nato je dovukao dva vesla i na njih 
poprijeko poredao grane, pa ih konopom o vesla 
privezao, A nad sve to prosuo je manje grančice i 
borove igle, da pokojniku bude postelja meka, A kad 
su i to svršili, vratili se na žalo i mučke podigli 
mrtvaca. Nosili su ga oborenih glava i brižno kao da 
ga meću u postelju, položili ga na zelenu nosiljku. 
Od sunca ga je branio visoki,_ krošnjati bor, pa je 
mogao mirno da u sjeni počiva. Uto je i vjetrić 
duhnuo s mora i zaljuljao vrhovima mirisnih borova. 
Čuo se šum, kao da prvi talas budi more. Rastao je 
tajanstveni šum, a onda pomalo opadao, da ga je na 
koncu jedva moglo čuti osjetljivo uho. Bilo je kao da 
šuma mrtvacu pjeva uspavanku,,. 

Drugovi su, lutajući po pustom ostrvu, čekali, 
da se sunce skloni k zapadu. Nisu skupa išli, bojeći 
se valjda, da jedan drugome pogledaju u oči, I ne¬ 
prestano su se vraćali k mrtvacu, da vide, kako po¬ 
čiva, Privlačivalo ih je ukočeno lice. Kako su mu se 
usta iskrivila! ,,, 

A kad se sunce približilo moru, svi se drugovi, 
kao na dogovor, nadjoše pokraj mrtvaca. Digli su 
zelenu nosiljku i polako ju odnijeli do broda. Polo¬ 
žili ga blizu krme, tako da mu je kormilar nepre¬ 


stano gledao u lice. Veslali su tromo: nije im se 
žurilo, I kad su na ulasku u luku ugledali prve grad¬ 
ske kuće, steglo im se u grudima srce, da nisu mogli 
ni disati, »Tko će javiti njegovoj majci?« — to je 
bila jedina zajednička misao, koja ih je u taj čas 
mučila. 

Sve su se više i više približavali obali. Na nebu 
se već pojavile prve zvijezde. Prozori su Jerkove 
kuće bili rasvijetljeni i širom otvoreni. Čuli se daleki 
zvuci klavira, Žuborili su i — kako se ladja pribli¬ 
žavala — rasli uzavreli akordi, a iznad njih dizao 
se visoki, čisti, ženski glas. To je pjevala majka po¬ 
kojnikova, A odmah joj se pridružio jaki muški glas, 
da se spoje u čarobni, zvučni fortissimo. 

Drugovi se nijemo, kao zločinci, pogledaše. 

Brod je uto pristao uz obalu, i u tren oka —■ 
kao da je netko već unapred javio nesreću cijelome 
gradu —• nahrupiše sa svih strana izvjedljivci. Po¬ 
digla se tolika graja i vika, da su se i na okolišnim 
prozorima kuća ukazale nebrojene glave. 

Kormilar laktovima prokrči sebi put kroz svje¬ 
tinu i kad je ušao u kuću, gdje je stanovala majka 
mrtvoga druga, osjetio je, da su mu ruke ledene i da 
je blijed kao smrt. Nije ni znao, kako se uspeo do 
drugog kata. Da li je zakucao ili našao otvorena 
vrata, nije se kasnije toga sjećao. Samo je pamtio 
(pa da hiljadu godina živi, ne će to zaboraviti], kako 
su, kad je ušao u salon, svi prisutni umuknuli. Što 
je rekao i kako je pristupio majci, pokojnikovoj, ni 
toga nije mogao da se sjeti. Ali je zapamtio, da je 
odjeknuo visok, očajan, na smrt ranjen vrisak, A 
iza vriska nesnošljiva tišina i mrtvi pad pogodjenog 
tijela, koje se srušilo pred njegovim nogama. 




— 32 — 


Poginuo radi brka 

U začadjenoj krčmi, pod niskim krovom, rogobo- 
rilo jc jedno desetak seljaka, koji su se iz ne- 
dalekog grada vraćali u svoja sela. Dobro su paza¬ 
rili i radovali se, što im u špagovima zvekeću srebreni 
novci, Zaustavili se na po puta, da se malko vinom 
okrijepe. Iznemogla kljusad, upregnuta pod raskli¬ 
mana kola, mirno su i pouzdano čekala, dok njihovi 
gospodari udovolje svojim grlima i nezasitnim ze- 
ludcima. Jedva bi se makla, — tako je put bio težak 
— da ih čija samilosna ruka ponudi punim obrokom 
zobi, A da je davno nisu okusila, najočitiji su dokaz 
bila izbočena im rebra, koju si prstom mogao iz- 

brojati, , 

Seljaci se malko ponapili, pa se onako — puni 
vina i brane — dohvatili karata, da i u igri pokušaju 
sreću. Kroz niski i maleni prozor padala je žarka 
sunčana svjetlost na široki, poliveni stol. Udarali 
su šakama o tvrdu ploču orahovin^ koia je škripala 
i pucketala pod nemilim pestima. Odjekivah udarci, 
padale psovke, krhali se vrčevi, a pusto se gusto, 
crveno vino, kao zgrušana krv, razlilo po klu^pama 
i podu i obojilo im obraze, ruke i one musave karte, 
što su ih držali medju prstima. Pazili su jedan na 
drugoga, jer su se bojali podvale i vještine, s kojom 
igrač mami sreću, da se prikloni na njegovu stranu. 
Kotrljali se srebreni novci, kao da su oživjeli, 
pa žele, da pobjegnu od svojih nerazboritih gospo¬ 
dara, Najviše je galamio neki Joško Bakić, koji je 
bio čuven po cijeloj krajini zbog zdepasta stasa, 
gegavog hoda i lajava jezika. Imao je jezičetmu, 
ošhriju od britve i nije bilo čovjeka u okolišnim seli¬ 
ma, komu on nije zapaprio. Svi su ga mrzili, ah ga se 

grdno i bojali. Podvalio bi on i svome ćaći, a gdje 
ne bi svome bližnjemu! Njegovom je krivicom ogrizla 
od svoga muža ne jedna žena i posvadili se i naj¬ 
vjerniji prijatelji. Čim su batine bile jače, to je 
većim zadovoljstvom on trljao rukama i veselio se 
tudjemu zlu. 

Ali najviše mu je omilio neki dobričina Pajo 
Brkić, koji je s punim pravom nosio to dično ime. 
Imao je debele i zavinute brkove kao kakav haram- 
baša. Valjda su mu se predji bili odmetnuli u haj¬ 
duke, a sada se on — pošto su osvanuli drugačiji 
dani — prevrnuo u pitomog jaganjca. Bio je svijestan 
o svojoj snazi, ali ne pamti, da je ikoga, pa bilo od 
šale, šakom, zadimio. Je li bilo od potrebe, da se 
digne kakav golemi teret, eto ti njega, da se prvi 
ponudi! On je obarao stabla, cijepao najtvrdje 
cjepanice i često se mjesto konja i vola upregnuo 
pod drveno ralo, da izore ono mršave oranice, što je 
u znoju svoga lica oteo kamenu i kršu. Na svojim je 
ledjima nosio crvenicu zemlju, koju je, šaku po šaku, 
sabirao izmedju kamenih puKotina, I nije mirovao, 
ni šuštao, dok se nije pod crvenicom zemljom izgu¬ 
bio i posljednji kamenčić na njegovoj oranici. 

Koliko mu se puta, u to doba, — narugao Joško 
Bakić, ne bi prebrojio ni vješti račundžija. Šteta, —- 
veli, —■ da priroda nije Pa ju obdarila sa četiri noge. 
Bio bi kralj medju magarcima, jer ni jedan ne bi 
mogao, da se s njim — što se snage, ustrajnosti i 
strpljivosti tiče —i ni iz daleka takmi, 

A kad ga je jednog proljetnog jutra vidio, kako 
se upregao pod plug i ore svoju oranicu, od zavisti 
je htio da pukne, pa da utaži svoj jed, koji mu je 
džigerice glodao, doviknuo mu je, da ga cijelo selo 
čuje: »Još da ti žena nabije rogove, ne bi bilo boljeg 
vola sve do careva grada!« 

Pajo je šutio, smijuckao se ispod krupna brka 
i nastavljao svoju rabotu mirno i dostojanstveno 
kao da nije čuo ni ciglu riječ, 

Zab. Bibl, 434. »Šareno kolo 

To ie još više dražilo Joška Bakića. p^gcije 
bi bilo, kad bi mu barem opsovao mater ili kad bi 
se za njim hitnuo kamenom, ali bas ta šutnja, taj 
nijemi prezir pekao ga je jače od svake uvrede. 

Ali zabiberit će on njemu, da ce se vala) svi¬ 
jati gore, nego zmija u procijepu. Upamtili su Josku 
Bakića i bolji junaci, a kamo ne bi bezazkm brkati 
Pajo! Srdio ga je i njegov crni, Ž^sti, opušteni br - 
Otkud mu takva brčina, a bas njega. Bakica, da j 
Bog odbario samo s nekoliko kratkih, kukavnih dla- 

kodTaŠa““n£ko se poaos„,> 
drži, nego svi ostali. Uspravio se, gladi brk i s visoka 
gleda na svoje drugove kao da nije seljak, vec go 
spodski sin. Zar zato, što mu je brk ^esto duzi i 
bujniji, ima pravo da ih vrijedja? Ni da je od zlata, 
ne bi ga tako pažljivo sukao i tetošio. Ma, vidi , 
kako uživa, što mu brk glatko izmiče pod prstima^ 
Kad mu ie brk suh, oslini on palac i kažiprst, da ga 
prniTloj volji dotjera i ufitilji. I baš zato, što mu 
[e brk gladak, sjajan i crn, Joško ga jos vise mrzi. 
Uživa u samoj pomisli, kad ^ 

striže' Kako bi se Pajo začudio, kad pod prstima 
ne bi' osjetio brka. Onako ujutro, kad ^^tane, da 
se dosjeti jadu, da ga je netko preko noci do gola 
obrijao, valaj bi ga stala vika i 

da mu je vuk edinicu kravu zaklao. Ud sramote 
ne S mogao ni u crkvu; bio bi prisiljen, da čuva 
kuću i ognjište sve dok mu ne bi izrastao novi br. . 
Okladio bi se za sto dukata (kad bi ih imao), da mu 
se onako bujno ne bi više nikada pod nosom crnio. 
Bili bi to obični brci! Nit bi on mogao da se njima 
diči nit bi mu drugovi radi njih zavidjali. 

’ Od puke pomisli Jošku je krv udarila ^ obraze. 
Tako je bio uzbudjen. I tek se sada sjetio da j 
danas — pošto je u gradu dobro pazario -- kup 
novu britvu. Izvuče je iz pripašaja i nikako odol 
napasti da je ne pokaže drugovima, S ispruženom 
Som brijao je dlake na svojoj ruci. Banio se 

njom kao da on jedini ima onako oštru britvu. Dru¬ 
govi nisu ga ni slušali, koliko ih je bilo zaokupilo 
kartanje. 

Taman je seljak Mato (imao je ruke kao dvije 
lopate) s obje šake udario o stol. Grdio je komšiju 
Tadiju i uvjeravao sve prisutne, da ga je na tvrdu 
vjeru prevario. Podmetnuo mu je drugu kartu, lopov 
nijedan! Neka mu vrati pare, inače mu vjeru i be¬ 
sjedu daje, da će mu izbiti sve zube iz glave, 

Tadija se pokunjio i sve ga ispod oka gleda 
i mjeri. Šuti i čeka, dok se ne izlaje Mato! Nije bio 
kriv: krv mu uskipjela, zasvrbile ga ruke, i bio je 
spreman, da se obori na svog protivnika. U desnici 
mii bijesnu nož, U isti tren skoči Pajo i onako golo¬ 
ruk istrgne mu oružje. Oštrica mu se usjekla u dlan, 
ali Pajo nije mario za takve malenkosti, Krpetinom 
je zavio ruku i pustio, da krv teče, 

— Evala, Pajo, kad si takav Junak! — stali ga 
u po zbilje da hvale drugovi. 

On se branio i rukama i nogama i crvenio kao 
malo dijete. Joško ga je napadao kojekakvim slanim 
šalama i tvrdio, da je istrgao Tadiji nož samo da se 
razbacuje svojim junaštvom, 

— Vrijedja nas! Tim hoće, da kaže, da smo 
mi svi kukavice, a jedini on, da je Kraljević Marko! 

Pajo sluša i ne mrgodi se, pa će mirno, da ga 
svatko čuje i razumije: 

— Nemoj, Joško, ostavi to! Dobar sam ti ja 
kao hljeb, što ga jedeš, ali teško tebi, ako mi jednog 
dana dozlogrdiš! Upamtit ćeš me! — i od srca se 
nasmija svojim riječima. Svi su mislili, da se Pajo 
šali, našto su opet složno udarili po kartama i po 
vinu. Krčmarica nosila dvolitre jednu za drugom. 
Pili su kao majka zemlja, kad je osuši sunce, pa se 
nad njom prolome oblaci. Pili su, mahali su kartama 
i _u vruća prsa udisali usijani ljetni zrak. Takve vru¬ 
ćine ne pamte ni najstariji ljudi u selu. Osušio se 
kukuruz, a na vinovoj lozi zgrčilo se lišće. Stoka 
bježi od sunca i traži hladovinu. Ne mari ni za pašu. 

Ovce iznemoglo bleje, A veliki pas čuvar isplazio 
jezik, kao da je cijeli dan pred sobom gonio vuka, 
Samo su cvrčci oživjeli i metalnom svo)om oštrom 
pjesmom sapeli cijeli sunčani kraj! , , ,, 

Seljaci svukli prsluke, pa razgalivši i košulje, 
udarali se oznojenim rukama po golim prfijna' Na¬ 
tjecali se, komu će jače da odjekne grudni kos, ra¬ 
dija se isprsio i lupatao se tako jako po rebrima, da 

je sve u njemu tutnjilo, -i - + 

Joško se mrgodio, kao da mu je krupa otukla 
onaj jedini vinograd, što je od oca baštinio. Ni sam 
jež ne bi se grdni je nakostriješio. Čudo božje, da 
mu iz kože nisu nikle bodljikel I kad vise nije bio 
kadar, da zauzda svoj bijes, razgoropadi se na 

_ Kakve su ti to šake! Ded, da te ja zadimim, 

Tadija napne prsa i dočeka udarce, koji su na 

nj nemilosrdno padali, _ „ „u; 

Od zavisti se Jošku iskrivio obraz. Eto svaki 

šeprtlja se nečim bani, samo on ne. Ma ne bude li 
drugčije moguće, podmetnut će svome komsiji vatru, 
da se i o njemu_ govori, I u novine bi došao. Svi bi 

čuli za njegovo ime, . t , j ■ 

Stol je bio već pun praznih dvolitara, I kad je 

krčmarica opet donijela tri pune boce, Joško smisli^ 
kako će da se osveti Brkiću,,, I prstima cupkajući 
ono nekoliko dlaka na bradi, vikne on prama svojoj 

zrtvi:^ Ej Pajo, Pajo, svatko zna, da tebi u tri sela 

nema para ni u snazi, ni u pameti! — Tu se ispod 

brka nasmija, pa nastavi: ^ i i-- ^ 

_ JuLk jesi, ali pokaži, da si jos bolji. Evo 

ti puna dvolitra vina, Ispiješ li je na dušak, nikad 
više ne ćeš od mene čuti pogrdne rijeci. Kunem ti 
se, tako mi pomogao gromovnik Ilija,_ bamo. Ka 
budeš pio (i tu se glasno nasmija svojoj sali), ja cu 
da te bez vode i sapuna obrijem, _ 

Ponovo izvuče iz pnpašaja britvu i oštricom 

presij®će dlaku na ruci: 

— Vidiš, da je oštra! Ne će te boljeti, 

—- A više ne ćeš zadirkivati u me? — kao ne¬ 
vino dijete upita ga Pajo, 

—> Ne vidio_ smica ni mjeseca, ako prekršim 
zakletvu, — ozbiljno potvrdi Joško i prekrsti se 
I triput redom, 

— E, a sada. Bože, pomozi! — i tu pruži punu 
bocu dobričini Brkiću, 

Pajo rukom obrisa usta i maši se vina, 

_ _ — Ne žuri, bolan, da ti pridržim brk, Skvasio 
bi ti se! 

Pajo, ne nadajući se zlu, pustio je, da s njim 
radi, što ga je volja. Sav se nakrivio, d.a može bolje 
da pije. Vino je klokotalo, teklo i nestajalo u široko 
mu grlo, I baš, kad je pola boce ispraznio, zrakom 
poput blijeska sinu gola britva u rukama Joška, 
Udarac je bio munjevit i na poliveni stol pade otko- 
šeni brk, 

U prvi mah nitko nije htio vjerovati svojim 
očima. Nastade tajac, pa urnebesna graja, U isti 
tren prsnu dvolitar na glavi Joška, I Pajo se svom 
silom obori na njega. Uzalud je Joško pokušao, da 
se britvom brani, Pajo mu ju dobro odmjerenom 
šakom izbije iz desnice, Nato ga zgrabi, digne u vis 
i baci kroz otvorena vrata. Pao je raširenih nogu i 
ruku na prašnu cestu, A za njim kao kobac na plijen 
izletio Pajo i dohvativši veliki, oštri kamen stade 
ga tući po ćelavoj glavi. Tukao ga je, dok nije svu 
dušu izdovoljio. 

Drugovi nisu ni pokušali, da mu se približe. 
Skupili se pred vratima i puni zaprepaštenja gledali 
su tu nijemu, očajnu borbu. 

Iza svršena čina duboko uzdahne Pajo: odla- 
nulo mu je. Riješio se tereta i dalekim, odsutnim 
pogledom zagledao se u svoje drugove. Bio bi im 
najradije isplazio jezik i nasmijao im se u brk. 

Usred ceste ležao je ispruženi Joško s razbitom 
lubanjom. Suha zemlja lakomo je pila vruću krv. 

dok je jedna zelena, velika muha zujala oko stra¬ 
hovite rane ... .,, 1 . 1 - 

Cvrčci su još jače zapjevali, dozivah se 1 
bodrili jedan drugoga, da im pjesma što jace od¬ 
jekne. A sunce je nesmiljeno gorilo kao da svo]im 
sjajem želi oslijepiti oči seljaka, koji su sabrano 1 
nijemo gledali u prolivenu ljudsku krv. 

Mali Pavle 

S ulice dopire vika mojega djeteta. Skače, viče, 
i komadićem drveta udara na drugove, da ih 
prisili na uzmak. Dobra su mu pluća, Glasito mu 
grlo budi sve okolišne jeke. Čuje se na daleko i ši¬ 
roko i svatko znade, da to viče Pavao, harambaša 
malih buntovnika. Znadu oni za sve igre i za sve 
šale. Je li kamenom, dohitnut će se; je li skokom, 
dotrčat će, a sve to u po šale i u po zbilje, kako to 
umiju djeca. Vide li konja, htjeli bi, da se upregnu 
pod rudo. Vide li pticu, najradije bi poletjeli. Vide 
li vojnika s puškom, najradije bi pucali. Vide li trho- 
nošu, najradije bi ponijeli breme, I najveća je muka 
za njih igra. Djeca misle, da se ljudi igraju, kad vrše 
svoj teški posao. 

Odlučno je moje dijete i uvijek u prvim redovi¬ 
ma, kad se sprema kakva nova šala. Srče i goni se, 
a rudasta mu kosa leprši na vjetru. Gubi kapu, ali 
je za kapu lako: kupit će ćaća novu, a ako ne ćaća, 
kupit će ju majka, da se otac uzalud ne srdi. Očima, 
modrim očima, hvata ljude, živine, stabla, ptice i 
sunce i sve mu se svidja, jer ljudi se i živine kreću, 
jer stabla su puna voća, a ptice lete, a sunce sjaje, 
Pavao je gospodar svijeta, i kad mu netko kaže, da 
nešto nije dopušteno, začudjeno se i uprepašteno 
zagleda u glupog govornika. 

Ima li komad hljeba ili slatku pogaču, on ju 
razdijeli u nekoliko dijelova i svakog druga daruje 
slatkim _zalogajem. Ima li igračku — pažljivo ju 
neko vrijeme čuva, ali i to mu brzo dodija, Svidjala 
mu se, jer je bila nova. Od radosti planule mu oči; 

od radosti digle mu se ruke i zapljeskali dlanovi; 
od radosti poljubio je majku i nasmijao se svome 


Ide li u posjete k rodjacima, ne vraća se kuci 
bez dara za oca. Donese mu komad slatkoga ili 
šećerlame i žao mu je, da nije mogao doniieti vise. 
Nudi oca i ne daje mu mira, dok ova] ne primi po- 

nudjeni dar. j ± 

— Ne boj se, Božo! — veli ocu — drugi put 
ću i više. Nešto sam ja, a nešto majka pojela, pa 
na tanjuru nije skoro ništa ostalo. Jedva sam oteo 
ovaj komad za tebe! j. i- 

— E, pa da podijelimo! — primjećuje roditelj. 

— Kako to? Da podijelimo? Ta to bi sramota 
bila! I ti meni nosiš! Pojedi to sam, dobar je to 


opet kao da ga progone vuci, istrči na ulicu 
i viče i zove drugove, da nastave igru. Nikad inira. 
Ruga se onima, koji slabo trče. Dobar trkač za njega 
je junak. Tko će prvi do na kraj ulice. Dogovaraju 
se. I najednom, kao jato ptica, kad se na njih kame¬ 
nom baciš, svi otrče. Šeprtlja je, tko^ je zadnji, a 
tko prvi stigne, imat će i čime da se diči. 

Ali se svaka utrka ne svršava sa slavljem. 
Nadje se nasred puta kamen ili kakvo nepotrebito 
drvo ili koja druga glupa zapreka, na koju djeca 
nisu ni mislila. Zapne im noga i već jedan lezi na 
tlu. Dohvatio se Pavle ručicama, ali ne tako brzj^ 
da je mogao podići glavu. Krvava nosa i og^uljeniti 
dlanova vraća se kući. Stane ga vika i dreka kao 
da ga je netko pod nož uzeo. Uzalud ga prolaznici 
tješe. Golema je njegova nevolja i zato iz puna gr a 
nariče i plače. 

Neka čitavi komšiluk znade, da 
i razbio nos. Svoju krv ne može da vidi. Misli: »Uda¬ 
rila je posljednja ura mojega života«. 

Kuda prolazi — vrata se otvaraju i tješe ga 
majke njegovih sudrugova. Pitaju ga, što mu je. 


Kako to, da je pao? On ne odgovara, već dalje 
plače i viče, da ga rodjena majka čuje. 

Tek kad se odazove njezin glas, lakše mu je 
i zato još glasnije nariče. Boji se, da ga ne pokara 
majka, pa da ju gane nesrećom svojom, on pretje¬ 
ruje bol. 

Ali za kratko — čim ga majka opere i ponudi 
slatkim zalogajem, zaboravlja i na pad i na krv i 
već — kao da se ništa nije dogodilo, odlazi opet na 
ulicu, 

I tako cijeli bogovetni dan, do prvog mraka i 
kad ga majušne noge već ne mogu da nose, tada 
najradije klone u roditeljevo naručje. Oči ne će da 
ga slušaju. Spava mu se, 

— E, ćaća! Kako dugo traje noć? — pita me. 
— Dugo sinko, 

— Kako to? Jedva zatvorinJ' oči i već je jutro, 
— A kad se u noći probudiš? 

— Čudim se, da nije jutro. Strah me od tame 
i da me nitko ne vidi, gunjcem pokrijem glavu, I 
nikoga se više ne bojim, A da tako u noći lupeži 
navale, je li, ćaća, da bi ih ti ubio? Ne bi oni tebe, 
već ti njih! Evo ovako! — isprsi se mali Pavle i za¬ 
boravivši na san, udara ručicom kao da se brani 
od razbojnika. 

Idemo u ložnicu i polako spremamo postelju. 
Dušeci i platno su bijeli kao da je na njih snijeg pao. 
Mirišu djetinjskim dahom. Mekana je postelja, jer 
su dušeci puni lakoga perja, Pavle se u košuljici 
baca na njih i pokriva se, radujući se skorome sanku, 
— Sutra ćeš mi kupiti konja, — reći će nešto 

tišim glasom, — ali onog velikog s uzdama i- 

I prije nego što izrekne posljednju riječ, već 
spi dubokim snom. Usne napola otvorene kao da se 
smiješe. Ručice mu klonule na prsa, a po licu razlio 
se beskonačni mir još ničim nepomućene sreće, 

— Bio mi sretan, sinko, i zdrav mi ujutro 
ustao! 

I majka se nadvila nad postelju i pošto ga je 
poljubila i rukom mu pogladila rudaste kose, pogle¬ 
dala je zahvalno na svog muža kao da mu veli: 

_ Dobro je ovako i ne dao Bog, da drugčije 

bude! 

* * * 

Ali svi dani nisu isti. Ima ih tužnih, čemernih, 
i svakojakih. I kroz zatvorena vrata i zatvorene pro¬ 
zore — korakom kradljivca — udje bolest i crnini 
okuženim prstom dotakne se prebijelog tijela male¬ 
nog Pavla. Igra mu ne ide od ruke, na slatkiše ne 
će ni da gleda, a mjesto vikom — š^utnjom prijek 
domu. Puna je soba njegovog miika i mjesto brzih 
koračaja jedva se čuje tiho, plašljivo tapkanje poi 
sagovima. Glava mu je teška i kao cvijet bez rose 
klonula mu na nejaka prsa. Očima traži od oca 

pomoć. , . 1 . 

— Oslobodi me! — vele njegove modre oci i 

s pouzdanjem gleda u očevu snagu. 

Otac mu odvraća pogledom i hrabri ga slabim, 
prisiljenim posmijehom. Ni priče o vukodlacima ne 
će da sluša. 

Ali najteže je u noći, kad ga iz mučnog sna 
probudi kakav grozničavi san. Diže se i viče, a pre¬ 
plašena majka i zabrinuti otac misle: Ovo je njegov 
posljednji dah. Roditelj se jednim skokom već našao- 
blizu postelje. Miri ga uzbudjenim i nesigurnun 
glasom- Obećaje mu igračke i pravoga konja, koji 
jede i skače, a dobar je i poslušan kao pas. Ali 
Pavle za sve to ne mari. A i kako bi, kad ga kida 
kašalj, S teškom mukom izmučenim usnama lovi 
zrak i ne da bolesti, da ga zaduši, Otac_mu stisnutim 
zubima i napetim rukama pomaže. Savio se kao luk, 
da u ono mlado slabašno tijelo odapne kao strelicu 
svoju mušku snagu. Pomaže mu kretnjama, pogle¬ 
dima, dizanjem glave i u svom grešnom i iskušanom 
srcu govori: —- »Boze, ako mu je sudjeno da^ za¬ 
mijeni svijetom, tada radije uzmi mene nego njega^ 

Teže je kada gine cvijet, nego kad se sazreo plod 
otkida s grane. Evo me, da kucaj em svoga srca 
otkupim njegov kucaj! 

A majka mu —■ napola neprisebna od straha — 
lomi u očajnosti prste. Ne govori, šuti i u toj šutnji 
osjeća se odjek njene uzburkane krvi. Ta njezina 
ga je krv stvorila. Ona je osjetila, kad joj se po prvi 
put ganuo i ona se nasmijala. Kad su prve kaplje 
njezinog toplog i slatkog mlijeka kanule u ružičasta 
i vlažna dječja usta, 

I tako prolaze sati, a na oči ne dolazi san, I 
disati je teško, a sluh je osjetljiviji od niti paučine, 
što se trese i kad vjetra nema. Uho sluti udarac jači 
od groma, Zagrmit će i zemlja će da,^se zatrese u 
svojim temeljima. Ali mjesto udarca laže i plaze 
nečujni, beskonačni hipovi, koji prelaze u vječnost. 
Gubi se pojam vremena i izmučeni čovjek misli, da 
je ta njegova mala soba čitav svijet, a njegovo 
dijete, da je jedino dijete na svijetu. 

Prema tome osjećaju, kako su izlišne i prazne 
sve, pa i najsmjeiije filozofske misli. Nepotrebite su 
i bez sadržine, jer smrt je, evo, jača od života, A 
živjeti se hoće, makar i u prosjačkim haljinama. 

Pale su sve šarene koprene, a ostao je samo 
goli, slabašni sisavac, koji hoće da spasi svoj porod 
od smrti i uništenja. 

Muž veli ženi: »Što bi, ženo, rekla, da sotona, 
gospodar svijeta, dođje i u po glasa da ti kaže: Tvoj 
će se sin, kad odraste, odmetnuti u hajduke i zlo¬ 
čince, Bit će na sramotu tebi i tvome rodu, Klonit 
će ga se kao da ga je kuga okužila, A jednog jutra,, 
kad božje sunce kroz oblake proviri, stajat će podno 
vješala. Do njega krvnik, a na vješalima uže, pri¬ 
pravljeno za tvog sina. Što bi, majko, rekla napas¬ 
niku svome?« 

— Neka živi! — odgovarala je i isprsila se, 
kao da se sprema na borbu. Oči joj kobno sjevnuše 
kao odsjev oštraca, kad bljesne u tami. 

Opet vapaj djeteta i trzavi kašalj, koji mu oti¬ 
ma dah i usporuje kucanje srca, A ono je ma)ušno, 
slabo kao ptice, kad ga u dlanu drzis. Pritisneš li 
malo jače, prestat će da se miče, 

— Ne boj se, Pavle! — hrabri ga otac, — Ja 

sam kraj tebe, ,, i i. ui,. 

Dječak ne odgovara. Kao zemlja, kao stablo, 

kao sve, što raste — dijete sakupilo svu silu, da se 
odupre bolesti, Hrve se s njom i ne pušta je s oka 
kao da je živo čeljade. Čim se približi, sav se skruti, 
da joj odbije dobro odmjereni udarac. Svija se, ali 
se ne lomi i kad god može, uhvati ju ma.lenim prsti¬ 
ma, da ju poda se smota. Ne će ona njega, vec ce 
on nju! Samo da mu je malko lakše, pokazao bi on 
njoj, što mogu njegove pesti. Sprema se na posljed¬ 
nju odlučnu navalu. 

Tko će da nadjača? — sa zebnjom u srcu 

^ A majka osjeća, da će dijete pobijediti- Tko 
drugi? Ta ono je krv njezine krvi, pa otkuda da 
ugine? Ono će živjeti. Ono će preživjeti cijeli svijet, 
A otac sumnja i kretnjom nevještog Ijekara 
naslanja ruku na slabe, iznurene jwsi Pavlove, To- 
plotom svoga tijela rado bi ojačao bolesnika, 

I ispaćen dugim besanim noćima, pomalo gubi 
i posljednje uhvanje. Pripravan je na sve, pa i na 
najgore zlo. Tješi se pokornim mislima, 

— Ipak ti hvala. Bože! Obogatio si me tim, što 
si me djetetom obdario. Bijah bogac, a preko mog 
praga ušlo je bogatstvo u spodobi majušnog, ruži¬ 
častog crva, Zgazio si ga, gospodine, al ti ipak hvala, 
jer bez njega, što bih ja bio? Gol bijah kao stablo 
bez lišća, a na najpustijoj i najcrnijoj grani niknuo 
je zeleni, svježi pupoljak. Sunce ga otvaralo, a rosa 
napajala- Bio si milostiv i probudio si u meni nove 
sile. Tako i zemlja jača i nabuja, kad na nju padne 
tiha, proljetna kiša, a iza kiše ograne sunce i svu 
ju toplinom ožari. 

Ali majka ne sumnja i što je kašalj jači i što 
je dijete nemirnije, njezine su misli sve vedrije i 
sigurnije. 

Živjet će, živjeti! A i da umre, zar bi i to bilo 
zlo, koje se ne da popraviti? Ona bi pristupila nje¬ 
govoj postelji. Poljubila bi ga usred usana i udah¬ 
nula bi mu novi život. Uzela bi ga na svoje krilo i 
ponudila bi ga golom, toplom sisom. Čim bi kanula 
prva kaplja, ono bi oživjelo. Otvorilo bi oči, nasmi¬ 
jalo bi se i zapljeskalo bi ručicama, da bi se svi 
mrtvi u grobovima probudili. Ono ne može umrijeti. 
Ono je stvoreno, da živi- I ono po majčinoj že^i živi,, 
živi i živi, 

* * -• 

Zdrav je! Živ je! Čitava kuća ozvanja od nje¬ 
gove trke- Tresu se tavani, pa neka se tresu, samo 
kad je Pavle zdrav. Stoji ga vika i udaranje po drve¬ 
nom konju. Poteže ga za rep i vuče po čitavoj kuhi¬ 
nji, Pronicavi mu glas odjekuje po čitavoj kući- On 
je gospodar. Skače, kriči i ni brige ga za tud je uši- 
Ta usta su, da se viče, a noge, da se trči. 

Dodijalo ocu i okosio se na njega. Ne sluša 
Pavle, već dalje buči, I majka ga opominje, prijeti 
mu šibom, ali ni šibe se on ne boji, 

— Ne šali se, mali! — ponavlja mu rasrdjeni 

otac, 

Al Pavle ni da okom trene, radije bi izgubio 
glavu, nego roditelje poslušao, I gle, najednom kao 
grom iz vedra neba pade očeva ruka na majušnu 
glavu razigranog Pavla, Ozva se plač i potekoše 
suze, A roditelj, kao prikovan, stoji i žali svoj grubi 
čin. 

Tko bi mirna srca gledao, kako dijete plače! 
A otac je kriv, da su potekle suze. Nikada više, pa 
makar mu dijete razorilo dom! Pa da sve sruši, ne 
će se više ruka dići na malenog, nježnog ptića, koji 
ne može i ne smije da se brani. 


r 

Oprosti Bože, što nečistom rukom dotaknuh 

ljiljan. Kazni me za taj čin, 

I otac svojom rukom kuša na vlastitom hcu, 
kako je udarac bio jak. Kuša dva, tri puta i sve jače 
i jače sama sebe bije, da vlastitom boli otkupi dje¬ 
tinju bol, , , , , 

Nikada više! nikada! — ponavlja i pokunjen 
kao stari grešnik plašljivo gleda u zaplakane oči 
.svoga djeteta, A ona dva oka jesu kao dvije teške 
kaplje kiše, kad se iza oluje u njima ogleda raz¬ 
galjeno nebo, 

S orošenim licem, ali već s nasmijanim pogle¬ 
dom, opet se Pavle laća igre i pomalo mu se diže 
glas. Onako otprilike kao ševa, što sve Jače pjeva, 
čim se digne dalje od zemlje. Diže se i diže i svakim 
zamahom krila raste joj glas, dok se u najvišem 
lijetu ne raspjeva, kao da s visine na crne brazde 
izoranog polja baca nevidljivo sjajno i zvučno zrnje. 
Tako i Pavlu svakim skokom i poskokom raste 

glas. 

Hvala ti. Bože, već je zaboravio na udarac^ 
Opet vuče konja i udara na vrata, da ih na juriš 
osvoji, U ruci drži napola slomljenu sablju i kuša, 
da li će vratnice odoljeti njegovim udarcima. 

Dobro je to — saino, kad je zdrav i zadovoljan. 
Ne daj. Bože, da drugčije bude. 

Uto je neko zakucao na ulazna vrata, Pavle 
prekinu igru. Hoće, da vidi, tko je došao u posjete. 
Da li prijatelj ili nezvani gost? Dostaje mUj da po¬ 
gleda na oca ili na majku i već znade, na čemu je, 
A1 ovoga puta svi se ukućani prevariše. Nije to 
bio veliki, odrasli gost, već mali susjed našega 
Pavla, Bio je to Vojta, njegov drug u igri i vragoli¬ 
jama, Došao je s bubnjem i sjajnom trubljom, Bati- 
ćima je po koži udarao, a punim ustima zatrubio 
kao znak da se počinje borba, ^ ^ 

I sada — kao da je ušla u kuću četa malih, 
rogatih vragova — odjeknu čitava kuća. Stakla se 
tresla, a lonci i čaše u ormaru zazvečali. Ne sruši li 

se ovoga puta krov, nikada više i ne će, kao da nas 
trešnjom iskušava Bog, 

A dohro je tako! Život u spodobi talasa, navire 
kroz otvorena vrata, a za njim se gone Pavle i Vojta, 
Taj talas poprima oblik vatrenoga konja. Koji će od 
dvojice, da prvi skoči, i da ga onako nesedlana 
zajaše? 

Ej, s kosom na vjetru, s nogama pritisnutim o 
šape, s rukama u crnoj bujnoj grivi, a s ustima, pu¬ 
nima čistoga zraka, jurnut će, da u lijetu uhvati 
lastavicu, A i konju će u lijetu pomalo niknuti krila 
i kad dojuri do kraja ravnice, preletjet će more, da 
na drugoj obali nastavi trku, 

— Bio ti na pomoć gromovnik Ilija! Vrati se 
zdrav! 

A ako je sudjeno, da mu konj posrne, neka ga 
čuva_ angjeo čuvar, kad slabašnim tijelom o ledinu 
udari. Neka se nadje putnik ili koja samilosna žena, 
da ga utješi u času pada. Ako je putnik, neka ga 
utješi mudrim i iskusnim riječima, koje su katkada 
slad je od ikakvoga vina. Ako je žena: neka je lijepa 
i mlada, da ga ljubavlju utješi,,, 

Duge će tako godine proći, jer život je neukro¬ 
ćeni konj i uvijek juri napred, 

A ako nikoga ne bude, neka se onako ranjen 
vrati k roditeljskoj kući. Na pragu će ga zacijelo 
dočekati majka, U rukama joj mirisan hljeb, a u 
očima blagoslov. 

Otac će mu reći: 

— Udji, sine, i kaži, gdje te boli. Znam, ne 
govori, nisi ti kriv, A i da jesi, tu je tvoj tata, da ti 
oprosti, kao što si ti njemu oprostio, što te je na 
svijet dao, 

— I ja, sine, padah, griješih, ali nije bilo koga, 
da mi dade odrešenje. Nitko se nije smilovao, I 
sada, kad sve vidjeh i razumjeh i kad se grijesima i 
pokorom usavrših, gledam na tebe i na cio svijet 
očima onoga, koji sve shvaća, pa zato i sve oprašta. 
Dobrota je čarobna tajna našega života i bez nje ne 

bi bilo vrijedno da se živi. Ne shvaćaš sada te riječi, 
al ćeš jednog dana, ako Bog da, razumjeti njihov 
smisao. Onda ću ja daleko biti, ali uspomena, da je 
na svijetu bio čovjek, koji ti je sve oprostio, ozarit 
će i osvijetliti tvoje zrele dane. Pa i ti, kad tvoj čas 
dodje, oprosti svome rodjenome sinu,,_, 

Al Pavle, hvala Bogu, još ne mari za te riječi. 
On dalje tjera drvenoga konja i na borbu zove svog 
mladjeg druga Vojtu. Opet udaraju na vrata i sa¬ 
bljama i puškama kušaju, da li će odoljeti njihovim 
udarcima. Ali brzo će im dodijati i udaranje. Od¬ 
bacit će oružje, jer ih krilata radost zove na nove 
igre. Ona u ruci mjesto zastave drži zvijezdu, a 
djeca će za njom skočiti, ne bi li je golim rukama 
dohvatili. 



Pobješnjeli auto 

f jHce su vrvjele od nepreglednog mnoštva. Dizali 
se crni valovi ljudstva, nošeni od vrtložne struje, 
Talasi se hukom razlijevali po prostranim trgovima. 
Čitav se grad zibao kao golemi brod na moru. Trepe- 
rile su l^zbrojne zastave, u koje je duvao razuzdani 
vjetar. Plovidba je bila vesela. Ćuli se poklici, do¬ 
zivali se uzvrpoljeni mornari. Bili su smjeli, odlučni, 
ta plovilo se punim jedrima. Nitko nije znao za cilj, 
ali )e svaki pojedinac osjećao, da će valjda otkriti 
novo kopno. Ispunjavala ih je lakoumnost i srčanost, 
pa tko da mari, što ih. sutra čeka? Da li idu u susret 
brodolomu ili obećanoj zemlji: — nisu pitali uzne- 
Čaše su bile pune, a usne žedne ,.. 
Dizali se nabujali talasi kao da će se; preliti preko 
kućnih krovova. A nad krovovima gonili se sablasni, 
nemirni oblaci; plovili su, da još prije noći stignu 
u ažurnu luku... 

Najednom iznad krovova zazvrndaše orijaške 
ptice. Kružili su aeroplani, spuštali se, kao da će se 
strmoglavce oboriti na plijen, Ugrabit će čovjeka ili 
ženu i odletjeti u visine, Zvrndanje je bilo sad jače, 
® j prama tome, kako su se približavali ili 

odalečivali. Pod aeroplanima se — u jednakim raz¬ 
macima — ukazale promjenljive točke; zasjale i 
postepeno rastvarajući se istresle tisuću sitnih pa- 
pirića, koji su kružili, nošeni vjetrom. Katkad bi za¬ 
sjali, a katkad potainnjeli, kako se u padu okretali, 
prema svjetlosti. Vrtjeli se papirići i nošeni vjetrom 
dizali se i spuštali, da se najednom, kao smrtonosno 
ranjene ptice, okomito spuste na krovove i glave 

Zab. Bibl, 434, »Šaieno kolo 

uzvrpoljenog mnoštva. Djeca su skakala, da rukama 
dohvate uzvitlane papiriće. Natjecali se, tko će prvi 
da ih ulovi. Sto se ruku dizalo i spuštalo prema 
tome, da li se papir nagnuo na jednu ili drugu stranu. 
Napokon nekolicini pod je za rukom, da rastvore 
zgužvani letak i držeći ga visoko nad glavom, pro¬ 
čitaše dvije lakoničke rijeći: »Auto dolazi!« 

_ Auto dolazi! — odjeknulo je gradom, Uz- 

vrpoljiše se ljudi kao da je usred mravinjaka pao 

oveći iver, „ , , ,, 

— Kakav auto! Ta na stotine ih b)ezi ulicama. 

Smicalica je to i ništa drugo. Neka dodje, široki su 

trgovi. • 

_ Auto! Auto! Ala mi čuda! — glasno su vi¬ 
kali najgrlatiji, j 

Bilo im je do smijeha, ah ipak ih je u dnu srca 
morila sumnja i nemirnim pogledima pitali su ]edan 
drugoga, da nije i u tim glupim riječima nekakva 
zamka. 

Baš se uto javila trublja auta, 

_ Pozor! — začu se urnebeski _ vrisak, —- 

Auto kao blijesak sjekire pade usred tišine, Srozali 
se redovi prolaznika kao požeto klasje. Kroz pre¬ 
gažena tjelesa jurio je auto i u svom strelovitom 

trku sijao je oko sebe smrt. 

Užas je u jedno crno klupko smotao svjetinu; 
svi su bježali glavom bez obzira i dok bi dlanorn o 
dlan udario, ispraznili se trgovi, ispraznile se ulice 
kao da je kuga ili kakva druga morija opustošila 

Odasvud se čula trublja pobješnjelog auta. 
Tako je brzo jurio, da ga je u isti tren bilo vidjeti na 
više mjesta. Na svom putu nije ništa štedio, obarao 
je stabla i stupove od željeza, što su s užasnim tro¬ 
skom strašili i tako već preplašene stanovnike, U je¬ 
ca se bojala da plaču, zacenila im se usta, suze im 
tekle, ali jecaj, se nije čuo. 

Jurio je auto — i kad se noc slegla, ruje pre¬ 
stalo njegovo jurišanje kroz prazne ulice i opusto¬ 

šene trgove, Nekoji srčaniji zatomili su u sebi strah; 
radoznalost ih je gonila, da još jedanput vide tajam 
stveni auto. Ali jedva, što prekoračiše prag, već ih 
kola pregaziše. Ni oluja nije brža u svom lijetu. 
Munja bljesne, a pod udarcem groma već leži ras¬ 
kol jeno deblo! 

Iza prozora su vrebale grozničave oči na go¬ 
lemi autO', Bio je od željeza, crn, gorostasan, a na 
njemu, mjesto šofera, sjedio — mrak. Dosjetili se 
nekoji mudriji, pa puškama i revolverima stali, da 
gadjaju u prozore na autu. Valjda se iza njih netko 
skrio i pogode li njega, spasili su čitav grad. Pucali 
su cijelu noć, dok im nije ponestalo olova, I na kro¬ 
vove se uspeli, da kamenjem, željezom i crepovima 
nastave borbu. Raznijeli su strehe, da sataru onog 
nepoznatog, koji se u kolima krio. 

Auto je sve žešće srtao. Trkom je kao vrtlo¬ 
gom zahvatio cijelu varoš. Sve se s njim vrtjelo! U 
strelovitom vrtlogu kružile su kuće, tornjevi, šume 
i brda. 

Kamenje je s krovova neprestano padalo. Pro¬ 
lomilo se nebo, da zemlju hitcima dotuče. Od straha 
su poludjeli ljudi i rušili kuće, da unište auto. Zgrade 
se u temeljima tresle. Orili se srušeni zidovi. 

Sada je munja nosila kola. Skokom se bacala 
na zapreke. Ni kamen, ni željezo nije moglo' da odoli 
razornim udarcima. 

Auto je preskakivao rijeku, preskakivao po¬ 
nore i u želji, da sve uništi, vraćao se, da s podvo- 
stručenom silom izravna sve zapreke na svom mah¬ 
nitom putu, 

I kad je bio u najvećem lijetu, najednom od¬ 
jeknu urnebesni hitac, a auto se rasprsnu kao zvi¬ 
jezda, kad niz nebo pada ,,, 

Dugo je trajalo, dok se prestrašenim stanovni- 
cirna vratila svijest. Mnogo ih je od užasa umrlo, a 
koji su ostali u životu, pobijeliše kao ovce. Po¬ 
sij edili su i za noć ostarili. 

Poslali su brzojavke na sve strane svijeta, ali 
nitko nije htio, da vjeruje njihovim vijestima. Mi¬ 
slili su, da je poludio čitav grad, I kad je zaprepa¬ 
štenim stanovnicima stigla _ prva pomoć, pomphše 
došljaci, da je potres srušio kuće, a gradjani, da 
su od straha šenuli umom, 

Zalud je najmudriji u gradu tvrdio, da se to 
osvetilo čovjeku — željezo. Oživjelo je i ono, da 
kazni svoga krotitelja, 

— Naše je prokletstvo željezo! — vikao je, što 
ga je grlo nosilo, srljajući kroz ruševine s razbaru¬ 
šenom kosom, 

— Željezo! Željezo! — klicala je razjarena 
rulja i stisnutim pestima prijetila se nepoznatome. 
Drugi dan se na svim novinama crnio veliki 
natpis. Debelim je slovima bilo ispisano: »Od po¬ 
tresa poludjelo nekoliko milijuna 
ljudi!« A malo niže slijedili su manji naslovi: — 
kuće porušene, grad uništen, šteta je prekoračila 
50 milijarda u zlatu! 

Vizija 

M ile Alić s odvratnošću se sjećao posljednjih da¬ 
na, što ih je proveo u rodnom gradu. Koliko je 
trebalo laži i pretvaranja, da se izvuče iz raznih 
nemilih situacija. Prevario je strica i kojekakve pri¬ 
jatelje i s kukavno sakupljenim novcem krenuo u 
svijet. Laži, same laži! Ali jedno zlo ne dolazi bez 
drugoga. Obolio je od želudca i onako bolestan od¬ 
lučio se na put, jer mu je u rodnom gradu tlo go¬ 
rjelo pod nogama. Nitko ga nije pratio, 

U cik zore, uporedo s njim, koracao je neki 
seljak, koji mu je nosio prtljagu. Bio je to starac. 
Iznemogao od godina i rada, njegovo je teško i upor¬ 
no disanje uznemirivalo i onako nemirnog Alića, 
— Pa otpočini, ako ti je teško! 

— Nije, gospodaru, — odgovori starac, dok 
su mu slaba koljena drhtala pod teretom. Da se 
Alić nije stidio, bio bi mu najradije pomogao. Dva 
se puta mašio za prtljagom, ali bojazan —i da ne 
susretne kakvog ranog znanca — odvratila ga, da 
izvrši plemenitu namjeru. Srdio se na sebe, što je 
tako slab, pa se boji tudjeg ogovaranja, A medju- 
tim, od pukog straha, da ne bude smiješan u očima 
glupana, pušta, da se muči i kini stari čovjek. A 
kako bi i njemu i starcu uzdrhtalo srce, kad bi mu 
pružio ruku i rekao: 

— Brate, oprosti, što sam te uvrijedio! Star si 
i željan počinka! Vrati se kući, a ovo nekoliko kruna 
primi kao dar! 

Mjesto toga, kad mu je starac iznio prtljagu na 
palubu, stao se s njim cjenkati radi jedne krune. 
Kako je čovjek jadan! 

Nemirno se šetao po palubi kao zvijer u ka¬ 
vezu, Pred njim se u providnoj jutarnjoj maglici 
budio grad! Nježni orisi gora zatvarali su široki vi¬ 
dik, Krovovi se ljeskali, a toranj Sv, Duje uspravio 
se, ustremio se, da bolje vidi, što se pod njim do- 
gadja. 

More je mirovalo i pritajilo se u sjeni još posve 
nezaplašene noći, Dvije-tri ribarske ladje s povje- 
šenim jedrima zaplovile put pučine' i za sobom, osta¬ 
vljale ustalasane brazde. Ribari su veslajući prola¬ 
zili pod Sustjepanom, kršnim ratom, što se duboko 
zario u more. Na njegovom brijegu dizali se crni i 
nepomični čempresi, kao da su se i oni, čuvari vječ¬ 
nog sna i otajstva groba, okamenili — gledajući u 
lice smrti. Pod tim čempresima počivala je Aliću i 
majka i braća i mnogi drugi rodjaci i prijatelji, 

— Kako je to tužno i veličanstveno! Veliki 
grad živih i mali grad mrtvih dižu se kao dvije ne¬ 
prijateljske kule. Maleni je broj onih,_ koji žive u 
velikom gradu, prema pustim onim tisućama, što 
trunu u malim grobovima. Tko će pobijediti, da li 
mrtvi ili živi? I jedni i drugi šalju mu porugljive 
pozdrave i kao da mu na rastanku kazuju; »Čemu ti 
daleki put? Ostani ovdje medju nama. Ta svaka 
cesta, pa i najdulja je tek jedan korak, A to je 
korak, što vodi od kolijevke u grob. Ostani, ostani, 
čemu ti lutanje i obijanje tudjih pragova! Ovdje je 
tvoja rodna kuća, tvoj grad Split, a tamo dalje, što 
bi se kamenom bacio, čeka te porodični grob, ^ Od 
kamena je i dubok: dosta je mjesta za tebe i za 
tvoju djecu i za njihove potomke«. 

Tek kad se — iza trećeg zvižduka — otisnula 
ladja, odlanulo je Aliću, Zavijanje sirene probudilo 
je jeku, Ozvala se sa svih strana kao da javlja dalji¬ 
nama, da je krenula ladja, Zavihorila je crna per¬ 
janica dima, a ladja — pošto se okrenula — po¬ 
bjedonosno zaplovi u otvoreno more,,, S neumolji¬ 
vom je odlučnošću sjekla površinu. 

Alić se zagledao u zelenu vodu, koja je bila 
uzavrela oko bokova ladje i bilo mu je kao da je u 
njezine dubine bacio sve laži i izmotavanja, -s ko¬ 
jima je ovo posljednjih dana okaljao svoju dušu. 
Godilo mu je, da sluša jednolični udarac stroja,, 
koji ga je nosio modru daljinu^ 

Bilo mu je žao, kad je stigao na Rijeku, Za 
trajanja plovidbe zaboravio je na sve brige. Ni u 
kuli ne bi se sigurnijini osjećao. Tko mu što može 
na širokom moru? Rugao se nasamarenim prijate¬ 
ljima, Sad ga zacijelo ogovaraju. Nije platio račune, 
do dna je iscrpan i presušio veresiju, a sad neka ga 
traže! U potjeru za njim, ako su im narasla krila, 
A kako se njegov imenjak Mile Matić svijao i pre¬ 
vi jao, kad mu je iz pune novčarke vadio deseticu za 
deseticom. Na živo ga uhvatio i nije ga se okanio, 
dok mu nije izbrojio pare. Vratit će mu, kad mu 
urode vinogradi! Rugao se svojim žrtvama, a ipak 
— iz najdubljeg kuta njegovoga srca — javio mu se 
sitni i pronicavi glas: »Nepošteno je to. Mile; ne 
valja ti to, brate!« 

Kad je izašao na kopno, zaskočili ga »fakini«, 
natječući se, koji će mu prvi da otme prtljagu iz 
ruke. Priupitao se, kada kreće brzi voz i onda se 
naglo spustio niz ulicu. Žurio se kao da pred sobom 
tjera opasnu gospodju Avanturu, Ta ona je kriva, 
što je ostavio kuću i roditelje i odlučio se za Evropu, 
i ciganski život. 

Šetnja mu brzo dodija. Po ulici — kako je 
ljetno sunce još visoko bilo — hodali su rijetki pro¬ 
laznici, a tako se lijeno gegali, kao da još nisu stre- 
sli sa sebe popodnevni san. 

Iza kratkog lutanja našao se usred aleje. Pod 
svakim orijaškim makljenom bila je po jedna klupa. 
Sjeo je, da malko odahne. 

Prolazili su konji, kola i zaposleni ljudi. Iz da¬ 
ljine je dopirao ubogi glas rasklimanih orguljica. 
Sakata pjesma sakatog bogalja isprepletala se sa 

surovim povicima gončina. Bilo je kao da netko ne¬ 
milosrdno gazi po ruci, koja se ispružila, da isprosi 
milostinju. 

I djeca se u blizini igrala. Djecu i vrapce svuda 
možeš naći. Padne li mrvica, eto ti buljuk djece. 
Gone se, zovu, vabe i opet se razlete, da na drugom 
mjestu nastave igru i šalu. 

Aliću sve je to bilo nekud daleko. Utonuo je 
svijet, a sada iz velike udaljenosti dopiru glasovi. 
Kako je osamljen! Svi su ga ostavili, jer da su mu 
očitovali i trunak ljubavi, bio bi ostao med ju njima. 
Zašto su ga otjerali? Pobjegao je, jer su svi na njega 
gledali kao na propalicu, A zašto? Jer je bio lako¬ 
umni ji, nego oni. Zar zato, što je spalio krila na ve¬ 
likom svijetlu? Bio je žedan života, pa se nije mogao 
pomiriti s prilikama, u kojima je živio! Bunio se i to 
mu je čitav grijeh! Zar je zločin, da se branio no¬ 
gama i rukama, kad su htjeli živa da ga ukopaju? 
Licemjerci! Podlaci! 

I neizmjerna žalost stisnula mu je srce. Bilo 
mu je kao grešniku pred vratima zatvorenog raja, 

Zar mu je zaista sudjeno, da bježi iz grada u 
grad i da se očajem i sumnjama hrani? Smiriti bi 
se htio, ali gdje i uz koga? To su fantazije, lude 
fantazije! Sudjeno mu je, da jadno, kukavno, bi¬ 
jedno pogine, kako je već tisuće drugih poginulo! 
Zašto da bude poštedjen? Zar je on bolji i vredniji, 
nego oni nebrojeni bezimenjaci, koji su se uzalud 
lomili i kidali, da ugrabe barem jedan tračak sreće? 
Svi su ga prevarili, prevarili, pa zato i on njih vara. 
Zub za zub, oko za oko, osveta do potpunog istre- 
bljenja. 

A ipak, da mu evo sada netko pristupi, pa da 
ga iskreno i sažalno pogleda u oči, on bi opet vje¬ 
rovao u svog bližnjega. Zašto se ne nadje milostiva 
ruka. Zašto? Zašto? 

I tanki mu glasić odvrati; 

—- Žena! Žena! 

Osmjehnu se bolno, 

—Žena! Žena! Ali gdje je naći? A da je na¬ 
dje, zar je siguran, da ga i tu ne bi čekalo razoča¬ 
ranje? 

Ne preostaje mu dakle ništa drugo, nego bijeg. 
Bijeg u neizvjesno i nepoznato, dok mu ne klonu 
ruke, a srce ga ne izda. 

Pogledao je na sat i ustao polako, kao da će 
na pogreb, I suton se spustio, S mora je pirio svjež 
povjetarac i probudio i oživio pospana lica pro¬ 
laznika, Svi se sada žurili. Kuda? Kamo? Žurili se, 
kao da će na kraju puta odgonenuti najveću tajnu 
života, A možda i hoće, ako na njih čeka osmijeh 
ljubljene žene ili radosna vika nestrpljive djece,, 

I Aliću najednom — kao u nekoj viziji i nadah¬ 
nuću —I pridje na dohvat ruke jedna krasna žena! 
U modrim joj očima sjale zvijezde i sunca, a ona 
jedina, očekivana, žudjena, sto puta u snu vidjena, 
držala je za ruku rudastog dječaka, dar svoje krvi 
i ljubavi,,, 

Tad je Alić odlučnim korakom krenuo prama 
kolodvoru i dok su ga noge poslušno nosile, čvrsto 
je odlučio u sebi, da mu je ovo posljednji bijeg, 

— Bit će još života, bit će još sreće! — šaptala 
mu je nepoznata tješitelj^ica, koja je u znak šutnje i 
tajnosti podigla i položila ružični prst na svoja 
svježa i sočna usta. 

Slijepac 

I šao je ulicom i zaljubljenim pogledima osvajao- 
sva lica i sve stvari. Sve ga je zanimalo i svaki je 
zvuk našao odjeka u njegovom srcu. Na jednom 
trgu, gdje su se ukrštavale tračnice, svom su silom 
jurili tramvaji. Zvižduk i lomot kola projuri zrakom. 
Čuli su se razni usklici i dozivan ja kao na otvore¬ 
nom moru, kad se u magli susretnu dvije ladje. Zvon 
tramvaja nadjačao je trublju razularenog automo¬ 
bila, Natjecali su se, tko će koga da prestigne,-Sje¬ 
kli su crnu bujicu uplašenih prolaznika, koji su više 
skokom, nego korakom bježali preko ulice ... 

Sve se urotilo proti čovjeku, da ga uništi. To- 
je bio lov na dvonošce, a oni, sirote, srtali su na sve 
strane, da spase svoje gole živote, U potjeru za nji¬ 
ma: trubile su trublje. Kola se još očaj nije bacila 
u prazni prostor i nestala u oblaku dima. 

A ipak su i u tom metežu jaki konji — posto¬ 
jano i nesmetano vukli mrtvačka kola, U njima se 
tresao crni lijes. Za lijesom je koracala ucviljena 
rodbina, 

U sprovod se zagledala jedna mlada, lijepa 
žena. Pred sobom je tjerala malena dječja kolica, a 
na mekim uzglavljima, što ih je ona svojim rukama 
izvezla, počivalo je njezino dijete. Ono je na zvuk 
mrtvačke koračnice otvorilo oči i u nju se zagledalo. 
Majka mu je veselo i djavolasto kimnula glavom, 
jer je znala, da će se dijete osmjehnuti i pokazati 
joj malene, biserne zubiće, što ih je ona mnogo puta 
osjetila na svojoj dojci. 

Uto pokraj kolica prodje slijepac. Svojim je 
dugim štapom tapkao po vječnoj tami. Bijeda ga. 

je iz kuće potjerala. Ne vidi, a ipak ne mari, — što- 
na svakom koraku vreba na njega smrt. Željan je 
zraka i ljudskog razgovora. Topline mu se hoće. 
Nadje se i po koji dobri čovjek, pa ga, kad zaluta, 
za ruku primi i izvede na pravu cestu. 

Čude se junaštvu onih, koji nožem u ruci i pu¬ 
škom na ramenu idu u prašume, da se u koštac hva¬ 
taju s tigrom ili lavom, A slijepac koraca po raskrš¬ 
ćima velegrada, a nitko mu se ne divi. U oštri i 
istančani njegov sluh zadiru mu se udarci i vrisci 
pomahnitale ulice, što u svom, golemom koritu nosi 
svu bijedu i radost prolaznog života. Svaki mu se 
zvuk usiječe u mozak. Ni da kladivima udaraju pe 
njegovoj lubanji, ne bi mu teže bilo. Izoštreni sluh 
je za njega najnesnpnija bol. Vikao bi, da se riješi 
strahote, koja mu je grlo sapela. Vikao bi, da se 
ne boji svoga glasa. Sjatili bi se oko njega i opasali 
bi ga neprijateljskim tjelesima. Pitali ga, što mu: 
je, a on bi im morao odgovarati. Radije smrt, 
nego osjetiti tudju dušmansku pest na svom ra¬ 
menu, Ruka je, što daje milostinju, topla i meka,. 
Ali ruka, što te kori, tvrda je i teška kao kamen, 
koji je stegnuo konop oko vrata utopljenika. 

Bože moj, da li ga tko čeka, da se kući vrati? 
Strepi, li tko nad njegovim životom ili mu je soba 
pusta i prazna kao i ono kapsilo, što ga čeka. Možda 
baš u taj tren neki tesar pili daske i mjeri im du¬ 
žinu i širinu, da od njih slupa obični, jeftini mrtvački 
sanduk ... I čavli pod kladivom prodiru u bijelo' 
drvo kao oštra bol u nevino srce. 

Ali u te udarce miješaju se vesela blagdanska 
zvona, što su istom uzavrela nad čitavim velegra¬ 
dom, da jave smrtnicima, da ih sutra čeka praznik. 
Nekoji ga ne će dočekati, iako je kratko vrijeme do- 
ponoći, jer smrt je neumorna u svojim iznenadje- 
njima. Svi strepe pred njom i u zabavama, radu, 
zločinstvu, ljubavi i umjetnosti traže zabavu. Ka¬ 
kogod se tješili, ta je spoznaja iznad njihovih sila. 
Ni molitve, ni kletve, ni borba, ni buna ne pomažu! 

Svi smo, kao onaj slijepac, koji svojim dugim šta- 

Nahrupi kao oluja 
i svojim svemogućim dahom oživi i smrt, da s nj oni 
oživi cijeli ljudski rod! Ulij u nju toplu kr^ da i 
ona osjeti, kako je sladak kuca, živog srca! Ona ne 
zna, što je disanje. Daj , 0 , pluća, da udahne slani 
miris mora. Daj joj nozdrve, da ,u opi,e dah cvije¬ 
ća. Daj joj zube, da osjeti, kako ,e tečan zaloga, 
hljeba. Daj joj usta, da upozna što ,e ljubav! A nar 
posljetku, daj joj i oči, da vidi, kako ,e svijet hje^, 
jer _ ako se samo jedanput zagleda u sunce, zvi¬ 
jezde i more — zaboravit će na carstvo ^ 

shvatit će, kojom je okrutnom kaznom bio kažnjen 

čovjek! 

Bez povratka 

P robudio se rano i širom rastvorio okna da udahne 
svjež jutarnji zrak. Bio je radostan, što je jak i 
kad je protegnuo ruke, da se potpuno razdrijema, 
zaigrali mu mišići pod kožom, kao da se i oni raduju 
njegovome zdravlju. Onako, napola gol, punim je 
rukama grabio vodu. Voda, kako je neprestano te¬ 
kla s otvorenog točka, bila je studena, ali za njega, 
zdravog i punokrvnog Čovjeka, i studen bijaše uži¬ 
tak, Mio je vrat, prsa i osmaglo lice, dok je voda u 
limenom umivaoniku šumila i škropila sve obližnje 
predmete, Časak je stao bojeći se, da mu se žena 
i djeca ne probude. 

Na postelji mu je spavala žena, a do nje u 
dvjema kolijevkama troje djece, Disala su kao cvje¬ 
tići u zoru, kad otvaraju orošene časke. Zagledao 
se u živu, krasnu sliku i od zadovoljstva se osmjeh¬ 
nuo sam sebi. Oči mu zasjaše i da ga nije bio stid, 
bio bi skočio, da skokom dade oduška svojoj radosti. 

Brzo se obukao. Žurio se, jer ga je s ognjišta 
dražila puna čaša mlijeka. Čašu je pokrivao veliki 
komad hljeba. Gladom mladog kurjaka obori se na 
hljeb, da velikim zalogajima utaži nestrpljivost bi¬ 
jelih i oštrih kutnjaka. Nije žvakao, već gutao zalo¬ 
gaje i studenim ih mlijekom zalijevao, I baš kad je 
bio gotov i htio da uzme alat (danas ga susjedi po¬ 
zvali, da na krovu popravi limeni žlijeb), probudila 
mu se žena i još onako trapovi jesna zapitala ga, kad 
će doći kući i kakvo jelo želi, da mu pripravi. Mjesto 
da joj odgovori, približi se postelji, da ju pomiluje. 
Napastovao ga ružični vrh njenih grudi, što se pod 
dodirom ukrutio, kao da će se sad na rastvoriti i 

procvasti. Žena se tobože otimala, ali u svom srcu 
bila mu je zahvalna, što mu se svidja. Njihov razgo¬ 
vor i milo zadirkivan je probudilo je djecu. Najmla- 
dji sin pruži mu ruke. Htio je, da ga otac s postelje 
digne. Najradije se ocu vješao oko vrata, guleći mu 
gusti brk. Oca je to boljelo, ali bi on podnio i gore 
muke, da obraduje i nasmije dijete. Prenuo se i 
drugi sin i golišava mu kćerka, pa ih stade vika, do- 
zivanje, hihotanje i čavrljanje kao da je u sobu do- 
letjelo vrapčje jato. Roditelji izmijeniše zahvalne 
poglede, Blagodarili su jedno drugome na krasnom 
daru. 

Ivo, zanatlija, još jednom zagrli djecu, po¬ 
zdravi ženu i sabravši alat, izadje na ulicu. 

Išao je polako i premišljao, kako bi dobro bilo, 
da ima svoj vlastiti dućan, pa da radom okući sebe 
i svoje goliše, I ovako mu nije bilo zlo, posao mu je 
išao od ruke i ne samo da je prehranjivao porodicu, 
već i nešto prištedio za stare dane ,,, 

Tako je u mislima stigao pred visoku kuću, U 
ušima mu je još zvučao glas najmladjeg sina: »Čaća, 
ćaća, donesi slatkiša, kad se vratiš kući« .,, Kako 
da mu ne donese, kad će se cijeli dan na njegov do¬ 
lazak veseliti dijete? 

Žurio se, da čim prije stigne na prva vrata, da 
se dogovori s pazikućom, što će na strehi popraviti. 
Pazikuća mu je dao ključ, jer su vrata, što su vodila 
na krov, bila zaključana. 

Ivo se veselo prihvati posla. Kuća je bila na če¬ 
tiri sprata, a pod njom se razjapita široka ulica, oda¬ 
kle je dopirao lomot tramvaja, užurbano udaranje 
zvona i neprekidni šum velegradskog života. Nogama 
se odupr'o u krov i bilo mu voljko kao ptici na vi¬ 
sokoj grani. Nije raspoznavao ljudske glasove, ali 
onaj žamor ulice bio mu je drag i mio, kao da blizu 
sebe osjeća živo biće. Padali su udarci njegova mlata 
kao kaplje na neizmjernu pučinu mora. Padali su, 
padali i pri svakom j ačem udarcu uživao j e on, kako 
mu snaga raste i kako mu je vješto oko. E, da ga 


■sada ovako vidi njegova žena ili najmladji sin. Srce 
H mu u grudima poskočilo. Ta njegovim pestima 
mogu da zahvale, što su živi, siti i zadovoljni. Upra¬ 
vo je čekićem ravnao limenu ploču, a krajeve stri- 
gao željeznim škarama, Strigao ih, mjerio, savijao, 
da stari žlijeb iskrpi novim limom, 

S ulice dopirali razjareni glasovi gončina, pro¬ 
laznika, te odmjereni lomot kola, konja i teških vo¬ 
zova, Glasovi su rasli, bujali kao da će preko kro¬ 
vova prekipjeti. Golemi je šumni val nosio crnu bu¬ 
jicu ulice, koja je naglo tekla medju visokim kuća¬ 
ma, A on. Ivo, ne veći od male crne ptičice, šćućurio 
se na kraju strehe, da gvozdenim alatom popravi 
limeni žlijeb. Šćućurio se i nagnuo — ne mareći za 
opasnost. 

Neki se prolaznik — na uglu ulice — slučajno 
zagledao u njega i kriknuo, kad je' vidio, kako je 
Ivo na kraju strehe zateturao. Najednom; svi pro¬ 
laznici podigoše ruke, zaustaviše se kao prikovani i 
od straha prigušiše dah. Ivo je visio na jednoj nozi 
ne mogući se _ golim_ rukama dohvatiti izbočine na 
zidu. Visio je i izbuljenim očima zagledao se u očitu 
smrt. Ni sam nije znao, kako je izgubio ravnotežu; 
valjda mu se noga omakla i iznevjerila se njemu, 
koji je i na najvišim tornjevima radio, ali nikada 
nije pomislio na mogućnost nenadane smrti. Visio 
je i osjećao, kako mu ponestaju sile. Noga je po¬ 
stajala sve slabija, pomalo mu klizila i sada se —- 
o, grozote! — još samo palcem držao. Sve se to u 
tren oka zbilo. Još hip i više mu nema spasa. Svi 
oni ljudi i prolaznici, što su s uzdignutim rukama na 
njega gledali, nisu mogli, da odvrate nesreću. Nji¬ 
hove su želje bile preslabe; slučaj ga je osudio, da 
pogine. I da mu je čitav grad pohrlio u pomoć, ne 
bi ga izbavio od očite smrti. Još jednom je vidio 
grad, ulicu, ženu i djecu, kao da su mu na dohvatu 
ruke. 

:—■ Pomozite! Pomozite! — vikale i vapile naj¬ 
manje čestice njegovog tijela; tisuću se usta otvorilo. 

iskrivilo u samrtnome strahu i sva su vapila za izgu¬ 
bljenim životom, 

—. Uzalud,,, uzalud! — odjekivala je nemi¬ 
losrdna jeka u njegovom izmučenom srcu. 

Noga mu sasvim popusti i prekinu se i posljed¬ 
nja veza, a Ivo se strmoglavce sunovrati u razjap¬ 
ljenu ulicu. Prolaznici od straha rukama pokriše 
lice, a kad su opet otvorili oči, pred njima je u ka¬ 
ljuži krvi ležalo iznakaženo tijelo mrtvog zanatlije. 
Za čas su od nekuda dojurila kola za spaša¬ 
vanje, Odnijeli su Ivu, a pometači za kratko vrijeme 
metlama i pijeskom izbrisaše i posljednje tragove 
krvi. 

Onoga je dana jadna žena uzalud čekala svoga 
muža. 

Proljeće 


pijelu je noć duvao proljetni vjetar lomeći posljed- 
nje ploče leda, što su poklopile i stegnule obalu 
nesiroke rijeke. Ni topovskim tanetima ne bi se jeka 
jače odazvala, A vjetar je bjesnio, lomio, kidao, ču- 
* očajnički se bacao na prozore i krovove kuća, 
srdit, što ne može i njih da raznese. Zidovi se u 
temeljima ^esli, kao da su se bojali, da ne će odo- 
ljeti oluji. Djeca su plakala, žene se molile, a pred 
začadjenim ikonama svjetlomrcala su kandila: jedi¬ 
na svjetlost u tom očajnom mraku, 

proljeće je, taj nepobjedivi vitez — 
junsalo, da ponovo osvoji zemlju. Ona ga je čekala 
1 unapred se podavala njegovoj neodoljivoj snazi, 
1 kad^ je svanulo jutro, utišao se vihor, a mi¬ 
risni nestašni vjetar okrilatio sve zastave i sva srca, 
koja ^ kao goliši u gnijezdima čekala na svoj prvi 
hjet, Ozvao se ćurlik kosa, tog crnog majstora me- 
dju pernatim stvorovima. Od ćurlikanja mu oži¬ 
vjela i bašta, koja je još juče ležala pod debelim 
toplom je južnom vjetru okopnio sni¬ 
jeg, Medju smetovima ukazala se crnica zemlja. Mi¬ 
risala je, jer je u sebi krila prve ljubice. 

Tko da se ne odazove pozivu proljeća, kad se 
njegove pobjedonosne trublje ore? Odjekuje topot 
1 hrzanje vatrenog mu vranca, a on na njemu — kao 
pravi vitez — ulazi u grad, 

Ža i momci čekaju i klikćući srću za 
njim. Neka ih vodi, kuda je njemu drago, 

^ Toga se jutra i ja nadjoh medju njima i baš, 
kad smo nahrupili na prostrani trg, susretoh dje- 

Zab, Bibl, 434, »Šareno kolo' 

vojku, kakvu u životu još nisam vidio. Išla )e kora¬ 
kom plesa i nogama je osvajala zemlju. Bila je 
utjelovljena euritmija. U očima je nosila dva modra 
neba, nad kojima je sjalo sunce ljubavi. Bila je ro- 
djena, da kraljuje, a ipak haljine su joj bile zgu¬ 
žvane i na mjestima zakrpljene. Kakvo poniženje za 

njezinu ljepotu! . 

Oslovih je i zamolih, da se i ona pridruži ve¬ 
seloj sviti. Nasmiješila mi se i ne odgovorivši m 
riječi, primila je moju ponudu. Kako su joj sjale 
zlatne kose! Mirisala je kao da je netom izasla iz 
mora. Šutjela je i poniknulim očima gledala u svoje 
^ole ruke. Tresla se, da li od zime ili uzbudjenja, 
tko bi znao! 

I najednom — bez ikakvoga razloga — mozgom 
mi proleti misao, da mi je jučer otac poslao mje¬ 
sečni novac. Bilo je to doba djakovanja. Segnuo 
sam u špag i gotovo se na glas nasmijao, kad sam 
pod svojom rukom osjetio zgužvane novčanice. 

j uto — pun harnosti — što se djevojka oda¬ 
zvala mome pozivu, rekoh joj — bojeći se, da se ne 
uvrijedi — da mi dozvoli, da joj ponudim malen 

Njezine se oči nasmiješiše, pri čemu se dvije 
jamice ukazaše na njenim obrazima, kao da joj je 
vječni tvorac utisnuo svoj prst, da prema tome pre¬ 
pozna svoje najljepše djelo. . , „ 

— Djevojko, čija si, da si tako lijepa/ 

I jače joj stisnuh hladnu^ ručicu. I kad smo 
prolazili mimo najljepši modiii izlog, udjosmo u du¬ 
ćan i ja joj kupih svilenu haljinu i krasan sesir, na- 
kičen umjetnim tratinčicama. Dugo se^ gledala u 
zrcalu i kad se do sita nagledala, pkrpula se prema 
meni i jedva odoljela, da me pred svima ne poljubi. 
Nato se zacrvenjela, bilo joj je stidno, kad je na 
stolu \fidjela svoje stare iznošene suknje i onu iskr- 
pljenu bluzu, koju joj je majka na Božić darovala. 
Trgovac, — i ne shvaćajući njenu nepriliku — brzo 
umota staro odijelo i sveza ga ružičnom vrpcom. 
Neka ga nosi, kao da je u omotu najskupocjeniji dar. 

A kad smo izašli na ulicu, u zahvalu ine je tako 
milo pogledala, da sam gotovo proplakao. 

— Ej ti, staro magare! — rekoh sebi, — u 
kakve si to sentimentalne žice udario! 

Tako smo, šetajaći se, proveli cijelo jutro, a 
kad su gradska zvona javila, da je podne, udjosmo 
u prvu gostionicu i ručasmo kao da smo već stari 
znanci. Dugo smo sjedili i razgovarali se, pa da me 
ona nije sjetila na odlazak, bili bi u gostionici do¬ 
čekali i večer. Rekla mi je, da ju majka čeka, i da 
bi je karala, kad se ne bi prije noći vratila. 

Pratio sam je sve do kuće i kad smo ušli u 
njezino dvorište, poljubila me je tako žarko i 
usrdno, kao nijedna žena do tada. I danas pamtim 
taj cjelov, koji je ušao u moju krv i uskorio kucaje 
mladog moga srca. U taj tren, kad bi na me 
navalila čitava vojska, da mi ju otme, bio bih odolio 
i tom jurišu.... 

Mladosti, mladosti, kud si pobjegla, gdje si se 
skrila? Ukaži se, ozovi se — zaželio sam te se još 
jednom prije starosti. Htio bih, da te poljubim i da 
se zagledam u tvoje modre oči, jer bez tvoje ljepote 
gine i iluzija, ta posljednja zvijezda na mojem nebu! 




Mučenik 


T ko bi žalio mučenike, kad je njima bolje, nego 
nama običnim smrtnicima? — tvrdio je, bubnja¬ 
jući prstima o stol, visoki, mršavi Stipe Grdić, 

— Oho! kako to, prijatelju? — nasrnu na nj 
mali Jaša s razbarušenom kosom, — Zar su tebi 
batine mile, da ih toliko hvališ? Ta sjeti se, što su 
neki mučenici pretrpjeli za svoju vjeru, 

— Ne bi oni, da im muke nisu omiljele, 

— Ma, Stipe, ti si strašan čovjek, Cinik si, 
kad tako govoriš, 

— 0 cinizmu ni govora! Tvrdim, da je svako 
odricanje ugodno za onog, koji se odriče. Ne bi on to 
činio, kad ne bi osjećao u sebi zadovoljstvo. Uživa, 
što trpi — u tome ti je sva tajna mučeništva, 

— A majke, te najveće mučenice, zar i one 
uživaju, kad u želji, da sačuvaju djecu, žrtvuju sebe? 

— I one! Svijest, da ljube i obožavaju djecp, 
jača ih i goni na nove nevidjene žrtve. Zar ih taj 
osjećaj ne usrećuje? Hoće, da zadive sebe i ostale. 
Otprilike kao umjetnik, koji za svoje djelo gine. 
Gine, ali zna, da će mu se ljudi diviti. 

— Dobro je to, — umiješa se u razgovor ovi- 
soki, blijedi Mirko, — ali kako da objasniš činje¬ 
nicu, da se i malena djeca često žrtvuju, 

—■ I njima je do toga, da se proslave, — od¬ 
vrati okorjeli Stipe. 

— Nikad na kraj s tim pitanjem; radije, da o 
čemu drugome razgovaramo! — primijeti mirni Bo- 
ško i osmjehnu se svojim drugovima, 

—' Ma baš ne ćemo! 

— Vidi ti Mirka, otkad se taj odmetnuo u 
prkosice. 


, Prkositi ne ću, već volja me je, da pričam 

jednu uspomenu iz ranog djetinjstva, 

— E, kad je tako, pa da čujemo! 

— Rodica me je Ane, — poče Mirko, — k sebi 
pozvala. Bila je lijepa i mlada i kad me je grlila, 
bilo mi je ugodno kao da me nebo po grudima ška¬ 
klja, Najradije bih sjedio, da je ona htjela, cijeli dan 
na njezinom mekom, toplom krilu. Gladila me je po 
kosi i od časa do časa ustima bi se dotakla mojega 
hca. Od puste miline ne mičem se, nego puštam, 
da me gladi i cjeliva. Zatvarao sam pri tome i oči, 
a Ane, misleći, da spavam, brižno se nadvija nada 
me i sitnim sićanim glasom pjeva mi uspavanku. 

Mirko, Mirko, stari grešniče, rano si počeo! 
rano i svršio! — zlobno doda mršavi 

— Salu na stranu! 

Kakva šala, istina je to, moj junače, — pri¬ 
siljeno se nasmija Mirko, pa mirnim, ali malo nesi¬ 
gurnim glasom, produži; 

Jedno^ popodne,^ kad smo bili naslonjeni na 
prag. prozora i gledali rijetke prolaznike, koji su se 
žurili za svagdašnjim poslom, prenu nas vika s uli¬ 
ce. Djeca su gonila jednog svoga druga. Bio je siro- 
mak bos, mršav, kao pas bez gospodara, dok su mu 
OČI gf^jele kao da ga groznica trese. Žao mi ga je 
bilo! Gadjali su ga drugovi kamenjem, a on golim 
rukama odbijao udarce. Branio se i skakao u vis, 
kad bi koji kamen prenisko pao. Poskočio bi, a ka¬ 
men mu u skokovima preletio ispod nogu, I nikako 
da se sjeti, da im i on vrati milo za drago. Zašto se 
nije sagnuo? Piljci svakojake veličine nudjali se nje¬ 
govim malim, uzdrhtalim rukama. Mogao je i on da 
zamahne i da dobro odmjerenim udarcem kazni 
svoje napasnike. Zašto se nije usudio? Zar zato, 
sto je osjećao, da je borba neravna i uzaludna? 
■Proganjali ga, ali zašto? Što im je skrivio, da su svi 
navalili na jednoga? .,, Dječak je, kao progonjena 
Zvijer, vrebao na Čas, da im utekne, ali ^a progo- 

nitelji nisu puštali s vida, i čim bi se maknuo, po¬ 
dvostručili bi hitce, — »Zašto ga muče?« — usklik- 
nuh i objema se rukama grčevito uhvatih za _,rame 
lijepe rodice. Ona od boli vrisnu i pokaravsi me, 

_ Nešto im je skrivio i sada ga gone, dok ga 

ne ubiju. , 

Pored naše kuće bio je brijeg, kop se na su¬ 
protnoj strani spuštao u more, 

— Eto vidiš, —■ rodica u šali ukaza prstom na 
brijeg — proganjat će ga sve do vrhunca, g^e će 
ga zasuti kamenjem, dok ga posve ne utuku. Bit ce 
kao onaj Krist na križu, što visi nad mojom poste¬ 
ljom, U pustom bljedilu lica ugasnut će mu oči. A 
čelo, krvavo čelo, bit će mu okrunjeno samim ra¬ 
nama, Još jednom prije nego što klone, sklopit će 
pomodrele ruke, da molitvom okrijepi posljednje 
kucaje srca. Molit će se, da mu Bog oprosti 

i da ga u raj primi. 

— A hoće li? ' 

— Hoće, hoće, mili moj, — nasmija se groho¬ 
tom rodica mome strahu, — na rukama narast će 
inu krila i ravno će uletjeti u raj, 

— A šta će s mrtvim tijelom? 

— Bacit će ga u more! 

Od straha, sav se zgurih na njezinu krilu. Ru¬ 
kama pokrih oči, da ne gledam strašnu sliku smrti. 
Rodica se neprestano smijala i gladila me toplim, 
mekim prstima po licu i kosi, 

— Budalo mala, čega se bojiš? Ta ja sam uza 
te. Nitko te ne će dodirnuti! 

Uzalud me je tješila, mirila i tetošila. Bilo mi 
je žao sebe i onog mališa, pa mi ie jecaj stisnuo 
grlo. Bio je to plač, kojega ne ću nikada zaboraviti. 
Nešto se kidalo u meni i zauvijek se smirilo! Kako 
s am dugo jecao, ne znam, ali se sjećam, da sam se 
sutradan probudio u njenoj mirisnoj postelji. Pla¬ 
čući bio sam zaspao.,. Cjelivala me je i kad joj 
rekoh, da sam cijelu noć sanjao o onom malom mu¬ 

čeniku, opet se nasmijala, ali ovog puta sitnim, naj¬ 
sitnijim hihotom kao na se po mramornoj ploči truni 
biserje. 

I od tog dana, kad god vidjeh sliku Krista ili 
kakvog isposnika, sjetio bih se onog malenog mu¬ 
čenika, koji me je nebrojeno puta u snu progonio, 
Zalud me je rodica uvjeravala, da je ono izmislila 
priču o smrti. Nisam joj vjerovao. Ispaćeno lice ma¬ 
liša usjeklo mi se u pamet, U njemu gledah sliku na¬ 
paćenog ljudstva. Jaki progone slabe. Napadači su u 
većini, a onaj, koji se brani, uvijek je osamljen. 
Eto — ta me je bespomoćnost žderala i još sada 
ždere. Bio ti pravedan kao Krist, kad stotina njih 
odluči, da pogineš, nema ti više spasa, 

— Pa to nije nikakav dokaz, — primijeti za- 
grižljivi Stipe, 

— Kako da nije! Bila mi je namjera, — i tu 
značajno pogleda svoje drugove, — da vas upozo¬ 
rim, da je pojedinac uvijek slab, pa bio i najpra¬ 
vedniji, kad se većina uroti protiv njega. On je sam, 
ali pored svih muka ipak uživa u neravnoj borbi. 
Divi se svojoj srčanosti i taj ga osjećaj nagoni, da se 
proslavi kao junak, I onaj mališ je išao u očitu 
smrt, jer je bio svijestan o svojoj veličini. 

— Ali se onom dječaku nije ništa dogodilo, 

— Nije, ali se moglo dogoditi! Sličnih je slu¬ 
čajeva na stotine u svagdašnjem životu. Aureola je 
jednakp mila mališima kao i odraslima. 

—■ Po tvojoj teoriji onda je i bol užitak, 

— Isto kao što u svakom užitku ima i boli, — 
objasni Mirko i blagim., smirenim pogledom zagleda 
se u lica svojih sudrugova, 

Nasta tajac i dugo potraja, dok je Boško tiho 
nadovezao: 

— I mučitelji i mučenici jednako su nesretni. 

Magnetički nos 

U šao je kao vjetar. Pred njim se razletjela vrata, 
a On, korakom Boga, koji razgoni i skuplja 
oblake, udje u prostranu sobu, gdje je desetak ne¬ 
sretnika od zore do mraka čitalo novine, 

A bio je strašan u svojoj nemilosrdnoj stro¬ 
gosti, Makne li prstom, zatrest će se čitava golema 
kuća, a rušenje i orljavina javit će, da je svemu ko¬ 
nac, Ali, srećom, prstom maknuo nije, jer se i slani, 
kao Bog, koji sve predvidja, bojao svoje razorne 
snage, 

I čemu kret prstiju, kad je i onako bio strašan? 
Nos kao sablja, a oči kao igle zabole se u vrh nosa, 
A nad svim tim velike, okrugle naočali, koje su 
prijetile kao dva otvora na nabitim topovima, 

— Jekne li hitac, nestat će te! 

Bogu hvala —- on nije gadjao! On je za sada 
samo gledao na ono deset užurbanih jadnika, koji 
su nosom i ušima, vlasima i prstima samo čitali i 
čitali, a ono, što su pročitali, odmah bilježili na sit¬ 
nim komadićima papira, sve u strahu, da ne će do¬ 
spjeti, da sve, što se na svijetu dogadja, bilješkama 
poprate. 

Jurnuo je na prvi, najbliži stol. Zrakom je 
samo bljesnuo njegov magnetički nos, ruka mu, brža 
od jastreba, zgrabila već ispisane papire i s plijenom 
odjuri on natrag, našto za njim opet sa silnim tri- 
jeskom odjeknuše vratnice. 

Tek je sada ono deset robijaša podiglo glavu 
i tek što se plašljivo pogledaše, opet nikom po- 
niknuše, kao da se kaju za nekakav neoprostivi 
grijeh. 

Njihovo disanje nije se čulo, njihova srca nisu 
tukla, tek nabori na čelu, oči, nos i usta nijemo su 
čitali, ali ne tako nijemo, da uvježbano uho ne bi 
čulo njihova slova, I prigibi na odjeći su čitali i 
laktovi su čitali, a puceta, kao staklene oči, gutala 
su štampane redove, kao da ne mogu da do sita 
utaže nezasitni glad. 

Čitavo im tijelo bijaše kao naoružana tvrdja- 
va, koja udara na vojsku novinja. Ili da oni listom 
poginu ili da nestane novina! 

A što da se kaže, kad se u njihovim zgrčenim i 
uzdrhtalim rukama zabljesnuše duge, sjajne, oštre 
škare. Njihov zveket — kao da se sablje bruse — 
pun^ je prijetnje. Sad će udariti na listove novina, 
da ih rasijeku, rasparaju i na komadiće raznesu. 
Sijeku, sijeku kao uznojeni žeteoci, kad je žetva 
zrela, Otkošene novine — kao rukoveti klasja — 
gomilaju se na stolu, a glave robijaških žetelaca 
nestaju pod kupovima, I kupovi rastu, rastu, dok 
se svi ne sliju u jedan golemi stog, koji će se vrhom 
dotaknuti tavana. Ali u taj stog kao tane iz topa 
opet se zaletio čovjek — Bog, koji je neograničeno 
vladao s tom gomilom papira. 

Svi, upropašteni, skočiše sa svojih sjedalica i 
napola mrtvi od straha, zagledaše se u svog muči¬ 
telja, koji je kao kralj — u svoj svojoj slavi ^— 
sjedio na vrhuncu stoga. On otvori usta, i svi zi- 
nuše, on zakašlja, i svi zakašljaše, on se osmjehnu, 

1 sve se usne rastegoše u posmijeh, 

— On se smije, on se smije! — zakliktalo je u 
njihovim dušama i da se nisu bojali iznenadjenja (bio 
je naime prevrtljiviji od vjetra u proljeću) bili bi 
kao jato ptica pali pred njegove noge, da u pokori 
i poniženju otkupe svoju zahvalnost, 

— On se smije, on se smije! — nisu htjeli vje¬ 
rovati rodjenim očima i kao da se iz sna bude, 
predjoše rukom preko čela, sve u bojazni, da ne bi 
nestala krasna slika sna. Ali On se još smješkao, 
smiješio, smijao i najednom glasom krotitelja zvi¬ 
jeri — reče: 



— Danas ćemo raditi dva sata duže. Neka se 
svi ćkscerpti dovrše! Ministar dolazi! Mnoštvo vi¬ 
jesti, ■— i ne dovršivši rečenicu (on je uvijek kratko 
i zapovjednički govorio) ode, otkud je i došao, a za 
njim., zalepršaše novine zakriljujuči mu trag papir¬ 
natim oblakom. Uto kroz ona ista vrata, kroz koja 
je ušao On, udjoše natovarene sluge. Stenjali su pod 
teretom i teško dišući doplaziše do stolova, gdje im 
ono deset nesretnika pritekoše u pomoć, da ih oslo¬ 
bode od neljudskog tereta. Svaki je nosio na sto¬ 
tine novina, a pod svakim tovarom bio bi posrnuo i 
najjači konj, a gdje ne bi čovjek, 

— Juriš! — uskliknuše robijaši i što bi dlanom 
o dlan udario, razgrabiše puste kupove i svaki sa 
svojim plijenom potrča pram.a svome stolu, 

— Novo sijeno, novo sijeno! — čuli se dozivi 
i kao gladna stoka zagrabiše rukama i ustima u do¬ 
nošene novine, 

I opet su oči gutale, i opet su pera škripala, i 
opet su škare kosile, a nova je žetva bila bolja od 
prve. 

Još su bili u poslu i pri kosidbi, kad se pO' 
treći put medju njih zaletio On, napola čovjek, na¬ 
pola Bog! Na vrhuncu njegova nosa, avaj, sijevale 
munje! Zaorit će, zagrmit će i bit će svemu konac! 

Zgrbilo se deset ledja očekujući udarac; zgr- 
bilo se deset šija, očekujući zvižduk biča, 

— Stoji — zapovjedi glas, I deset se ruku uko- 
čiše i deset škara zveknuše, i deset pera klonuše, 
i dvadeset očiju oslijepiše. 

Na njemu je sada, da im povrati vid. Na njemu 
je, da tim rukama, škarama i perima povrati život, 
Smilovat će se — i oni će se prenuti, da se late^ 
nove, još obilnije žetve. 

I da su bili mrtvi, uskrsnuli bi od njegove 
riječi. 

— Stoj! — zavika On još groznijim glasom, a od 
straha zašuštiše listovi novina, kao da je klasje za¬ 
talasao vjetar. 


— Stoj! — i ispisani papiri se od svemogućeg 
daha osušiše. 

— Stoj! 

On je bio neograničeni gospodar i tek sada, 
kad je sve ležalo pred njegovim nogama, odlanulo 
mu je, pa nešto Ijudskijim glasom reče: ^ 

—' Broj 2 neka dodje k meni! 

Broj 2 se od straha zacenio kao dijete, kad ga 
za grlo suza stegne, a plač ne može da nahrupi. Za¬ 
cenio se, zabezeknuo se, pobenavio kao da su mu 
iz glave izvadili mozak, I kad onog čaša nije od 
strave posijedio, zacijelo ne će nikada više, 

— Što će s jadnikom? — nijemom kretnjom 
zavapi ono devet drugova, što se za brojem _2 za¬ 
gledaše kao da je otišao na smrt, U mašti vidješe 
užarene kliješte, mučila, kola, noževe, čavle, igle, 
sjekire, a nad njima vješala, a pod vješalima krvni¬ 
ka u krvavoj košulji,. . Zasukao rukave i čeka! 

— Ubit će ga, ubiti, — bijaše im zajednička 
misao. Ali nitko nije ni pisnuo, nego se svi još više 
zgrbiše, i još brže zamahnuše perima, i još jače za- 
zveknuše škarama, i još očajnije se zagledaše u ona 
crna beskonačna slova, 

— Izmučit će ga, raskomadat će ga, — napa¬ 
stovale ih krvave misli i još krvavije slike, ali — na 
f njihovo veliko čudo — onog se istog dana vratio broj 

2 živ i čitav i evo što im je ispripovjedio: 

— Nestalo ga! — reče, 

— Kako? Kazuj! — čuli se upiti kao hitci iz 
* napetih pušaka, 

— On se razletio! 

< — On? .. . On? — odjeknula deveterostruka 

jeka, 

i — Pričaj! Pričaj — i svi navališe na objavi- 

J telja, koji ih je — da ga ne zgaze i uguše — krotio 
t napoleonskim stavom. 

K — Čim sam ušao u njegovu sobu, vidjeh ga u 

E drugom svijetlu. 

— Ne budali, ne rugaj se! — zaprijetiše mu 
drugovi. 

— Ali, kad vam kažem: to je bio drugi čo¬ 
vjek, — i onda nešto tišim glasom, skoro šapćući 
doda: — U njega je nos od čelika! 

— Od čelika? — Svi se prekrstiše kao da od 
sebe tjeraju sotonu, 

— Zapravo i nije čelik, nego magnet! A no¬ 
vine na njegovom stolu nisu novine kao naše: na 
njima su slova od pravog olova, I gle čuda! On za- 
yiri u gradske vijesti i olovna slova skočiše i prili- 
jepiše se na njegovom nosu. Skakala su slova kao 
lutkice na uzicama. On makne nosom, a čitavi re¬ 
dovi vijesti za njim skaču. Ni da zapovijeda pore¬ 
danim četama, ne bi poslušniji bili na svaki mig nje¬ 
govoga nosa. Zlo i naopako, kad se jače i duže za¬ 
gleda u novine! Pod nosom mu nestaje čitava stra¬ 
nica i ostane bijela kao da nikada nije ušla u štam¬ 
pu. I nos raste, raste, al kako mu raste nos, tako 
raste i njegov očaj, jer — o strahoto usuda! — On 
ne niože da čita. Njegov magnet, kao spužvom, 
izbriše svako slovo. On očajava i u očaju se obraća 
k meni, pruža mi ruke, da mu pomognem, al slaba 
je moja pomoć, a njegov oćaj golem, 

»Čitati,, čitati, čitati!,,, vapi i onako, napola 
u ludilu, hvata me za desnicu i vuče za sobom kao 
da te goni sotona. Na ulici bježimo i kako srćemo, 
tako njemu nos raste. Na njegov magnet padaju 
kola, kočhe, tramvaji, svjetiljke, kuće i On na nosu 
vuće po čitave ulice, čitave trgove sa tornjevima i 
crkvama, čitava predgradja s nebrojenim zgradama, 

»Čitati, čitati, čitati! — viče, a njegov glas kao 
oluja bjesni i obara sve, što mu je na putu. Kao raz- 
draženi bik pada na tiskare, ali i strojevi i odlivena 
slova skaču mu na orijaški nos. Trčimo blizu obale, 
a nekoliko se željeznih korablja razletjelo i pole¬ 
tjelo mu pravo na magnet,,, Opet gromovi i stri¬ 
jele kao da se gora ruši.,, Njegov nos je veći od 
grada, veći neg cijela država, veći nego cijelo jedno 


kopno, a oćaj mu raste, raste, a s očajem uvukla 
se — kao crv u šuplje drvo — i misao na smrt, na 
oslobodjenje, 

»Kihnite, kihnite!« — upozorih ga ja, jer mi 
ga je bilo žao, što se toliko muči. Jedva što sam to 
izrekao, a On se objema rukama baci na gomilu 
praha. Srkao ga je kao da će nosom usrknuti prah 
cijele zemlje. Otvorile mu se nozdrve kao dva bez¬ 
dana i kad bijahu pune — osjetih da se približava 
čas oslobodjenja, 

»Kihnu i opet kihnu i od pustog kihanja razle- 
tilo se sve, što je na njegovom nosu bilo, a najpo¬ 
snije — razletio se i on sam, Razletjeli se gradovi, 
razletjela se Evropa, razletjela se cijela zemlja. 
Samo se ja spasih, da vama javim ovu strašnu 
vijest«, 

P oludio, poludio broj 2, — zavapi devet 
preostalih robijaša i zalomi nad njim rukama kao 
majka, kad jadikuje nad izgubljenim jedincem. 

— Poludio, ubio ga strah pred Bogom-ćovje- 
kom! — zaplaše devet grla, i kao devet bjesomuć- 
mka navališe štapovima i batinama na novine, valj¬ 
da u želji, da ih nestane s lica zemaljskog. 




— 78 — 


Hitac 

M ore ni da se gane, a zvijeđe sjaju, da svojom 
ljepotom očaraju noć. Kroz otvoreni prozor do¬ 
pire daleka pjesma brodara, koji se ladjicorn zave- 
slao u pučinu, da još prije zore stigne u svoje selo_. 
Prodao je nešto ribe u gradu, pošteno se napio^ i 
sada se oran vraća svojoj kući, La,djica mu odmiče 
pod veslom, a on u neizmjernoj tišini, kad prestane 
pjevati, sluša, kako s podignutog vesla padaju sitne, 
zvonke kaplje u bezgranično more. Padaju kao da 
kuca srce, što ne može, da se smiri, jer osjeća veli¬ 
činu svemira ,,, 

Kroz otvoreno okno ulaze svi glasovi noći. Ja¬ 
vlja se zrikavac i kida svoju pjesmicu, da ju za tren 
još tanjim glasom produži, čuje se šaputavo grgo- 
Ijenje mora, koje je u škrapama nemirno i onda, 
kad na pučini vlada najveća tišina. Odjekne i po 
koji slabi cijuk, šum., drhtaj, pa opet ništa, kao da 
je sve to bila varka sluha i uzburkane krvi. 

A zvijezde sjaju, kruže, množe se, roje se i 
srebrnim odsjevima obasiplju puteve i nepreglednu 
daljinu kasne noći. Taj je sjaj zvučan, pun jeke, 
koja se javlja i gubi u očaranom prostoru. 

More nečujno dršće, najradije bi rastvorilo 
svoje dubine, da sve one tople odraze primi u svoju 
tamu. Sanja o draguljima i biseru, što škrto skriva 
njegovo dno i čiji sjaj ne će nikad ugledati ljudske 
oči, 

I da tišina bude još dublja, niz nebo kliznu jed¬ 
na zvijezda i ostavljajući za sobom svijetli trag, 
utonu u tamu. Sve je zadrhtalo kao da se svemir- 
.skog srca dotakla nečija ruka, I baš u tom sveča- 

mom trenutku, kad je i prolazno tijelo bilo puno 
Boga i neizmjernosti, odjeknu u noći hitac. Za hit- 
cem javila se jeka, a za jekom uzavriješe ljudski 
glasovi, koji su rasli i padali kao da ih talas nosi. 
Pridružili se i okolni psi i sudeći po razdraženom 
njihovom lavežu, bilo je očito, da se nešto strašno 
dogodilo. Ubili su čovjeka ili ga na smrt ranili, a on 
sada leži na tlu, dok suha zemlja lakomo pije proli-, 
venu krv, 

I oči više nisu vidjele zvijezde, a uši više nisu 
ćule glasove kopna i pučine, jer je u najvišem svom 
lijetu jeka hitca pogodila zvjezdana krila noći,,. 
Čuo se jezoviti šum i mukli pad u razjapljeni ponor, 
A jedno srce je sve slabije kucalo, dok se posve 
nije umirilo. I onda su podigli mrtvo tijelo i odnijeli 
ga pod krov, da svojom ukočenošću ne straši 
žive ... 

Psi su cijelu noć zavijali i umirili se tek, kad 
je prvi ćuh vjetra krenuo s pučine, a na istoku se 

— nad gorom-ukazala prva svijetla pruga, I ptić 

se jedan probudio zacvrkutavši tako tiho, kao da 
još sanja .,, 

Pavlova osveta 

U zao čas napisah pripovijest o svom sinu, 

U nedjelju, kad sam se vraćao kući, držeći po¬ 
put trofeja »Tribunu« u ruci, doživjeh veliko razo¬ 
čaranje. Htjedoh da zatajim, da je izašla moja priča 
o Pavlu, ali luda taština, koja je upropastila mnoge 
pjesnike, nagnala me, da bez dugog okolišanja izla- 
nem potpunu istinu. 

Sve se to ne bi dogodilo, da je Pavle nepi¬ 
smeno čeljade. Tom prilikom prokleo sam mu uči¬ 
telja, jer da njega nije bilo, ne bi se Pavle tako 
grdno osvetio svom ocu. Ukratko: — može da čita, 
što hoće, a u tome je bio početak moje nesreće! 

Ne znam, što bih dao, da ste vidjeli izraz lica 
Pavlova, kad se na svoje oči uvjerio, da mu je ime 
odštampano u novinama. Bio je van sebe; srdio se, 
što sam bio tako drzak i izdao njegove tajne. Kakav 
je to red i način narugati se čovjeku ni krivom ni 
dužnom! Karao me! Ta nije šala, rodjeni ga je otac 
izvrgao ruglu. Svi će znati za njegovu sramotu. Ba¬ 
rem da nisam spomenuo plač, šibe, djavolije i ra¬ 
zbijeni nos! Što će ljudi pomisliti, kad pročitaju sve 
te izmišljotine? 

Koracao je po kuhinji kao razgoropadjeni lav 
u kavezu. Prijetio mi je stisnutim pestima i odlučio 
se na nečuven čin! Otići će od kuće do kuće, da 
uništi sve primjerke »Tribune«, Tko ne da milom, 
dat će silom! Oboružao se puškom i piŠtoljama, 
Uzeo u ruku i kolac, što ga je nedavno donio kući i 
spreman na sve, pošao prama izlazu. 

Jedva ga zaustavih i otresito viknuh: 

— Kuda ćeš? 

Ni osvrnuo se nije. Jurišao je na vrata i sko- 
Kom htio da se dočepa kvake. 

Najprije ću do Vojte (to mu je bio drug), 
pa ako mi ne bude dao »Tribunu«, ode mu glava, 
Kazmahnu se kolcem i da nisam odskočio, 
razbio bi mi nos, 

P 1 “i" j — ^rdim ga ja, ali 

Pavle kao da je oglušio, ne sluša me i samo vreba 
na vrata, 

_ — Ne ću se vratiti kući, dok ih sve ne poku¬ 

pi' ~ prijeti mali i ne da se odobrovoljiti, 
Ubjasnih mu, da je ta odluka luda: 

, 7~, bilo, da su ti poznata imena 

pretplatnika »Tribune«, ali ovako bi, da obadješ sve 
Kuće u Pragu, jedva pokupio sve primjerke. 

Ovaj ga je razlog malko umirio. Eh, pametan 
sam ti ja! 1 da ga potpuno uvjerim, da su moje riječi 
istinite, spomenuh mu drugi, jači razlog: 

poslušaš, kupit ću ti za deset kru¬ 
na Slatkiša! 

^ To je odlučilo! Pavle se smirio i spremivši oru¬ 
žje, opet se latio novina, da do kraja pročita, što o 
njemu pišem, > ^ 

Ali nije dugo potrajalo, on skoči sa sjedalice. 
Kao da ga osa ubola. 

Ćaća, ćaća, što si to učinio? Ovdje je na¬ 
pisano, da ja srdim majku. Što će ljudi pomisliti? 

1 da mi se ona šibom prijeti! No, to je ,,, 

_ Nije rnogao dalje, I ne znajući, što bi učinio, da 
m.i se osveti, zgužva novine i turi ih u špag, 

1 - 1 i® na čitav prizor gledala moja 

služavka. Na nesreću, i ona je bila pismena! 

° me tako mrko gledaš, kao 

da sam ti objed izjeo? 

1 samo nijemo odmahnula glavom kao 

da se cuđi mojoj gluposti. Valjda je htjela reći- 
— Znala sam već davno, da ste glupi, ali da 
ste takva glupacina, nisam se ni u snu nadala. Je li 


Zab, Bibi. 434. »Šareno kolo«. 

tko vidio o djetetu pisati u novinama? Bog s vama! 
Da vas vrag ne natjera, da i o meni nešto izbrbljate! 
Oči bih vam izgrebla! 

I sve u strahu, da se to već dogodilo, pristupi 
ona k Pavlu i zamoli ga, da joj dade novine. 

Mali se nećkao, a ona mu silom posegnu u 
špag. Nastade prepirka i natezanje, 

_ U pamet! — opominjem ih ja, ali oni ne 

mare za gospodara, 

— U pamet! U pamet! — po treći put viknuh, 
ne bi li barem vikom sačuvao svoje dostojanstvo. 
Ali uto, kako su se oni gonili i prepirali, Pavlu 
zape noga, i on se svom težinom tijela sruši na sje¬ 
dalicu, Na sjedalici, pošto smo očekivali goste, bile 
su pripravljene najljepše čaše i tanjuri. Sve se to 
prevrnu i pladnjevi se razletješe kojekuda. Zazve- 
čaše čaše i zvuk razbijena stakla raznese se po ku- 
hinji, 

Dotrča i moja žena i sva zaprepaštena zagleda 
se u djelo malog Pavla, Ležao je na podu: s ogrebe- 
nih ruku tekla mu krv, a plakao je i jaukao, kao 
da mu je udarila posljednja ura. Pored njega, ka.o da 
se u kameni stup preobrazila, ukočila se Baruška i 
tako očajnički gledala u razbito posudje, da bi se i 
mrtvac u grobu od smijeha prevrnuo. 

Mene spopade smijeh i od boli, držeći se za 
slabine, slušao sam prikore žene. Nije se srdila ni 
na Pavla ni na Barušku, već na mene,^ jer da ni]e 
bilo mojega pisanja, ne bi se nesreća dogocMa, 
Srdila se, što će se osramotiti pred gostima. Na¬ 
ročito je kupila nove čaše i tanjure, a sad — pošto 
je bila nedjelja, a dućani zatvoreni — ne će im dru¬ 
go preostati, nego da piju i jedu iz starih. Najradije 
bi utekla, a gosti, kad dodju, neka se služe sami. 
No hvala mojoj diplomatskoj sposobnosti (ta 
nisam uzalud tri pune godine u ministarstvu spolj- 
nih poslova) pošlo mi je za rukom, da i nju brzo 
umirim. 


Obećao sam joj, a to je nepogrešiva politika, 
da ću joj na prvog dati pet stotina kruna, da kupi 
nov šešir, što ga je nekidan vidjela u jednom izlogu. 
Opisala mi ga je već nekoliko puta u tančine, a na 
svršetku dodala, da nije skup. 

Uto je i Pavle prestao da plače. Pod jednim 
okom, na trepavici, još mu je sjala krupna suza. 
Bio bih ga najradije poljubio, ali u taj čas mali dja- 
volan reče; 

— A meni, ćaća, kupi knjigu o vilama i vuko¬ 
dlacima, Jeftina je! 

Ali nesreća nesreću za sobom vuče, I služavki 
se, kad je čula, da se govori o novcu, pomalo vratio 
i vid i sluh, a nažalost i dar govora. Pristupila je 
bliže i kao da se stidi, pa u pola glasa poče: 

— Gospodaru, ne ćete se srditi! 

— No, govori, što je! 

— Majka mi je oboljela. 

— Odzdravit će, ako Bog da, — odvraćam ja 
sluteći, kuda šibaju njene riječi, 

— Ne će, kad su Ijekovi skupi. 

Pa kupi joj ti! — reknem ja i osjetim, kako 
me nešto oko grla steže, 

— Kupila bih, ali nemam novaca, 

—^ A, u tom grmu leži zec! A što ću ti ja? 

— A tko će pomoći, ako ne pomognete vi! 

— Bio bih najradije pobjegao, ali što bi mi 
pomogao bijeg, kad bi ona poletjela za mnom! 

Oh, ta prokleta »Tribuna«, Što ću, kako ću! 
Pregrizoh i taj orah i svečano joj pred ženom i ma¬ 
lim Pavlom obećah, da ću i njoj od prvoga povisiti 
plaću. 




Ribar 


J ugovina je uzmutila more, a valovi se svom silom 
bacali na žalo i svaki put, kad bi se povukli, osta¬ 
vili bi za sobom duboke tragove u pržini i po koji 
stručak sviline. Valjda se srdili, što su preslabi, pa 
ne mogu da prolome tvrde redove klisura, koje su u 
polukrugu zatvarale malu dragu. Gruvanje im je 
bilo postojano, očajnoj bacali su se na kamenje kao 
samoubice, kad idu u očitu smrt. 

Nad tom nemilosrdnom borbom dizalo se 
tmurno, teško nebo. Skupljali se i kidali oblaci 
prema tome, kako im je sila vjetra dopuštala. Stra¬ 
hovit im je bio lijet. Kružili su s takovom brzinom, 
kao da će ispremiješati nebo, more i zemlju, da se 
ponovo splinu u kaos, 

Fijuk vjetra nadjača šum mora. Svaka ladja 
s nategnutim konopima na jarbolima bijaše jedna 
razularena harfa u tom strahovitom orkestru. 

Pod vihrom grdno nabuja more i prope se u 
golem talas. Vodu, kopno i nebo uzvitla oluja i od¬ 
nese ih kao jastreb što nosi svoj plijen. 

U tom se stvaralačkom i razaralačkom me¬ 
težu krilio duh Boga osvete. Da li je htio, da uništi 
ili stvori novi svijet? 

A gle, i u tom kaosu jedan je komadić mora 
bio u zavjetrini, I tu su se zibale ladje, ali im je 
zibanje bilo nestašno kao korak djeteta prema 
skoku krvoločnog tigra, 

U tu uvalicu, okruženu kućama, samo je s je¬ 
dne strane udaralo more, O visoke krovove lomila 
se sila vjetra. Pod jednom takvom kućom niz ka¬ 
mene stepenice silazilo se u maleni brod, koji je 

bio lancima privezan o gvozdeni prsten. Na po¬ 
sljedico] je stepenici, kao od kovine salit, stajao ri¬ 
bar, držeći u desnici punu rukovet savinute mre¬ 
že, Ljevicom je zasjenio oči i pod ispruženim dla¬ 
nom gledao u mutno more. Bio je nepomičan kad 
pas, kad nanjuši trag zvijeri. 

Od pustih riba, koje su kružeći tražile hranu, 
u. dubinama migoljilo se srebro. Ribar se okame- 
nio, ni disao nije: samo su mu oči, kao dva hitca 
Pp^ndjale to tekuće srebro, I najednom — sigur¬ 
nim i širokim kretom ruke zavitla on mrežom i baci 
je u more. Bila je privezana o uže, kojemu je kraj 
on držao u zubima. Stisnuo je čeljusti kao da su mu 
od željeza. Zubi ostali cijeli, tek što mu se filava 
malko nagnula, kako ju je nategnuto uže za sobom 
povuklo. Tada objema rukama još jače nategnu ko- 
nop i poduprijevši se desnom nogom o stepenicu, 
stade iz mora vući tešku mrežu. Vukao je, vukao, 
da su mu žile na vratu iskočile. Od muke skoro da 
mu se ne izmaknu kletva, ali ju ne izreče, jer se 

kazni. Bit će vremena, kad 

plijen bude na suhu. 

Znoj rnu se sa čela slijevao u duboke bore, u 
malena korita, što mu ih je more i nevrijeme na 
licu izdubio. Hropac mu je stisnuo grlo, ali on ne 
bi uže pustio, da zna, da će mu netko presjeći obje 
ruke. Isprsio se, da punim ustima udahne zraka i 
tada vučjim zubima stisnuvsi dolnju usnicu, sa svom 
snagom potegnu mrežu i tek kad ju je izvukao na 
kraj, iznemoglo klone pored nje, 

iU^ nabujalom klupku praćakale se nebrojene 
ribe. Ribar razgrnu mrežu,_ našto se ribe prosule po 
udarajući repovima, Regbi, da je 
oživjela gomila srebra. Ribar se smiješio i čvrstim 
rukama hvatao najveće_ ciple za škrge, da se uvjeri, 
kako su teški i omašni. Smiješio se kao lakomac, 
kad se pri kopanju namjeri na nevidjeno blago, I 
onako umoran, ^ sjede pored plijena, zadovoljan u 
svom srcu,_ što je po tom nevremenu oteo toliko 
riba nezasitnom moru ,,, 

A more kao da mu čuje porugu, još jače uskipi 
i u svom noutaživom bijesu pojuri prems, visokim 
hridinama kao da će ih u prah satrti, Gruvalo je 
cijeli dan i cijelu noć, dok je nad njim vjetar jadi- 
kovao kao da ga proklinje, da se okani smrtonosne 
borbe. 

Vino 

O ne je večeri Miško Crnojević rasturio pare i 
tako se okitio vinom, da ga je cijela ulica bila 
puna. Vikao je, galamio, ali noge su ga još dobro 
nosile. Za njim se natisnulo nekoliko mladića, koji 
su pili u njegovo zdravlje. Pili, pa se ponapili i bili 
veseli kao da su u svoje kolo uhvatili gospodju Mla¬ 
dost. E, da se na njih nasmije, da ih ogrije modrim 
pogledom, pa makar i ničija ne bila. Ona ih je vo¬ 
dila i bila spremna na svaku vragoliju. Ili da skoči 
ili da zapjeva ili da zapleše i plešući da ukaže none, 
I nema ponora, kojega ona ne bi preskočila, niti 
opasnosti, u koju ne bi srnula, 

— Mladosti! Mladosti! Tko da ti odoli, kad 
pred tobom zMepršaju zastave, a sokolovi, ptice 
tvoje, polete, A cio svijet je čaša vina, da je na 
dušak ispiješ! 

Eto, da njoj omili :— Miško Crnojević tjera 
kera. A i jest momak od oka. Onako plečat i osma- 
gao kao Arap, zaludio bi sveticu, a kamo ne bi dje¬ 
vojku! Rudasta mu je vrana brada pokrila lice, sa¬ 
mo žarke oči kao dva razbojnika vrebaju iz busije, 
a bijeli, sjajni zubi — kao oštrac demeskinje — pre¬ 
sjeći će, sasjeći će, što im u blizinu dodje. I rutave 
mu, koštunjave ruke čekaju na kavgu. 

Lako se izdovoljiti vina, kad je puna kesa i 
kad ti je očinska kuća blizu, ali u tudjem gradu i 
opiti se nije Iako, Tudji grad, tudje kuće, tudji 
ljudi, pa svi pružaju ruke, da ti nešto otmu, A na¬ 
ročito Beč je nezasitan. Ali Crnojević se ne da — 
za njega Švaba nije čovjek — a kad nije čovjek, 
doći ćeš mu na kraj kao od šale. 

Sišao je crni Miško s nakićenom svitom u pro¬ 
strani podrum, gdje se pije vino, a djevojke služe. 
Ozva se svirka, galama i razjareni glasovi nakresa- 
nih Švaba, Miško sa svojima sjeo u kraj i sve prije¬ 
kim okom gleda, da li mu se netko ispod brka smije. 
Jao njemu, ako ga uhvati Miško! 

Zveknule su čaše, prosulo se vino, a razigrani 
mladići u vatru bi za svoga druga. Pod gustim obr¬ 
vama Crnojević nešto snuje i čudno mu podrhtava 
brk, kao da se na nekoga srdi. Eto, sada strijelja 
pogledom na nedaleki stol, Pognuo se, kao da će 
skokom poletjeti. Ili će skočiti ili će šakom udariti, 
da se sve čaše razlete. Čeka, vreba, ali kad mu do¬ 
dija, ne će štediti glave. Svrbe ga ruke, dlanovi 
pale ne od vina, već od srdžbe, što šest Švaba zadir¬ 
kuje u onu dvojicu, — premda su i oni Švabe — zbog 
toga, što su blizu njih sjeli. Otkud tri na jednoga, 
kukavna im majka! Njih je vojska, a ona dvojica 
kao pokisli gledaju na svoje napasnike, ali se boje 
pisnuti. Dodijalo Crnojeviću, pa sve nuka onu dvo^ 
jicu, da dobace uvredu kavgadžijama, a on će se 
već, kad navale na njih, pobrinuti, da ih šala 
prodje, 

— Ne bojte, recite im, ako su junaci, neka 
pridju bliže, a mi ćemo svršiti ostalo, — i okom po¬ 
kaza na našu družinu. Bilo nas je četvorica, a on 
peti harambaša. 

Zlu se ona šestorica ne nadala, pa kad im iza¬ 
zovi dodijali, udariše ravno na onu dvojicu. 

Ali se Crnojević kao kobac zaleti medju njih 
i stolicom u ruci pokosi ih. Smota ih poda se i ša¬ 
kama izdeveta. A kad se izdovoljio, jedva mu živi 
utekoše. 

Svi su se čudili njegovoj snazi. Malo je manj¬ 
kalo, da mu ona dvojica ne izljubiše ruku. On je 
samo obrvom trenuo, kao da im govori; »Manite, 
sve je dobro!« Ali kad ga oni stali nuditi vinom i 
duhanom, smrklo se njegovo lice. Namrgodilo se 
kao da će mu medju obrvama sijevnuti munja, a iza 
nje zagrmiti grom. 


— 89 — 



c 


Ne znaju oni Crnojevića, pa što je više mrk, 
to ga više hvale. Gledaju u njega kao u čudo i spa¬ 
siteljem ga nazivlju. On sve sluša i guta jed i na¬ 
jedanput, kao da se u njemu nešto prelomilo, skoči 
i udari šakom o stol, pa što ga je grlo nosilo, 
poviče: 

_ — Prestanite već jednom, Švabe nijedne, jer 
ću inače i vas! 

, _ _ Oni se pokunjili, umukli, platili račun i izgu¬ 
bili se. 

Crnojević je dugo šutio i tek kad je od puste 
srdžbe iskapio tri čaše redom i udario se šakom ne- 
^oliko puta u_ prsa, da je sve u njemu zazvonilo, 
reče tihim i mirnim glasom: 

— Takav ološ ,,. takve kukavice, pa da mene 
nudjaju vinom! 








Ordonans 


O bukli su Jovića u munduru i kad je svoju spo¬ 
dobu vidio u zrcalu, bio bi najradije zaplakao, 
da mu nije bilo do smijeha. Dali mu nekakve široke 
hlače, da su mu noge o njih udarale kao tanka 
klatna u zvonu. Bluza mu je bila tijesna i pri vjež¬ 
banju je sa zebnjom u duši čekao, kad će mu popu¬ 
cati svi šavovi. Bit će vike, kad ga oficir onako u 
košulji ugleda... 

A što da kaže o kapi: nije to bila kapa, već 
kapurina, što mu je pokrila ušesa i pola vrata. Ali 
najljepše su bile cipele. Da je na svakoj nozi imao 
i trideset prstiju, još bi mu bile široke! Ovio ih je u 
nekoliko krpa, da ispuni prazni prostor. Bože sa¬ 
čuvaj, da mu — pri »Marsch eins« — slete s nogu. 
Dogodilo se to prošle godine jednom dobrovoljcu! 
Oficir sav ogrezao u pjeni, vičući na onog nesretni¬ 
ka, da bolje ispruži noge. Dobrovoljac stisnuo zube 
i lupao tabanima, kao da je noge na pazaru kupio. 
Ne štedi ih! Zapt je zapt, pa moraš, Crkni, ali po¬ 
kaži, tko si! Pod njim se od pustog lupanja pomalo 
trese zemlja! Oficiru sve je to malo, pa viče, viče, 
da mu utjera još jači strah u kosti: »Eins-zwei!« .,. 
Dobrovoljac očajnički upr'o, ne će, da se osramoti 
pred drugovima. Baš je sada blizu oficira. Skupio je 
sve sile — i kad se opet ozva neumoljivi glas, (kao 
mladi konj, kad mu ostruga takne sape), sav se 
ispruži, dignu i zamahnu nogom s takvim elanom, 
da mu je široka cipela s noge sletjela i oficira 
usred trbuha pogodila. Od boli proguta ono neumo¬ 
ljivo »Eins-zwei«, i držeći se za slabine uzdahnu 
tako duboko, da su mu se plačem i cvilenjem oda¬ 
zvala crijeva. Htio je da kune, a od boli nije mogao. 


Jović se sjetio te prigode, što ga je malko obo¬ 
drilo, Zagrohotao je tako glasno, da ni ordonans 
nije znao, čemu se Jović smije. Uostalom, zar su 
mladosti potrebiti razlozi, da se smijehom okrijepi! 
Smijali se, jer ih je bila volja — pa gotova stvar! 

I zaista, bili su mladi i veseli! Zavoljeli se, jer 
su obojica pjevali pjesme, Poete, pa kud ćeš boljet 

Ordonans, seljak iz splitske okolice, pjevao 
je narodne deseterce, a dobrovoljac Jović, obrazo¬ 
van čovjek, pisao je kvartine i tercine u čast lijepe 
djevojke, zapravo žene, koja se bila udala za 
jednog njegova druga. Pobratimu žena, a njemu 
pjesma. 

Ordonans ga je nadvisivao ža čitavu glavu. 
Teško zidu, udari li svom silom! Pričalo se o njemu, 
da je iz grada u selo prenio punu bačvu vina. Bio 
je miran i strpljiv kao svi snažni ljudi. Nosio je 
bačvu cijeli dan i kad je skoro kući stigao (vrag ti 
ga zna, kako) izmakla mu se iz ruke i u naglom pa¬ 
du namjerila se na oštar kamen, tako da su obruči 
popustili i rasule se diige. Vino je, mjesto njega, 
popila žedna zemlja, a on samo rukavom otr'o 
znojno čelo i mirno krenuo dalje. 

Zemlja ga dala i zemlja popila! 

Šta je i najgora muka prema reglementu! Pre¬ 
nio bi on i goru, da ga ne zakvači kakav mali za- 
vinuti, zmijoliki vojnički paragraf! Radije bi u ruke 
živoga Boga, nego da ga sude po reglementu. Osje¬ 
ćao je*: kad bi ga kaznili, da bi se u njemu probu¬ 
dila divlja, zatomljena snaga i da bi mu bijes uni¬ 
štio svakog onog, koji bi makar čime htio, da mu 
ograniči slobodu, 

— Zlo ti je ovdje, brate, — uvjeravao je or¬ 
donans svoga druga — šuti i slušaj, jer ako ne po- 
slušaš, živoga će te ukopati. Evo ti Matića: bacili 
ga u buharu, isprebijali ga, nogama gazili po njemu, 
a on, jadnik, zavijao kao ranjeni vuk, E, kad onog 
puta nisam skočio i sve ih podavio, više nikada 
ne ću. 


Od uzbudjenja još su mu i sada drhtale ruke i 
dugo je lomio prstima kao da misli nešto u sebi slo- 
miti-. 

— Bog me je spasio, — prekrsti se on i tri 
puta šakom udari u prsa. Odjeknulo je, da nije 
moglo bolje, 

I tu se sjetih jedne zgode iz djetinjstva. Upra¬ 
vo ovakav bio je i moj sluga Tadija, Pravi gorostas, 
ramenima je^ sve ostale nadvisio za dobar pedalj. 
Jedne večeri, kad se ponapio, došlo je do kavge. 
Uvrijedili ga, opsovali mu majku u grobu. On je 
skočio, zamahnuo desnicom i grešnika šakom po¬ 
sred očiju zahvatio. Nije to bila šaka, već udarac 
maljem, Grešnik se svalio, da se nikad ne digne 
više, . , ; 

Takav je bio i ordonans Ilija Ivić, Znao je:, on 
to i zato se klonio vina kao sotona krštene vode, 

— Nije to za me! — odgovarao je drugovima, 
kad su ga nudili i dražili punom čašom, - 

Upamtio je Ivić preklanjski Božić! Naljoskao 
se rakije, pa silom htio, da udje u sobu oficira, da 
ga na mrtvo ime isprebija, što mu je pred svima 
opsovao krsno ime. Da ga nisu svezali drugovi, bio. 
bi one noći čudesa počinio, A i onako svezan, kako 
je ležao, slomio je postelju i rasuo slamnjaču. Puna 
je soba bila slame kao da su vojnici cijelu noć trije¬ 
bili kukuruz, 

I za to se klonio čaše kao vrag tamjana. 

Cijeli je dan radio. Naročito je uživao, kad je 
mogao da tegli kao marva. Bio je zadovoljan, kad 
je bio urnoran, kad je — kako je on govorio — u 
sebi slomio napast, 

■ Skoro je svake večeri pisao duga, beskonačna 
pisma. Pisanje je za njega bilo, što i razgovor. Raz¬ 
govarao se sa svojima, koji su živjeli u nedalekom 
selu. Pitao ih, jesu li vinogradi urodili, da li se kra- 
va otelila, da Ii se pčele vratile u uliste, da li još 
živi djed Luka i da li mU najmladji brat već ide u 
školu. O bratu je često pričao. Ni da mu je sin, ne 
bi ga tako volio! 


— Ma lijep ti- je kao curica, a oči mu crne i 
dobre kao u jelena. Jao onome, tko bi ga i prstom 
dirnuo, Udubla mu se bora izmedju očiju. Ubio bi^ 
ubio, da do toga dodje. 

Pisma je svršavao s pozdravima, koji su ispu¬ 
njavali veći dio dopisa. Ni na koga nije zaboravio i 
da ne bude pometnje, svakoga je imenovao cijelim 
imenom. Na primjer: »Pozdravite mi Stipu Matića 
pok, Andrije, rečenog Zekonje« ,,, 

Svaki mu je, pa i najteži posao, lako išao od 
ruke, ali pisanje ga je najviše umaralo. Često mu 
je pero klonulo u ruci i onda Jović, da mu se oduži 
za poslugu, sam se prihvaćao pisanja. Gleda Ivić, 
kako dobrovoljcu kao od šale leti pero u ruci i od 
čuda otvara usta, a oči mu se smiju od zadovolj¬ 
stva ,,, 

— E, umiš, brate, e .,, 

A kad bi im i pisanje dodijalo, ordonans bi od 
milošte rukama digao Jovića i nosio ga po besko¬ 
načnim^ hodnicima kasarne. Igrao se s njim kao 
s nejakim bratom, I dok ga je nosio, pričao mu je o 
svom selu i djevojkama. Često je spominjao neku 
Ivku, za kojom, su ludovali svi momci, ali nitko joj 
nije smio prići, jer su se svi bojali njegovih šaka. 

I tako su drugovali, dok je došao dan rastan¬ 
ka. Joviću je dodijala kasarna, pa nešto novcem, 
a nešto lukavošću prevario je vraga u munduri. Po¬ 
slali ga kući na liječenje, a on bio zdraviji od njih. 
Svi su drugovi, dobrovoljci, s negodovanjem saslu- 
šali_ tu vijest, a jedini je Ivić uzdahnuo i da sakrije 
svoje uzbudjenje, još ga više u vis podigao. 

Evala ti, brate, kad si mudriji od nas! A i 
ja ću brzo, još tri mjeseca, pa bjež’ u selo! 

Sutradan je ordonans iznio Joviću prtljagu na 
parobrod. Čekao je na palubi, dok ladja nije dala 
znak, da će krenuti i kad je odjeknula po treći put 
sirena, Ivić je još jednom pred svima podigao Jo¬ 
vića i poljubio ga kao otac, kad na put sprema 
sina. 

— Hvala ti, mali! — još mu je s kopna dovik¬ 
nuo. U ljevici je držao srebreni petokrunaš (dugo 
se branio, dok ga je na dar primio), a desnicom 
mahao, da mahanjem i glasnim pozdravima prikrije 
svoje duboko unutarnje ganuće ,,, 

Jović je mnogo puta kasnije mislio: 

— Gdje je Ivić, vesela mu majka, a ako je u 
ratu bio, da li je iznio živu glavu? 

A jedan potajni, ali sveznajući glas odgovarao 
mu je: 

— Živi, živi, jer onakvima nije sudjeno da ginu! 

Mačka i psi 

V isoka, kamena kuća, kojoj je u temelje udaralo 
more, samo je s jedne strane bila spojena s kop¬ 
nom, Široki doksat obuhvatao je skoro cijelu jednu 
stranu trokatnice. Doksat je bio pokrit velikim plo¬ 
čama i kako su bile od kiše i nevremena izlizane, 
kao čista oprana zrcala, odražavale su sunčani 
žar. Prosulo se sunce i poplavivši cijeli prostor, pre¬ 
lilo se s ruba doksata i razlilo po zidovima. Kuća je 
bila u punoj podnevnoj svjetlosti. 

Lagani je vjetar nabrao more i nosio slani mi¬ 
ris s otvorene pučine. Oživio je sve zastave na bro¬ 
dovima, a galebovi, osokoljeni tim šarenim trepe- 
tanjem, kružili su nad krmom i tankim jarbolima. 
Vjetar se zaletio čak do doksata i ondje zavihorio 
prebijelim rubljem, — koje se na suncu sušilo. 
Platno je mirisalo čistoćom i vodom; od slasti su 
podrhtavale nosnice, a pluća duboko udisala svjež 
zrak, I nijem bi zapjevao, a kamo ne bi zdravo če¬ 
ljade, koje se raduje krasnom danu! 

Pred kućom, na pragu — kao sfinga pred pa¬ 
lačama egipatskih vladara —- sunčao se pas, a do 
njega mačka. Zažmirio on očima, ali ušima nepre¬ 
stano podrhtavao; čuo bi, da se i sjena makne i ja¬ 
mačno bi zalajao na mačku, da ga gospodar čuje, 
A ona se, sva bijela, savila u klupko; samo joj se 
nad zatvorenim vjedjama crnile dvije malene mrlje. 
Jedan se odrpanac približio vratima. Pas skoči 
i podvita repa zalaja na došljaka, Ozvali se svi oko¬ 
lišni psi i složno zalajali, kao da se spremaju na za¬ 
jednički juriš. Bodre se lajanjem: »Ugrizi ga prvi ti, 
ako si majčin sin«, — sokole oni jedan drugoga, — 

»pa da vidiš, kako ćemo mi drugi da mu raskrojimo 
i tako već raskrojene čakšire«. 

Psi ne vole prnje i u svakom odrpancu vide 
svog krvnog dušmanina. Laju, jer ga se boje. Bog 
bi znao, kakvim se namjerama došljak približio po¬ 
štenoj kući. Njuh m kaže, da to nije pitomo čelja- 
d_e, već neka doteplica, koja nema ni kruha ni ku¬ 
ćišta, Po njuhu sude, da se družio s divljim pticama 
i šumskim zvijerima, a ako je prijateljevao sa zvi¬ 
jerima, jasno je, da je neprijatelj pasjega roda. 

Ali su došljaku, kao i svim beskućnicima, i 
ovog puta pomogle noge, koje su se požurile, da se 
što dalje odmaknu od opasnog mjesta, I tek kad je 
odmakao na dobar puškomet, obazreo se, da vidi i 
čuje, da li za njim trče i laju razdraženi psi. No oni 
su lajali, pa i dolajali. 

Samo onaj pred kućom nije mirovao, Mahao 
je repom., zadovoljan, što je u bijeg natjerao nepri¬ 
jatelja, A kad mu se s prozora javio gospodar i po- 
kvalio ga za junačko djelo, njegovom zadovoljstvu 
nije bilo ni kraja. Skakao je, lajao i sam sebi gri¬ 
zao rep. Pa da svojoj radosti dade potpunog oduška, 
poganom njuškom primirisa mačku i razvalivši gu¬ 
bicu, zgrabi je za slabine i držeći je medju zubima, 
otkotrlja se kao lopta niz obalu. Uzalud ga je go¬ 
spodar dozivao, uzalud za njim zviždao, Indo je (ta¬ 
ko se pas zvao) oglušio i bio sretniji s mačkom, 
nego da je ulovio živoga zeca, 

Indo se već odavna s mačkom sprijateljio. 
Ona nije bila veća od štakora, kad je u kuću došla, 
a i Indo je u to doba, mjesto vode, lokao mlijeko. 
Bili su mladi, pa se — kao prava djeca — priučili 
jedno na drugo. Jeli su iz istog tanjura, a pili iz iste 
zdjele. Kud on, tud i ona. Mačka, da joj toplije 
bude, spavala je na psu. Oboje bi se savili u klupko 
i na suncu prospavali cijeli bogovetni dan. Ali kad 
bi Indu drugarica dodijala, stresao bi ju s ledja, ne 
mareći, da li će ona njuškom ili glavom udariti o 
tlo. No to se rijetko dogadjalo. Samo onda, kad je 


kakav nepoznati došljak naglo banuo na vrata, iz¬ 
gubio bi mjeru, pa nije znao, što bi prije; da li bi 
lajao, grizao ili se zaprijetio zubima. Iscerio bi 
kutnjake, da ni vuku ne bi bilo toplo pri srcu, kad 
bi ga onako srdita ugledao. Tek, to su bili rijetki 
slučajevi. 

Indo je obično u miru živio sa Čitavim susjed¬ 
stvom., Ispavao bi se do mile volje i onda, onako 
jogunast, skočio na noge, da se s vjetrom natječe 
u trci ili da u lijetu ulovi kakvog neopreznog golu¬ 
ba, Rdjava je to navika, ali ni prijetnje, ni bič go¬ 
spodarov nisu ga naučili pameti. I kad bi se sva ži- 
vad i ptice pred njim razbježali, bio je zadovoljan 
kao da ga je gospodar potapšao po vratu. 

Trka bi mu brzo dozlogrdila i mašući repom, 
vraćao se, da vidi, što mu radi drugarica. Zgrabio 
bi je šapama i podigavši visoko glavu, opet se dao 
u trku, 

_ Mačka je u njegovoj gubici od zadovoljstva za- 
žmirila očima, ponosna kao gospodja, kad se u ko¬ 
čiji vozi. Koja da se s njom. mjeri? Tako veliki pas, 
a voli tako malenu mačku! Mijauče ona kao da se 
ulaguje svom čelebiji. 

Šuštao Indo i pom.aIo usporio trku. Približio 
se jednom dvorištu, gdje je o lanac bio privezan 
veliki pas. Zvali su ga Kurjak. Baš je toga jutra ras¬ 
trgao lanac i m.jrno se šetao po dvorištu, svijestan, 
da mu nitko osim ukućana, ne može prići. Razum- 
Ijivo je, da je još bjesnije zarežao, kad je u blizini 
nanjušio tudjega psa, Indo je baš prolazio mimo 
otvorena vrata. Mjerili se, njušili se i onda navalili 
jedan na drugoga. Kurjak je bio jači, pa već načeo 
uši Indu, našto ovaj — da spasi rusu svoju glavu — 
prepusti mačku sudbini. 

Kurjak je bio zakleti neprijatelj mačaka. Nije 
ih se bojao. Hvatao ih je, kao mačka miševe. Mirno 
bi na nju čekao, ne bi režao, a još manje lajao, već 
kad bi mu se približila na jedan skok, iznenada bi. 


Zab. Bibl, 434. »Šareno kolo«. 

kao jastreb, pao na nju, ščepao je za šiju i prodr- 
mavši je nekoliko puta, bacio bi je u vis. Svaku je 
tako zadavio. Od iste sudbine poginula je i druga¬ 
rica Indova. Mrtva je mačka Ijosnula o kamen, a 
Kurjak, dotaknuvši lešinu njuškom, dao se na bijeg, 
bojeći se valjda osvete Indove. 

A Indo m.u se doista osvetio. Sutradan našao 
ga je privezana o lanac. Ukućani su nekamo bili 
otišli i ostavili u dvorištu vjernu stražu. Kurjak se 
sunčao i lizao šape, ne misleći na zlo, Dolibio mu se 
Indo i na jednom, kao iz busije, bez lajanja, skočio 
na njega i kutnjacima ukliještio mu se o vratinu i 
grizao, dok mu nije presjekao kožu i pod kožom 
mu načeo maso i žile. Curila je krv, i da na pusto 
zavijanje nisu susjedi pritekli Kurjaku u pomoć, 
bio bi mu Indo prerezao grkljan. Ne biše mu dirati 
u mačku! 

Od toga dana nije se nikada više približio 
Kurjaku, Osjećao je, da iz onog dvorišta vreba na 
njega smrt- 

Čuvarica pasa 

dohvatio: tako je bila visoka. 
^• 'Bilo je to koštunjavo, mršavo, izmučeno čeljade, 
vječno u poslu i u brizi, da ugodi drugima. Je li 
stara bila ili mlada, teško je reći. Sve je tvrdo i 
— prava utjelovljena dužnosti 
Nije živjela za sebe, već za svoje gospodare. Srdito 
je gledala preda se, ali čim bi se i malo nasmiješila, 
preobrazilo bi joj se lice. Bila je onda druga osoba 
— kao preporodjena, a oči joj sijevale dobrotom., 
Klonila se ljudi, ali je zato voljela nas djecu, 
a još vise naše pse. Starala se za njih, kao da ih je 
sam.a u rr.ukama porodila. Jednom se moj otac raz¬ 
ljutio na psa i zamahnuo bičem., da ga ošine, Nato 
je ona skočila, pa rukama i tijelom zaštitila psa, i 
udarac, mjesto psa, pogodi nju. Ni pisnula nije: 
bila je zadovoljna, što je obranila svoga miljenika, 
A i psi su voljeli nju. Skakali su oko nje, laja¬ 
njem ju pozdravljali i pratili je, kad god je morala 
u dućan ili na trg, da kupi živad ili meso. 

Psi su bili njezin ponos, Rudasta im se dlaka 
prelijevala kao svila, a duge, tanke kovrčaste uši 
kitile su ih kao pramenovi guste kose. Bili su crni, 
samo na sapama i pod grlom rumenile su im se 
crvenkaste mrlie. Sjali su od čistoće, jer su se sva¬ 
ki dan kupali. Pobjegli bi iz kuće i ravno put obale, 
da se skokom u more osvježe. Sjatila bi se i djeca 
i natječaja se, tko će dalje da se baci kamenom, a 
psi, željni plivanja i igre, uprli bi nogama i njuškom, 
tko će prvi da nadje kamen. Zaronili bi, da ga u 
zubima na površinu iznesu, a djeca im na žalu pljes¬ 
kala, uživajući što su im psi odani i poslušni. 

Sve je te igre naša Luče — tako se služavka 
zvala — pratila krivim okom. Mislila je, da neva¬ 
ljale! mogu lako da kamenjem pogode pse i već ih 
je u mislima vidjela. Mnogo ih je puta rastjerala 
prijeteći im šibom. Mališi su joj odvraćali poruga- 
ma, a katkada i psovkama, našto je ona još odluč¬ 
nije mahala šibom i smijala se, što joj je pošlo za 
rukom, da prestraši nevaljalce, Nato bi zapovjed¬ 
nički pozvala pse, da izadju iz mora i psujući ih, 
što su se odazvali ludoj djeci, svezala bi oba psa 
jednim užetom i opasavši se njim, krenula bi kući. 

Bila je štedljiva; ni novčić nije uzalud potro¬ 
šila. Za petnaest godina službe prištedjela je tisuću 
kruna. Čuvala ih je kao oči u glavi. 

Isto tako nije trpjela nikakav uzaludan tro¬ 
šak, Srdila se, kad su tanjuri bili puni, a ukućani 
već siti. Otac ju je nudio jelom i pićem, ali Luče 
ni da čuje o tome: 

— Pucam od sitosti, a grijeh je, gospodaru, 
toliko jesti, — odvraćala m.u je uzbudjenim glasom, 
— Pomladit ćeš se kao cura, ako se budeš do¬ 
bro hranila, — dražila ju moja tetka, — Bit ćeš li¬ 
jepa kao nijedna djevojka u varoši, 

— Kakva ljepota? — odgovarala je Luče, — 
Svako je čeljade lijepo, koje nije ćoravo ni gluho i 
kad ima svoj rodjeni nos, 

I da dokaže, kako joj nije stalo do ljepote, 
jednoga je jutra nožicama odsjekla duge pletenice. 
Od njih je, kao od konjske strune, isprela nit i smo¬ 
tala ju u oveće klupko. Čemu da kupuje vunu, kad 
ju je Bog obdario kosom? S ispredanom niti plela Je 
čarape i bila nesretna, kad joj je u najljepšem času 
ponestalo prediva, I tako čarape nije doplela nego 
počekala, dok joj ponarastu kose. 

Jednom, usred noći, probudio nas zemljotres. 
Svi smo skočili iz postelje, samo je Luče mirno da¬ 
lje ležala. Čudili smo se njezinom junaštvu i kad ju 


— 101 — 

je otac upitao, da li se prestrašila, ona mu je slavo¬ 
dobitno odgovorila: 

— Zašto da se bojim., kad imamo munjovod! 

Otac prasne u smijeh, da su mu od hihotanja 
suze na oči navalile. Držao se za bokove: toliko je 
njime tresao smijeh. Kad se malko primirio, zamoli 
ju, da podje u kuhinju, koja je graničila s otvorenim 
poljem. Svi su kapci bili zatvoreni. 

— Otvori okno i kaži mi, kakvo je vrijeme! 

_ Posluša ga Luče i tapkajući u tami, došla do 
kuhinje. Ostavila je za sobom otvorena vrata i du¬ 
go se nije vraćala. 

— Ej, Luče, Luče, jesi li oglušila, da ne odgo¬ 
varaš? 

Napokon se odazvala: 

— Odmah, gospodaru! 

— Šta radiš? 

Uto se začula škripa, kao da je netko naglo 
otvorio kapke, a Luče iz daljine javljala ocu; 

— Ne vidi se ništa. Mrak je kao u rogu, a zrak 
miriše po siru, 

—^ Jesi li poludjela? — razljuti se otac i ona¬ 
ko srdit — sa svijećom u ruci — srne u otvorenu 
kuhinju. 

Zatekao je Luču pred ormarom, kojemu su na 
pregradama bili poredani sirovi kao maleni diski. 
Luče mjesto da otvori prozor, otvorila je ormar i 
puriim plućima udisala miris hrane i sira, a očima 
buljila u gustu tam.u ormara. 

Bilo je upravo prije Božića. Luče je u dvorištu 
čuvala pse, Bojaja se, da ne uteknu, pa da ih živo¬ 
der ne uhvati. Čim bi se otvorilo krilo od kapije, 
pograbila bi ona oba psa za kožne ogrlice. 

Ali u zao čas po nju — jedan nečekani gost 
zakuca na vrata. Luče ih širom rastvori, a psi kao 
ludi jurnuše prama izlazu. Ona se očajnički baci na 
njih i ščepavši ih za ogrlice, izleti na polje. Sva se 

pogurila i potrčala, dok se vižlad u sav trk spustila 
niz ulicu. 

Za psima graja i vika, ali Luče nije marila za 
poruge nasmijanih prolaznika: držala je pse kao što 
se utopljenik drži daske, 

—■ Pusti ih, pusti! — vikali su za njom, — 
ubit će te, luda ženo! 

Ali ih ona ne bi pustila, da zna, da će s njima 
ravno u ždrijelo pakla. Poginu li psi — neka pogine 
i ona! 

Psi, osokoljeni bukom i poklicima, dali se u 
još jači bijeg i kad su stigli na obalu — kao da je 
vrag u njih ušao — skočiše u more, 

Luče se bacakala i kad je upravo htjela da 
vrisne, poklopi ju val, I da nije za njom skočio mor¬ 
nar, bila bi se zacijelo utopila. 

Izvukli je, pa ju napola mrtvu od straha i stu¬ 
deni — dovukoše kući. Odmah je legla, ali ne po- 
mogoše joj ni liječnik ni Ijekovi: za nekoliko dana 
je posve opala. Slomila ju teška upala pluća, 

I kad je bila na smrtnoj postelji, pozvala je 
moga oca i smiješeći se, kao da ga moli za opro- 
štenje, dala mu punu kesu srebrnjaka, sav svoj pri- 
štedjeni novac, 

— Ovo vama, gospodaru, da mi čuvate pse , ,, 

Zločinac 

M arija ni danas nije znala, kako je do toga došlo. 
Njezin se muž i one večeri u običan sat vratio 
kući. Pri večeri, koja je kratko trajala, nije nikoga 
oslovio, ni nju, ni djecu; šutio je i šuteći žvakao 
komad pečenoga mesa. Djeca se brzo najela i raz- 
bježala kojekuda. 

Bilo je ljeto, a pred kućom vikali dječji dru¬ 
govi, vabeći ih na igru i šalu. Dozivali se glasovi,, 
čula se trka, a katkada se javio i plač. Ali je očito 
bilo, da se nitko nije osvrtao na ucviljenog; — neka 
plače, ako ga je volja; dodijat će mu. Plač bi opet 
utihnuo, a igra se produžavala kao da se baš ništa 
nije dogodilo, 

Marija je, sjedeći blizu muža, slušala viku ma¬ 
lih nevaljalaca, kojima je i ljetni dan bio prekratak. 
Kome da igra dodija? Slušala je i raspoznavala tri 
najtanja glasa u onom burnom kolu. Znala je: eto 
sada viče Pavle, a sada Anica, a sada zanoveta 
najmladji. Ivica. Smiješila se i što ih je više slušala, 
sve joj postajalo toplije i ugodnije pri srcu. Sva se 
predavala tim trima glasovim.a: bila je spremna, da 
i svoj život za njih dade. I taj osjećaj, da bi se mo¬ 
gla žrtvovati, ispunjavao ju je neograničenom sre¬ 
ćom., Oh, da su sada uz nju, kako bi ih burno zagr¬ 
lila! Opet bi Ivica vikao: »Zagušit ćeš me, majko!« 
A Pavlu bi se od ljubomore zaiskrile oči, digao bi 
malu svoju stisnutu pest, da udari mezimica Ivicu, 
»Što ti je učinio?« ookarala bi ga majka, A on bi 
se zastidio, i od stida zaplakao. Na cijeli taj pri¬ 
zor Anica bi zamišljeno gledala i blagim se osmi¬ 
jehom sporazumijevala s majkom. Osmijehom htjela 

bi da kaže; »Kako su budalasta moja braća; ta ti 
nas sve troje podjednako ljubiš!« A majka, da do¬ 
kaže kćerci, da ju je razumjela, snažno bi pritisla 
njihove rudaste glave na svoje grudi, 

A tko zna, kud bi ju fantazija bila zanijela, da , 

je iz maštanja nije trgnuo vrisak i očajnički plač 
malog Ivice, 

Majka kao strijela poleti u pomoć svome me¬ 
zimcu. 

Dječak se toliko derao, da su se na njegov 
plač odazvali i okolišni psi, Zalajali su, da buka i 
metež budu još veći, A kad je Ivica ugledao majku, 
podigao je glas za jednu oktavu više, da tako na 
m.elodramski način uvjeri majku, kakva mu opas¬ 
nost prijeti. 

Majka ga je uzela u naručje: — krv mu je cu¬ 
rila s glave. Neki se nevaljalac bacio kamenom i 
pogodio Ivicu usred čela. Rana nije bila duboka, 
ali je vlastita krv prestrašila mališa. Mislio je, da 
mu je kucnula smrtna ura. Što ga je više mirila 
majka, on se sve jače derao. Neka se i ona pre¬ 
straši, kad njemu nije lako pri srcu, Um.alo da nije 
umro, a ona se još usudjuje, da ga tješi,,, 

Tek kad je ugledao oca, odlane mu duši. Vje¬ 
rovao je u neograničenu moć svoga roditelja. Kad 

je otac u blizini, nitko živ mu ne može ništa na žao 
učiniti! I smrt da dodje, otac bi je svladao. Ubio je 
vuka, a kamo li ne bi nju,,, O tom vuku se čudesa 
pričala. Govorilo se, da je zvijer bila velika kao 
ždrijebe. Već je zubima držala oca za nogavicu, na- I 

što je on odskočio, spopao veliki kamen i tres vuka J 

po glavi. Udarao ga je sve dok mu se ruka nije ? 

umorila, a dotle je i vuk isplazio jezičetinu i Ijud- ; 

skim. glasom progovorio: »Poštedi me«! ... Ali otac 
nije htio ni da čuje o tome. Iz špaga je izvadio nož, 
presjekao vuku grkljan i tako spasio sebe. 

Ivica je često slušao ovu priču, ali nikada do 
sita, da je se nasluša. Bilo mu je strašno i prijatno > 

pri srcu, kad mu je majka pričala, kako je vuk 
isplazio krvavu jezičinu i stao zaklinjati oca, da 
ga poštedi. Od straha je zatvarao oči, a ipak je uži¬ 
vao u toj strahoti, jer je znao, da je na koncu ro¬ 
ditelj ipak ubio vuka, »Bau-bau-au!« — oponašala 
je majka zavijanje grdne zvijeri, dok je Ivica pri¬ 
tajivao dah i skrivao lice u majčinu krilu. 

Ali ovoga puta otac kao da nije mario za njega. 
Zamislio se, mrko gledajući preda se, kao da mu je 
krupa otukla vinograde. 

— Ti si svemu kriva! Zašto ga puštaš s osta¬ 
lom djecom? — Ijutito upita ženu. 

— A što ću s njim? 

— Čuvati ga, čuvati, luda ženska glavo! — 
razgnjevi se otac i šakama udari po stolu, da su 
sve čaše zazvonile. 

Žena ga prezirno omjeri. Ali je taj pogled bio 
kao iskra, koja pada na suhi barut. Potpalila je 
lagum i otac je, gotovo s pjenom na ustima, stao 
grditi siroticu. Uvrede su padale kao dobro odmje¬ 
reni udarci po njenim pogrbljenim ledjima. Pozna¬ 
vala je ona njegovu poganu ćud; nije to bjlo prvi 
put, da ju je psovao, ali na psovke kao i na batine 
teško se priviknuti, Nato je još jače privinula ma¬ 
loga Ivicu i dok mu je ranu ispirala, padale su joj 
teške i krupne suze u zakrvavljenu vodu. 

Ivica se smirio, pa se sav skupio u toplo na¬ 
ručje majčino. Drhtavim mu je rukama svezala 
glavu rupcem i još nježnije ga privukla uza se, kao 
da se tim. toplim doticajem hoće da odmijeni za 
uvrede, što ih je netom čula. Dijete je to shvatilo i 
pogladilo ju toplim ručicama po licu. 

Stid, jad i osveta uzmutili su njezinu dušu. 
Htjela je, da i on, njezin muž, osjeti bol, I s ubilač¬ 
kim pogledom, koji je njega usred srca pogodio, 
dobacila mu je jednu jedinu riječ: 

— Prostačino! 

Od srdžbe, kao izbezumljen, skočio je, pa da 
nije držala Ivicu u naručju, bio bi joj šakom, vratio 
žao za sramotu. Ona se jače pojurila, dječak za¬ 
plakao, a 6tac, kao u bjesnilu, dalje vikao; 

— To mi je hvala, što sam te iz blata izvu¬ 
kao. Ni košulja na tebi nije bila cijela, kad sam te 
uzeo! I prosta uličarka je bolje odjevena, nego što 
si bila ti, kad si prvi put ušla u moju kuću! Zabora¬ 
vila si ti na to, ali ja nisam, jer se ljudi ne rugaju 
tebi, nego meni, što sam bio tolika budala! 

Ona ga je pogledom zaklinjala, da prestane, 
te se nevidljivim, rukama vješala o njega kao izne¬ 
mogli utopljenik, kad u posljednjem trenutku misli, 
da se za slamku uhvati. 

Njega je gušio krvav bijes: 

— Zar ti nije.dosta, što sam ti svoje pošteno 
ime dao? Mjesto da mi cjelivaš ruke, dižeš se na 
m.e i vrijedjaš m.e u vlastitoj kući! Tko je to vidio 
i čuo? Napolje, ženetino ,,, 

Ona je sklopila ruke, moleći ga, da ne izrekne 
osudnu riječ, što je kao teški željezni malj visila 
nad njenom izmorenom glavom. 

Njega to još više razdraži i isprsivši se, za¬ 
grmi dubokim, nemilosrdnim, glasom: 

— Ne iz ljubavi, već iz smilovanja sam te 
uzeo. Čuješ li — da nije djece, bio bih te već davno 
ostavio. Nikad te nisam ljubio. Eto — sada znašf 

Ona rukama pokrije lice i u taj tren poželi, 
da se rastvori zemlja, pa da nju i djecu proguta. 

Ni plakati nije mogla. Bila je ranjena u kore- 
nu svoga bića! Što su prema tom.e tjelesne muke? 
Zašto ju radije nije zatukao, osakatio, iznakazio; 
sve bi mu to prije oprostila, nego ovu strašnu 
uvredu. 

Kako se sada osjećala nepotrebna i kako joj 
se život činio bez vrijednosti! 

Njegov se bijes, medjutim, utišao i kad suTm 
se pogledi susreli, osjetio je, da je čas prije ubio 

jedno živo čeljade. Bio bi najradije pao na koljena 
i zamolio ju za oproštenje, ali je znao, da mu žena 
ne će i ne može nikad više oprostiti. 

Kao zlikovac iza svršenoga čina, gledao je u 
svoju žrtvu i osjećaj, pun gorčine, nije mu dopu¬ 
štao, da se s mjesta makne. Gledao je na svoju 
žrtvu i bolno uživao, što je i ženu i sebe uništio , , . 

Slava 

I^ramatičar, Jaša Bubrić, sjedio je u sobi i nestr- 
-■--'pllivo čekao brzojavku,.. Pred njim je na stolu 
kucala mala, srebrena ura i svojim crnim kazalj¬ 
kama bilježila spore i dui^e sate. Predstava se po- 
čela u sedam sati, pa bi mii još prije ponoći mogla 
stići vijest o uspjehu premijere. Režiser ga je pi- 
sm.eno pozvao, da prisustvuje prvoj predstavi, ali 
se on nije_ odazvao pozivu. Bojao se zime, troška, 
željeznice i hotela, pa je zato odlučio, da će u svo¬ 
joj sobi sačekati veliku i odlučnu vijest. Nije su¬ 
mnjao, da će požeti uspjeh, pa će nastati preokret 
n njegovu životu. Bit će slavan, ime će mu odjek¬ 
nuti po cijelom svijetu. 

Časovi su se vukli sporo i dosadno, a svaka 
četvrt sata bila je jedna mala vječnost. Računao 
je: — sada je odmor, sad početak drugog čina, sada 
aplaudiraju glavnom junaku na otvorenoj pozor¬ 
nici, s^a je planuo hitac, a za njim se spustila za- 
vješa. Čuje klicanje, viku, lupanje o pod i razjare- 
p3.la.dena.čke glasove, koji/ zovu autora. Hoće 
ljudi da ga vide, da izadje pred zastor, pa da mu 
Izraze svoje poštivanje ,,, Naročito su djevojke 
neum.orne. Svaka plješče za trojicu i sve skupa iz 
puna grla viču njegovo ime, A on je daleko; sjedi 
u svojoj sobi i svima se ispod brka smije. Nisu do- 
stojni, da ga vide. On, Bubrić, je kao Bog — stvara, 
ali je iievidljiv. Neka se dive stvorenom djelu, a 
što lm je stalo do stvoritelja? 

Bit će još gore, kad osvanu prve kritike i kad 
pozorišni agenti doznadu za neobični uspjeh nje¬ 
gova djela. Vidi ih u duhu, kako se žure k njemu. 

da ga na koljenima mole, da potpiše ugovor, Nu- 
djaju mu tisuće dinara, ali on zahtijeva dolare, fun¬ 
te, zlato, američko zlato, pa i to, čini mu se, da je 
malo .,, Pred njegovim se vratima tuku poštanski 
raznosači, Hrvu se tko će prije ući u stan, da mu 
predadu pisma, brzojavke i ekspresne pozive na 
objede, večere, čajeve, zabave kod raznih velikaša 
i državnih dostojanstvenika. Pred njim leže kupovi 
listova. Same ponp.de izdavača. Jedan mu nudi 
100.000 dinara za 5,000 primjeraka, s obvezom., da 
će ih rasprodati za sama tri dana! Drugi ga sklo¬ 
pljenim rukama moli i proklinje, da mu dozvoli, da 
štam.pa njegovu tragediju u 75.000 primjeraka. Od 
čistog dobitka dobiva on polovicu,,Neka mu, 
ekspresno javi odluku. U slučaju, da ima bolju po¬ 
nudu, podvostruči! će svotu. 

Iz raznih zemalja (tko bi ih nabrojio i prebro¬ 
jio!) putuju (bolje reći: srću, lete) nebrojeni pre¬ 
vodioci, da čim prije stignu u Evropu, pa u njegov 
grad. Medju njima je deset Indijanaca i dvadeset 
kanibala! Rastu im zazubice. Svi žele, da čim prije 
na svoj m.aterinski jezik prevedu Bubrićevu trage¬ 
diju. Bude li i malo sreće, iste će se večeri čuti sa 
tisuću raznih pozornica riječi i misli, što ih je on 
napisao i proživio .,, Što su kraljevi prama njem.u! 
On vlada sa srcima milijuna! Svi osjećaju kao i 
on, misle kao i on, plaču kao on, ljube kao on i 
mrze kao on! On, on, on je gospodar svijeta ,, . 

A i to je premalo prama dramatskim prizo¬ 
rima, što će se odigrati u njegovoj sobi. Nahrupit 
će dvadesetak, što veli: pedesetak najljepših go- 
spodja, da se pobiju i pokolju otim.ajući se za nje¬ 
govu ljubav , ,. Ali je Bubrić tvrd, pa ne popušta! 
Plaču one i nariču, ali on im se smije i s mirom ge¬ 
nijalnog m.otrioca bilježi opažanja za svoja buduća 
djela. Izabrat će za ljubavnicu najskromniju go- 
spodju. To će biti dobar primjer za ostale raskala¬ 
šene um.jetnike. Njegov će samoprijegor djelovati 
uzgojno. Naposljetku će osloviti gospodje i reći im, 

da se vrate svojim kućama, gdje ih sa zebnjom u 
srcu čekaju vjerni muževi i nevina djeca! Porodica 
je sveta! Kakva porodica, takva i država! U nje¬ 
mu se bude otadžbenički osjećaji. Majke, čuvajte 
domaća ognjišta! Budite čestite, da se djeca ne 
stide svojih roditelja. Strast nije, što i ljubav! Strast 
je prolazna, površna i ubitačna. Pokorite se duž¬ 
nosti i svojim, čistim, osjećajima! Vratite se, vratite 
se, o netaknute! (Ne bi tako govorio, da je mladji), 
I onda će ih sve izljubiti i izgrliti, a one će sve u 
zboru da proplaču, da bolno, ali iskreno zajecaju na 
njegovim grudima.. , Kakvo olakšanje, kakva 
sreća! 

Novine će sutradan pisati o novom dobro¬ 
tvoru, o očekivanom Spasitelju, koji je ■— s neko¬ 
liko od srca izrečenih riječi — očuvao od očite 
propasti mnoge u,gledne porodice. To nije pjesnik, 
to je novi prorok! 

— Bože, Bože, kako sam. ti zahvalan za ovaj 
uzvišeni trenutak. Odlikovao si slugu svoga, koji 
nije dostojan tolike milosti, 

I niz lice potekoše mu suze. Bio je pripravan, 
da zagrli cijelu zemlju, I u smrt bi sada vedra lica 
pošao. 

Siguran je, da će se večeras dogoditi čudo. 
Njegova je tragedija odviše jaka za slaba ljudska 
srca. Hoće li da izdrže do kraja? On, kako je osje¬ 
tljiv, iz te puste daljine osjeća bila slušalaca i čuje 
im nagli kucaj! Svi će se onesvijestiti... Bilo bi 
dakle bolje, da se izostavi onaj posljednji prizor, 
kad glavni junak skače kroz prozor . .. 

Bubrić čuje, kako gledaoci — zaprepašteni — 
viču: »Zatvorite prozor, zatvorite, jer će se dogo¬ 
diti nesreća... Brzo! Brzo! Ne dopuštajte mu, da 
skoči!« Ali tragedija je neumoljiva, pa leti prama 
svome koncu, ne mareći za usplahirene i prestra¬ 
šene ljudske glasove ,,, Zavjesa je pala. Ponovo 
izaživlju autora. No on se ne odazivlje. Udaraju 
štapovima i nogama po podu. Rekao bih, da će 
razoriti čitavo gledalište. 

— Neka se pokaže! Neka se pokaže! — viču 
smjeliji, — ili ćemo ga svezana dovući pred zaster. 

Opet buka, rusvaj, grohot i udaranje, da čo¬ 
vjeka uši zabele .,, Publika ne odlazi. Sjedi, čeka, 
urliče i traži, da se tragedija ponovi, 

— Bis, bis, bis! — odjeknu bura ljudskih 
glasova, 

— Gore sa zavjesom! ,,, Gore s zavjesom! — 
urliču najgrlatiji i stisnutim šakama prijete začu- 
djenim glumcima, 

U taj čas Bubrić, bojeći se, da se ne dogodi 
nesreća, ustade sa svoje stolice i sa smiješkom, na 
ustima pokloni se nekoliko puta pred nevidljivom 
publikom. Klanjao se na sve strane kao da pred 
sobom vidi živa, užarena, oduševljena i na sve 
pripravna lica. Htio je, da im održi govor, kad 
odjeknu električno zvonce. On poleti prama izlazu, 
da čim. prije otvori vrata. 

Pism.onoša je u ruci držao brzojavku. Bubrić 
ju zgrabi, otvori i pročita u isti mah. Režiser m.u je 
javljao: »Tragedija propala! Pišite komediju!« 

— Marva! Marva! Marva! — uskliknu Bu¬ 
brić i tresnu vratima, da je zadrhtala čitava kuća. 

Neka se tresu barem zidovi, kad ne će ljudi! 



šetnja 

Ii ura se slegla kao da ju je vješti lovac pogodio 
^u desno krilo. Osvanu miran, sunčani dan. Tko 
će da punim rukama zgrće zlato, što se razlilo po 
ulicama starog primorskog grada? Tko će, da od 
radosti zapjeva, pa da mu pjev prihvate mlada, ne¬ 
pokvarena grla? Prostora! Prostora, da se tijelo 
oslobodi zidova, što su kao u kameni tor zbili pla¬ 
šljivo ljudsko stado. Prostora! Neka te noge nose, 
kuda je njima drago! 

Podjosmo nas četvoro: ja, moj prijatelj i naše 
dvije vjerne sjene, 0 tvrdu zemlju udaraju i ozva- 
njaju naši koraci — takva je tišina oko nas. Samo 
nas prati cilik po koje prestrašene ptice, Prhne, 
digne se u vis i strelovito pada na drugu, stranu 
brežuljka. Ne govorimo. Sretni smo, što živimo, 
dišemo i što se pred nama daleko svijetli put,,. 
Krv nam šumi u ušima. Crveni val puni nam srca 
i jača ga snažnim, ali jednoličnim udarcima. To 
naše dobro srce na nakovnju kuje sudbinu. Neu¬ 
morno je i postojano i ne zna za otpočinak. 

Gledamo se ja i moj prijatelj i našem, nije¬ 
mom razgovoru izlišne su riječi. Što da pričamo! 
Sunce je nad nam.a, pred nama put i vinogradi, a 
tamo u daljini more, mirisno more, što se prelije¬ 
va i razasiplje nebrojene iskre. Okružuje nas azur, 
a mi dvojica kao dva crna krila upravismo lijet, da 
sjednemo na rumenu granu kakvog razasutog obla¬ 
ka, Upijamo daljine i gubim.o se u njima. Jedno 
smo s njima, I na mahove čini nam se, da stojimo, 
a oko nas nečujno kruži svijet i ovija nas nečuj¬ 
nom muzikom vječne harmonije. Borbe više nema: 
život je blagdan. 


— 113 — 


Penjemo se uz brežuljak. Pod nogama šmugnu 
nam gušterica, Vijugasti rep bijesnu joj na stmcu 
i već je nije bilo. Gdje se skrila? 

Put nas vodi uz plotove vinograda. Ispod sva¬ 
ke ograde proviruju sitne zvjezdice zlatica i tra¬ 
tinčica, Nebrojeno ih je! Idu uporedo s nama i pri¬ 
čaju o zvjezdanim ljetnim noćima. Ta i one su 
zvjezdice dana, ali — kad se slegne noć — od ža¬ 
losti, što im nije dano, da sjaju kao zvijezde, za¬ 
tvaraju svoje latice. Sklapaju čaške, da skriju svoja 
zlatna i bijela srca, Sagnite se i kleknite pred nji¬ 
ma. Šteta ih je ubrati, jer ako ih utrgnete, za tren 
će usahnuti, A nema tužnije stvari do uvelog cvi¬ 
jeća. Radije kleknite i dobrim očima zavirite u 
njihove žute i bijele cvjetove, pa ćete pouzdano na 
dnu njihovih latica vidjeti jedno majušno zlatno ili 
snježno srce, kako tiho kuca. Jeste li ga čuli? Oči 
su vam vlažne. Ne stidite se! Lijepo je čovjeku, 
kad osjeća, da je dobar. 

A put se već nagnuo i spušta se niz brijeg. 
Korak nam je sve žurniji — i kako odmičemo, pod 
nama se kotrljaju kamenčići, kao da žele da prije 
nas stignu. Preteći će nas! Rugaju se našoj tro¬ 
mosti ,,, Opet se smijete? Ta i kamenje, kad sun¬ 
ce grije, oživi i šali se s ljudima čiste misli, Ono- 
madne se za mnom neobično orilo kamenje. Ali 
čim bih ja stao, i ono bi prestalo da se kotrlja. Ko- 
raknem li — opet se ori, »Ruga mi se«, bijesnu mi 
misao, I doista, kad se po treći put naglo okrenuh, 
vidjeh (kunem vam se), na vlastite oči vidjeh, kako 
se jedna hridina maknula i svojim vrhom mi, kao 
glavom, kimnula i isplazila na me kameni jezik. Sav 
protrnuh. Najednom se s ove hridine otkinu veliki 
kamen i uz silnu orljavinu pade i na po puta veli¬ 
kim se skokom prebaci u more. Valjda je- dodijalo 
hridini, da stoji na istom mjestu, pa je radije pošla 
u smrt, nego da glupo životari. No to su tužne mi¬ 
sli, Lako je moguće, da ju nije očaj nagnao na taj 
smrtonosni čin. Možda joj se prohtjelo mora i ne- 

taknutih dubina dna. Razumije se, da su razumni 
ljudi rekli, da je kamen puknuo od ljute zime i 
mraza, pa otkinuvši se od rodnog svoga brijega, da 
je pao u more, 

I tako, šaleći se, po kamenju stigosmo na šu¬ 
mno žalo. Tu su nas sa svih strana dočekali mali, 
sitni talasići, Šumila je pjena, kao da se raspada 
svila. Iako je pučina bila mirna, ovdje se razabirao 
šum. Bit če da se more srdilo, što prisluškujemo 
njegovim razgovorima, Šutile su crne, nagnute pe¬ 
ćine kao neke goleme, okamenjene žene. Mrko su 
gledale na more, ne vjerujući tek izrečenim obe¬ 
ćanjima, Ta znadu ga! Prevarilo ih je ono nebro¬ 
jeno puta. Čim duhne prva bura, opet će da se baci 
na njih, da ih kroti snagom i neutaživiin svojim bi¬ 
jesom. Sapet će ih neodoljivim zagrljajem i jedne 
burne noći slomit će im snagu i povući ih u svoje 
crno dno ,,. 

Uto sitni talas pred našim nogama zaponi 
praznim školjkama, Bile su ružičaste kao skrivena 
tajna ženske nagosti. Zaboravismo na tužne raz¬ 
govore mora i naše oči za tren vidješe prividijenje 
one, koja se iz talasa rodila! Venera! Koliko ima 
skrivene radosti u slanome moru, kad ju je moglo 
da stvori i u njoj utjelovi svoj nemir, I odatle slani 
miris žene, kad joj strast razigra krv, I sva je va¬ 
lovita, Kose joj se talasaju, ruke i noge dižu se i 
padaju kao bijeli valovi, a grudi u vječitoj plimi i 
osjeci nose snažno, ali i slabo srce ljubavnika. ^ I 
kad joj se krv uzburka do dna, a purpurna oluja 
zahvati nebeski azur njenih zjenica, teško i slatko 
onome, koji je brodolomac u njezinom zagrljaju! ,. . 

Vuci 

N a kuću i dimnjak obara se bura. S brzinom 
vrtloga kruži oko uglova i uz zvižduk i urlika¬ 
nje pada na-pričvršćene kapke. Čudo da ih rie raz- 
nese — tolika je sila vjetra. 

Vani je noć, a mrak navire kroz zatvorena 
stakla. Soba je malena, zidovi su bijeli, a na jed¬ 
noj je stijeni ogromni razapeti Krist. U polumraku 
regbi, da mu iz rane teče napola sm,rznuta krv. Na 
suprotnoj stijeni maknule se velike plašljive sjene, 
što se hvataju stropa, da dugim rukam.a dosegnu 
krst. Što je noć dublja, sve su i sjene nemirnije, 
jer se kroz pukotine prozora razbješnjeli vjetar 
zalijeće na jednu jedinu voštanicu, što plaminja na 
dugom stoIu,_ Oko stola sjede stari ljudi, neki već 
sijedi i zgrbljeni, a drugi još bodri u kretnjama i čili 
po jasnom pogledu. Pred njima su pune čaše i raz¬ 
bacane i ispremiješane karte. Upravo su doigrali. 
Razgovaraju se o nerodici i nevremenu, a kad 
komu dodija sjedenje, ustane i podje do prozora. 
Sudeći po razgovoru, rado bi krenuli svojim ku¬ 
ćama, ali ne mogu od oluje. Ta i onomadne, kad se 
susjed Mito vraćao iz krčme, umalo ga bura nije 
bacila u rijeku. A danas je još gore: od snježne 
vijavice ne možeš ni na korak pred sobom prepo¬ 
znati čovjeka. 

Iz prizemlja dopiru razjareni glasovi: to se 
krčmar u igri popravdao sa svojim gostima. Psuju 
se, grde se, a u njihov metež i viku pada po koji 
udarac. Potraje li ovako — bit će previjenih glava. 
Ali se, na svu sreću, u kavgu umiješa neki duboki 
1 mirni glas. 

Oni u sobi, dok je trajala kavga, prekinuše { 

razgovor. Sve su ih svrbile ruke. Od uzbudjenja krv : 

im je udarila u obraze. Nisu ni disali, samo da bolje 
čuju prepirku, I kada bi god pala koja teža uvreda, I 

nehotice bi stisnuli pest, A kako su bili pogane r 

ćudi, malo je manjkalo, da se nisu zaletjeli niz 
drvene stube, da se i oni bez ikakvog razloga umi¬ 
ješaju u kavgu. Ali glasovi nenadano utihnuše. Svi¬ 
ma je odlanulo, dok se u tišini još jače čuo očaj¬ 
nički fijuk raspojasane bure, 

— Raznijet će krov, i — prekinu muk bodri 
starkelja, 

—I Kakav krov! ,,, Da sam mlad, za okladu 
bih krenuo u varoš, 

— Bi ti, da te nije strah, 

— E, da su Ivićevi zečja srca, kao ti! Jednom 
na badnji dan, davno je tomu, po gorem sam vre¬ 
menu krenuo u selo. Ne želim ni dušmaninu ona¬ 
kvu noć. Krenuo sam iz varoši mlad, a vratio se u 
selo sijed, 

— Ma muke ti! . ,, uskliknu najmladji, 

■—■ Eh, pa pričaj nam, kako je bilo! — žurno 
prihvatiše ostali, 

— One je godine, — poče Ivić, — prije reda 
udarila zima. Nije bilo bure, koja ne bi donijela 
snijega, I još kakav snijeg: od pola aršina! Ni či¬ 
zme ne pomažu, a šubara slabo grije. Na meni te¬ 
ški kožuh, preko ramena puna torba, a u ruci štap 
i tako uoči samog badnjega dana izadjoh na cestu, 
da barem na Božić budem medju svojima. Salijeću 
me kojekakve lude misli. Eh, da me onako vjetar 
baci u kakvu jamu, a snijeg zamete! Nestalo bi mi 
traga kao susjedu Ivanu, koji je po najvećoj vija¬ 
vici krenuo u goru. Ili su ga raznijeli vuci, ili se 
sunovratio u ponor. Ma da je zašto, ali kladio se 
za dvolitru rakije. Onaj ludi Mito veli mu; ne bu¬ 
dali, Ivane; da te prenose same vile, ne ćeš do one 
glavice! 


— Do kakve glavice, šugo? — prihvaća riječ 
natrušeni Ivan, 

— Ta bogme do Kozjeg Skoka, -r- podruguje 
se Mito. 

— Ma šta da ne ću! 

— Ne ćeš! — ponovo odsiječe Mito i obraća¬ 
jući se ostaloj družini, reče: 

— Evo, ljudi, on dvolitar rakije, a ja dukat, 

f a tko izgubi okladu, neka gosti prijatelje. Stid je 
vana, da ne prihvati ruku, Udariše desnicom o 
desnicu, a ostali im presjekoše. Oklada je gotova, 
pa nije bilo vremena premišljanju, Ogrnuo se Ivan 
gunjem i kad, je oluja ponajžešće zavijala, krenu 
put brijega. Od te večeri nestalo mu traga, pa se 
još ni danas ne zna, kako je poginuo, 

— Eto takve me misli salijeću i da mi bude 
lakše — pjevam, ali pjesma mi ne ide od srca, A i 
vjetar mi usta zasiplje snijegom. Pomalo me strah, 
pa krstom tjeram napast. Nije mi žao sebe, već dje¬ 
vojke, koja na me čeka. Još kakva djevojka — 
mlada i rumena, a oči kao u srne! A i moji čekat 
će me! Jesu li zdravo? Je li otac prebolio ranu i 
jesu li braća dognala blago? Daleko je do sela, a 
vjetar sve to silniji! 

I kao da raspojasana bura potvrdjuje Ivičine 
riječi, očajnički fijuknu, kao da je bijesna, što još 
nije raznijela krov, 

— U pola česte odlanulo mi, a i kako ne će, 
kad je iznenada prestala vijavica, slegao se vjetar 
i razgalilo se nebo, E, Boško, mislim, vesela ti majka, 
ovoga si puta prevario vraga. Udarila jača studen, 
ali što mi može studen, kad bure i mećave nema? 
Pod nogama mi škripi led i da nije teških čizama i 
čvrstoga štapa, bio bih nekoliko puta omjerio bi¬ 
jelu, smrznutu ledinu. Idem ti ja tako, ne mislim 
na zlo. Nada mnom vedro nebo, posijano zvjezda- 
ma. Da ih sto godina brojiš, ne bi ih prebrojio, a 
sjaju, da bi od milja proplakao. Preda mnom pusta 
ravan, sva utonula u snijegu, Bliješte smrznute pa- 

Huljice kao da je cijela dolina srebrenim praškom 
posijana, Gltdia je tišina, pa se lijepo čuje, kad se 
koji veći kup snijega odroni s ograde. Kako mje¬ 
seca nema, na snijegu izblijedila i moja sjena. 
Samo se za mnom crne duboke stope. Svaka je 
dublja od pedlja. Eh, da me onako radi kradje 
gone, lako bi mi ušli u trag. Tako su ljetos žandari 
ulovili onog lopova Matu, kojemu u kradji nije na¬ 
daleko para. Uhvatili ga i kune se, da on nije 
ukrao ovcu, a kad tamo, za smrznutim je šikarjem 
zablejalo čitavo stado, 

— A što to? '— pitaju žandari, 

— Vjere mi ne znam, gospodaru, — odgovara 
Mato, — briga mene za tudje ovce, 

— A da ih ti nisi ukrao? — navaljuju progo¬ 
nitelji, 

— Ali kako, krštena dušo, — brani se Mato, 
— zabludile su sirotice, pa traže gospodara, 

— A mi tebe, lopove! — grmnuše nevjernici 
i što bi dlanom o dlan, svezaše ga i tjeraj u varoš, 
— Kakav Mato? — upita neki dugonja, 

— Bogme djeca ga zovu »ćoro«, a stariji 
»bačva«, jer mu vino nije drago, 

— I ćaća mu je bio pijančina, — potvrdi 
krčmar, koji je baš donio družini dvije nove dvo- 
litre vina. 

Vani je još uvijek zavijala bura, sad tanje, 
sad dublje kao da kuša svoju snagu. Svi su slušali 
to bezutješno naricanje i tek kad se jauk izgubio 
u daljini, napuniše čaše i nazdraviše Iviću, On je 
do kapi istrusi i nastavi nešto tišim glasom; 

— Eto, takve me lude misli napastuju. Grize 
mraz, al što mi je do mraza, kad je u srcu toplo, 
da bih najradije naherio kapu i dao se u trk, jedno, 
da se ugrijem, a drugo, da čim prije stignem u 
selo. Već je i šuma blizu, a od šume do prvih kuća 
ni sat hoda, Razabirem i stabla, ali slabo, jer su 
okrita isniiegom. Nadvio ja ruke, da bolje vidim, 
ad u mraku nešto zasvjetluca. Mislim,: varaju me 


oči, ili me zabliještio snijeg. Sitne varnice zabludile 
su po zraku. Čas siaju, čas nestaju, _Što ja bliže 
k njima, to one veće, Približuju se dvije po dvije i 
neprestano nove niču, 

— Tako i meni jedne noći, — umiješa se onaj 
dugonja. 

— Neka priča Ivić! —■ prekinuše ga ostali i 
srdito mahnuše rukama na zanovetalo, _ 

Uto i vjetar udari o kuću, kao da je o zidove 
udario ogromnim krilima, 

— Kud god pogledam, same iskre. Htio bih 
natrag, ali je već kasno. Od straha me probija led. 
Mozgom mi proleti misao: to nisu iskre, već žive 
zjene. Još kakve zjene, krvave i žarke kao u so¬ 
tone! »Vuci!« kriknuh i kao lud okrenuh se oko 
sebe, Đa mi je stići do šume, popeo bih se na sta¬ 
blo, ali one crvene oči već su mi presjekle put. Da 
nije poledice, bježao bih do prve pojate, ali će mi 
okliznuti noga! 

Ivić umuknu i jedan čas je čitava družina bez 
daha slušala, kako vjetar plače, jeca, preklinje, 
valjda očajan, što nema protivnika u borbi i što je 
osudjen, da svojom silom sam sebe bije, 

— U onom užasu, nedaleko od sebe, ugledah 
telegrafski stup. Posrćući i skoro četveronoške 
doplazih do njega i kao progonjena zvijer uhvatih 
se za drvo. Još nikada ne osjetih onakvu silu u ru¬ 
kama i nogama. Kao kliještima stisnuh stup i sta¬ 
doh se verati u vis. Ni mačka se ne bi brže popela,. 
Ispruženim rukama dosegoh vrh, a nogama se odu- 
prijeh o željezne kvake, koje su bile isprepletene 
žicama. Na vrhu skrutih se od straha. Prije bi mi 
ruku odsjekao, nego me od stupa otrgnuo. Pod 
šakama praska mi drvo, a pod čizmama pucaju 
žice. Ovijen sam kao zmija i pratim svaki kret 
gladnog čopora. Vuci su poda mnom i prijete mi 
iskešenim zubima. Ih, da me dočepaju, ne bi mi 
ni kost ostala čitava. Draži me blijesak zubi; da 
imam duži štap, natakao bih kus slanine, da još 

više podivljaju. Onako u misli, maših se za torbu. 
Ali u po kretnje trgoh rukom natrag i od užasa 
skoro da se ne obeznanih. Pod mojim desnim ra¬ 
menom visio jedan vuk. Valjda me nakaza stigla 
upravo, kad sam, skočio na stup, U lijetu je zagri¬ 
zao u punu torbu, a ja ga u onom strahu povukoh 
za sobom, 

— A šta onda? — kao iz puške grunuše 
glasovi, 

— Jesi li ga nožem? 

— Kuburom bih ja njega! 

— Bio sam goloruk, a i šta bi mi oružje? Na 
sreću spustih ruku, a torba mi skliznu niz rame, 
Pritegla ju ona nakaza. Vuk Ijosnu o smrznutu le¬ 
dinu, Bit će da je bio mrtav, jer se na njega oborio 
hijesni čopor i u tren ga raznio, I tada se još glad¬ 
niji skupiše oko stupa i skokovima pokušaše da 
me dohvate; Razdraženi smotaše se u jedno klup¬ 
ko i uz očajno zavijanje klali se medju sobom i 
ujedali. 

Divlje je klupko postajalo sve veće i veće i 
kao ogromni crni talas sa stotinu krvavih zjenica 
navaljivalo je i razbijalo se o stup, 

— Da su te onako dohvatili! — zgrozi se 
dugonja. 

Bura se još mahnitije obarala na stakla, a pod 
svakim udarcem zacvilili bi pričvršćeni kapci kao 
da se tuže na nesmiljenu oluju. 

Ivić nadoveza nešto tišim glasom: 

— Da li je dugo trajao juriš, ne znam, jer me 
sutradan bez svijesti i napola smrznuta nadjoše 
kirijaši. Sreća po me, što pod stupom bijahu velike 
mlake krvi i po koji komad vučje kože. To je pri¬ 
vuklo njihovu pažnju. Prvi me je opazio gazda 
Tošo i od ono doba draži mi je od rodjena brata. 
Veli on; 

— Zahvali Bogu, što su se poklali vuci i što 
je snijeg bio poštrapan krvlju. Zaustavili smo ko¬ 
nje, da bolje vidimo. Stojimo pod stupom i sve na- 

gadjamo, da li su se vuci medju sobom pobili ili 
su na naše navalili, kad se sinoć iz varoši vraćali, 
I kao da me je sam Bog svjetovao, pogledah u vis. 
I imao sam, što da vidim. Na vrhu stupa šćućurio 
se čovjek kao mačka, Ivić je, velim ja, a drugovi 
opet’; Nije, nego Matijaš, Eh, da smo samo uru za¬ 
kasnili — bio bi se smrznuo, 

— Hoće gazda Tošo, hoće! — potvrdi krčmar, 
Onomadne, da njega nije bilo, ne bi braća To- 
mići iznijeli živu glavu. Jednim hitcem ubio je tri 
vuka, 

— Post mu! — začudi se dugonja. 

Družina orasnu u smijeh, a Ivić dovrši: 

— Kasnije su mi kirijaši pričali, da me, kako 
se čvrsto đržah o stup, jedva rastaviše. Svi su mi 
nokti bili polomljeni,,, Iza toga dugo bolovah, a 
kad ozdravih, bio sam sijed kao ovca. Od tog doba 
ne bih po zlu vremenu na cestu, da me živa pozla¬ 
tiš. A nisam zečjeg srca. Ne bojim se ni djavola, 
al od vukova sačuvaj nas Bože, Radije bih u smrt! 

Nitko ne pisnu, a u onom muku čulo se zviž¬ 
danje i urlikanje vjetra, kao da su na kuću nasrnuli 
silni čopori gladnih vukova, Bura je sve jače ri- 
kala, a prokletstvo vječnog nemira osvajalo je bes¬ 
pomoćne ljude, koji su razgovorom i vinom kušali 
da utaže kobnu slutnju svog od iskonskog stra¬ 
danja. 


|| 

Starac 


S jedio sam na hridini. Iznad moje glave letjelil 
su galebovi. Jakim krilima i s ispruženim vratom 
sjekli su mirni zrak, koji je bio pun mirisa od alga 
i drugih morskih trava. Nebo je bilo protkano od- 
sjevima sunca na smiraju. Posljednji traci užgali su- 
u nabranoj površini pučine nebrojene sitne iskre, 
koje su se rojile i nestajale prema tome, kako je 
more bilo osvijetljeno. 

Daleko izmedju dva ostrva ukazala se ladja 
i s razapetim jedrima približavala se našoj luci, A. 
još dalje — čak na kraju obzorja — dizao se tanak 
pramen dima, što je na mahove prekidao i zastirao' 
nježne i ljubičaste obrise nevisokih gora. Nad vrhun¬ 
cima je plaho podrhtavala osamljena zvijezda. 
Drhtala je kao da se boji, da ne ugasne. Suton je 
pdasvud navirao, a ona sama borila se protiv tame. 
Postajala je sjajnija i sjajnija, jačala je, rasplam¬ 
sala se i svojim svijetlom očarala sve oči, koje sa 
u tom trenutku bile prema njoj uzdignute. Ali to ne 
potraja dugo i nad gorom se ukaza još jedna zvijez¬ 
da i sada kao da su i druge urekle sastanak, nicale- 
su sa svih strana, dok najposlije nisu u gustim roje¬ 
vima pokrile čitavo nebo. Dizao se i spuštao svijetli 
talas, da na velikom valu, protkanom zvjezdama, 
ponese očaranu ljudsku dušu. 

I tko zna, kako bih dugo sanjao s otvorenini 
očima, da me nije prenulo zlokobno šuštanje. Da li. 
je bio gušter ili zmija, tko bi znao? Bila je, svakako, 
prekinuta čarolija! Ustadoh, da krenem prema svojoj 
kući, I kad sam se, udarajući štapom po kamenju, 
spuštao niz brdo, vidjeh, kako prema meni krećc-- 

visoka ljudska spodoba. Po hodu prepoznao sam 
seljaka, koji je svake subote dolazio u naše selo, 
da posjeti groblje i da se pomoli na grobu nepo¬ 
znatog talijanskog vojnika. Zanimao me je taj starac, 
koji nije štedio ni truda, ni muke, da svake sedmice 
pješke prevali put od dva sata napornog hoda. Kad 
sam ga prvi put, slučajno prolazeći pokraj groblja, 
opazio, gdje kleči na goloj zemlji i usrdno se moli, 
pomislih, da mu pod tim humkom počiva sin ili 
draga žena. Bio je gologlav, a sijeda, kovrčasta 
kosa uokvirivala mu ispaćeno, isposničko lice, koje 
se sa mnogo ljubavi i odanosti nadnijelo nad ubogi 
drveni križ, U rukama, koje su mu se bespomoćno 
tresle, držao je krupna zrna brojanice. Usta mu se 
jedva micala, a zamišljene oči zagledale se u onaj 
jedini cvijetak, koji je niknuo na podnožju križa, 
U taj čas je na križ sjeo leptir, mičući šarenim kri¬ 
lima, koja su treperila i spremala se na novi lijet. 
Mamilo ga izokolno cvijeće, koje je širom rastvorilo 
čaške, da u svoje mirisavo srce primi majušne, 
zlatne bubice. 

Danas je starac zakasnio. Valjda se duže molio, 
nego obično. Ili je bio umoran, pa je iza molitve 
sjeo blizu križa uživajući, što je u blizini pokojnika. 
Možda je i zaspao. Sati su prolazili, sunce se smi¬ 
rilo, a kad je starca iz sna prenuo cijuk preplašene 
ptice, nemalo se začudio, što se spustila noć, a nebo 
se osulo sitnim, treptavim zvjezdama. 

Išao je polako. Zaokupljao te je osjećaj, da 
broji korake. Nije se žurio, jer mu je bila draga 
blizina groblja, A noć je bila blaga, tiha i svečana. 
Sitni glasovi i odazivi nisu prekidali blagodatnu 
tišinu, već ju povećavali, Disalo se lako, slobodno, i 
srce ljudsko nije moglo da odoli napasti, a da ne 
povjeri svoje nade, želje i stradanja makar kome, 
U tim noćima zaljubljenici idu rukom u ruci, ne 
zbore, gledaju se i sretni su, što su sami, U tim no¬ 
ćima širom su otvoreni prozori na kućama, dok na 
bijelim posteljama leže divne žene, a u polutami, 
protkanoj odsjevima zvijezda, talasaju im se dojke. 

U tim noćima i majke kleče i mole se za mrtve i 
žive i orošenim očima gledaju u izblijedjeli lik 
Bogorodice. U tim noćima molitve se us lišava ju, po¬ 
ljupci su najsladji i najsvetiji, jer je i ljubav mo¬ 
litva ... 

Bit će, da je i mene i starca približila krasna 
noć. Oslovili ga. Glas mu je bio prijatan, tih i blag. 
Na sva moja pitanja odgovarao je riječima onoga, 
koji zna, kako je čovjeku, kad je sam, a treba tudje 
pomoći. Vrisne li od boli, lakše mu je, kad mu se 
makar jeka odazove. Najgora je šutnja i samoća. 
Kad je srce puno, čovjeku je do toga, da ga i drugi 
čuju. I starac je govorio: 

— Bio bih odavno umro, da na ovom groblju ne 
počiva talijanski vojnik. Zarobili su ga u ratu i 
doveli amo, gdje je živio i radio tri pune godine. 
Rekao mi je, da je iz Sicilije i da ga kod kuće čeka 
samohrana majka. Pregorio bi bogzna što, da može 
barem saznati, da li je zdrava i živa. Pisao joj je 
mnogo puta, ali je na odgovor uzalud čekao, 

»Često mi je pomagao pri poslu, i baš jedne 
večeri, kad smo se vraćali iz nedaleke bašte,_ gdje 
smo cijeli dam sadili novu vinovu lozu, žabo lilo ga, 
u prsima i prije nego što sam ja mogao da mu pri- 
teknem u pomoć, svalio se, kako je dug i širok 
pored jedne masline. Rukom je upirao u prsa, a u 
isti mah mu na usta navr'o mlaz krvi. Ni zakašljao 
nije, dok je krv tekla, kao da mu je netko prerezao 
žile na vratu. Bio je blijed, a od užasa onijemio. 
Pokušao je, da mi nešto kaže, ali nije mogao izustiti 
ni jedne riječi. Krv nikako da se zaustavi: tekla je 
i tekla, a lakoma, suha zemlja svu ju je popila, Disao 
je sve tiše i u sve većim razmacima, dok mu se 
zauvijek ne zaustavi dah ,,, 

I tu starac rukom pokaza na nedaleku maslinu, 
koja se sablasno dizala u mraku, Pošli smo, da je 
iz blizine vidimo. Zgrčila se kao da se i ona bori sa 
samrtnim trzajem,. Korenjem se ukliještila u golo 
kamenje, koje se drobilo i pucalo pod njenom sna¬ 
gom, Valjda ju je ljudska krv ojačala. Možda je u 

onim iskrivljenim granama oživjela snaga palog voj¬ 
nika ,,, 

I starac nadoveza: 

— Nisam ga nosio kući, nego ga prenio na ne¬ 
daleko groblje. Sutradan mu iskopah jamu, Bio je 
to težak posao za mene, starog čovjeka, Dugo sam 
se mučio, jer je zemlja tvrda i kamenita, A težak 
je mašklin rukama, koje nisu prestale da rade od 
đjetinjskih dana. Evo gledajte, kako su iskrivljene, 
crne i pune žuljeva. Zemlja ih je iz jela. Za mene 
je bila škrta, lakoma majka i svaki zalogaj, što sam 
joj oteo, skupo sam platio. Ali ipak mi je uzvraćala 
plodom i hvala Bogu, — tu se starac prekrsti, — 
nikad nisam bio ni gladan, ni žedan. Hranila je i 
othranila mene, ženu i sedmero moje djece. Troje 
ih je još u životu, dok su mi četiri sina poginula u 
ratu. Ne znam ni gdje im je grob. Ali ni majka onog 
talijanskog vojnika, što ga ja pokopah, ne zna, gdje 
joj počiva sin. I ona je nesretna kao i ja. Pisao sam 
joj, ali se pismo vratilo. Valjda se odselila u drugo 
selo, I tako ja mjesto nje svake nedjelje dolazim, 
na ovaj grob, da izmolim nekoliko očenaša i zdravih 
Marija. 1 mislim, da je u svijetu dosta roditelja, 
koje je snašla ista sudbina kao i mene. Možda se i 
oni mole na grobovima moje djece .,, 

Nastade tajac, i iza duge šutnje starac se pre¬ 
krsti, kao da je svršio tihu, ali skrušenu molitvu. 
J^asmiješio se, kloneći se moga pogleda. Možda se 
stidio, što mi je otkrio svoju tajnu. Kako je bio- 
veličanstven u svojoj skromnosti! Pognute glave i 
spuštenih ruku zagledao se u daljinu, otkud se više 
nikada ne će vratiti njegovi sinovi. 

Noć je postajala sve tiša; samo se jedan zrika- 
vac javljao iz osušene trave, ali tako slabim i sitnim 
glasom, kao da se boji, da će narušiti duboku tišinu 
zvjezdanoga neba. Javio se i jedva zamjetljivi ćuh 
vjetra. Bio je tako slab, da se ni suho lišće nije 
ganulo —• — 


V 


Režiser i dramaturg 


K akva čast za zemlju, da ga nosi!« — napisa dra¬ 
maturg i nasmija se svojoj mudroj rečenici. 
Mučio se, da iz mozga izažme članak a velikom 
režiseru, pa nije nikakvo čudo, da je bio vrlo za¬ 
mišljen i sabran. Od misli mu se crvenile uši i ne¬ 
kako mu čudno podrhtavale i micale se kao zecu, 
kad u blizini osjeća oko lovca, koji na njega vreba. 
Ni nos mu nije mirovao. Dizao mu se i spuštao: 
valjda je u svojoj prevelikoj osjetljivosti slutio ba¬ 
tine ,,, Ali najnemirnija bila su mu usta. Skupljala 
se, kao da će sad na procvjetati u rumenu ružicu, 

I jamačno bi procvjetala, da ih samo na tren obasja 
sunčano oko svemogućeg režisera. Na samu pomisao 
zjenice su mu gorjele od pustih neizrecenih misli, 
I da mu ne pobjegnu — da mu se ne razlete kao jato 
plašljivih ptica — žurno ih je bilježio na papiru, 

»I bez iskustva i poznavanja ljudi _ — 
psiholog! I bez mašte i nadahnuća — on je pjesnik! 
I bez misli — on je mudrac!« , 

Uživao je u svojim dubokim paradoksima, ko)i 
su morali — barem se je dramaturg tome nadao — 
prije ili kasnije da preokrenu svijet! Za njega je 
obična logika bila glupost. Nitko nije slutio — valjda 
jedini njegov režiser — da je na putu, da otkrije 
i da sistematizira »superlogiku«, nadlogiku. Jer - 
ako mu pod je za rukom — da pomoću indukcije i 
dedukcije pred je u carstvo anirnalizma i vitalizma, 
lako će se dokopati i psihoanalize, a s time mu i 
do potpune spoznaje ne će manjkati više nego jedan 
korak, (Mislim na korak, koji^ se mozgom pravi, a 
ne nogama), A ako sve to začini transcendentalnim 


surealizmom, a potkrijepi radi veće jasnoće ekspre¬ 
sionističkim, dadaističkim izrazom, bit će siguran, 
da se približio apsolutnoj, intuitivnoj metodi, koja 
otvara sve tajne primitivne, ali ipak mistično dife¬ 
rencirane i komplicirane umjetnosti,,, Pridoda li 
još nekoliko niansa američkog pozitivizma i pragma¬ 
tizma, lako bi moglo biti, da u tom slučaju pronadje 
matematičku formulu i geometrijski lik, po kojima 
će budući orpheisti i kontrakubisti moći da stvaraju 
dematerializirana djela. Razvije li se umjetnost u 
taj pravac, onda će se i akutna socijalna pitanja 
sama od sebe riješiti. .. Čemu bolnice, ludnice i 
ostale humanitarne institucije! Čovjek će običnom 
injekcijom dramaturgove umjetnosti toliko ojačati i 
duševno i tjelesno, da će se preobraziti u neku vrst 
disinfekcije, koja će prkositi svim duševnim i tjeles¬ 
nim mikrobima. Ljudstvo će biti spašeno, a svrha 
umjetnosti oživotvorena, * 

I tko zna, kud bi ga misli odvele, da se uto nisu 
rastvorila vrata i da u sobu nije ušao sam glavom 
imperator — režiser, 

— Gospodine chefe, baš sam pisao članak o 
vama! 

— Dolje s tim kupusarom! — htjede reći, ali 
se u pravi čas sjeti, da je govor o njemu, 

— Radije ne pišite! Noćas sam otkrio jedan 
novi sistem Za režiju! Sve što sam dosada radio, 
bilo je pogrešno! Dolje sa mnom! — skoro da ne 
uskliknu, ali se sjeti svojih neprijatelja i oduševlje¬ 
no reče: 

— Da živim ja! 

'—■ Kako ste duhoviti! — blaženo se iskesi dra¬ 
maturg, — šteta, da okolina, u kojoj djelujete, ne 
odgovara vašoj veličini., , 

— Stvorit ćemo je! — Istina, to je vrlo težak 
režiserski problem, ali u mom rječniku ne postoji 
riječ »nemogućnost«! Trebamo samo jednu kolek¬ 
tivnu tragediju i kolektivnog tragičara, koji će u 
svom djelu, da zaposli sve stanovnike grada Praga. 


F 


— 128 — 

— Bilo bi još bolje angažirati cijelu Republiku, 

— plaho primijeti dramaturg. 

— Da, da, da ,,. ali sam ja kasnije već po¬ 
mišljao na cijeli kompleks srednje Evrope, Kad bi 
se Čehoslovačka, Rumunjska, Jugoslavija i Poljska 
malo uvježbale, prešli bismo na veće države. Kao 
goste pozvali bismo Njemačku, Rusiju, Italiju, Fran¬ 
cusku i Englesku, pa da vidite predstavu, kakvu još 
svijet nije doživio, U slučaju, da nam uspije i ta 
premijera, oduševili bi za jednu tragediju (koju bi 
napisali pjesnici čitavog svijeta) Ameriku, Ažiju, 
Afriku, Australiju i sjeverni i južni pol. Oni bi bili 
glavni junaci. Dakle s Evropom bilo bi u svemu se¬ 
dam protagonista, a ostalih 1500 milijuna žitelja na 
zemlji upotrebili bi kao zbor u grčkim tragedijama. 
Mjesto električnih reflektora, zadovoljili bismo se 
suncem i zvjezdama. Dekoracije bi nam rasle pred 
očima! Vjetar, kiša i grom — dobro bi nam došli za 
najdramatičnije prizore. Tu bi zinuli moji neprija¬ 
telji, Ali i to je premalo za moju raspojasanu fanta¬ 
ziju, Kasnije, mnogo kasnije aranžirali bismo jednu 
svemirsku tragediju! No, nekako mi se čini, da bi 
se bolje isplatio svemirski balet,,. Stoje nam na 
raspoloženju —' sunca, planeti i zvijezde, da ne 
govorim o Kumovoj slami, koja nam uzgaja na mili¬ 
june sjajnih plesačica, što neprestano kruže oko 
sebe, U tom slučaju —■ razumije se — jedina bi 
zapreka bio Bog, A napokon — na stranu skromnost! 

— dolje i s njim, dolje s tim starim, otrcanim svije¬ 
tom! Da sagradimo — ej, konstruktivisti! — novi 
svemir! 

—• Kakav red, kakva simetrija, kakva mise-en- 
scene u tom režiserskom nebu! — zadivljeno i odu¬ 
ševljeno uskliknu dramaturg i kao pred živim Bogom 
pade pred njim na koljena. 

— Dolje s tim zelenim šumama, dolje sa snjež¬ 
nim gorama, dolje sa slanim morem, dolje s labavim 
konstruktivizmom zemlje; borimo se za potpuno, 
svemoguće stvaranje; hoćemo, da od gline smijesimo 

novog čovjeka i da ga svojim dahom oživimo! Dolje 
s predrasudama o Bogu! Svaki čovjek neka je Bog 
i neka živi u svom svemiru. Dolje, dolje, triput dolje 
i život i smrt; mi želimo, da u našim rukama bude 
početak i svršetak svega. Tko će, da nas spriječi u 
tome! 

Iz očiju su mu sijevale munje, iz usta mu uda¬ 
rali gromovi, a podno njega — kao ispod nehotične 
gore — tresao se ubogi dramaturg kao list trepetijike 
prije oluje ,,, 



Zab. Bibl, 434. »Šareno kolo«. 

Jutra u Lopudu 

P od prozorima se ozvalo malo stado ovaca. Pro¬ 
budilo me je dugo, otegnuto blejanje, Skočih 
s postelje i požurih se k prozoru, da se na svoje oči 
uvjerim, čije su ovce. Gonila ih je mala, garava 
curica. Bila je napola gola: kratke su joj suknjice 
jedva sezale do bedara, Osmagle, vitke noge napele 
su joj se kao da se sprema na skok. Ni da su od 
mjedi, ne bi joj tako sjali mali, okrugli gležnjevi. 

Bila je nemirna i nestrpljiva, jer ovce, koje su 
bile u krug zbijene, nikako nisu htjele da ju slušaju. 
Što ih je ona upornije dozivala, to je crno klupko 
ovaca postajalo' sve zbijenije! Ali, kad je mene ugle¬ 
dala na prozoru, mahom je umukla. Stidila se, i da 
sakrije stid, osmjehnula se na me svojim bijelim 
zdravim zubićima. Nije to bio osmijeh, već bijeli 
blijesak. Iza toga je oborila oči i palcem noge uzela 
da šara po mekom pijesku, kao da traži kakav iz¬ 
gubljeni predmet. Uto se jedna ovca odvoji od stada 
i krenu dalje, dok se za njom požurilo ostalo stado, 
splećući i rasplećući tanke, gipke noge. Požuriše, 
kao da žele naknaditi izgubljeno vrijeme. Mala je 
pastirica bježala za njima i utaman ih opominjala . . , 

Drugoga me jutra probudio pijetao, Zakuku- 
rikao je i stala ga lupa krilima, kao da će poletjeti 
preko mora. Kukurikanje je probudilo sve okolišne 
jeke. Valjda je kokot uživao, što sluša samoga sebe 
i što mu se glas postostručio. Ali odjedared umuknu 
kao da mu je nož presjekao grkljan,.. Neka drska 
kokoš mu je baš ispred kljuna otela zrno. Nije on 
bio lakom, ali ga je srdilo, što se kokoš ne boji nje- 


— 131 — 

govih ostruga i kljuna ,,. Zaletio se za njom i kako 
ga je srdžba spopala, nije mario da razabere, tko je 
kriv, a tko nije. Udarao je desno i lijevo i cijelo 
kokošje jato nagnao u bijeg, A da metež i očajno 
kokodakanje bude još veće, na preplašene je kokoši 
naletio mladi vijoglavi kudronja. Stekćući i skaku- 
tajući udario je na kokoši, koje se u samrtnom strahu 
razletjele na sve strane. Ali ne preskočiše zid, već 
kao obezglavljene stadoše da bježe oko dvorišta. 
Kružile su na istom mjestu, a ni jedna se nije sje¬ 
tila, da preleti ogradu i da se maši širokoga polja. 
Pijetao videći, da je borba uzaludna, uzeo je put 
pod noge, pa bjež' natrag na bunište. Što mu je do 
kokoši, kad je samo on iznio živu glavu. Tek kad se 
popeo na gomilu smeća i razbijenoga posudja, za- 
kukurikao je, da ga čitav svijet čuje. Neka i kudro¬ 
nja, ako nije gluh, osjeti, kakva je razlika izmedju 
jasnog pjevanja i prostačkog lajanja ,,. . 

Trećega me jutra probudio vjetar. Oborio se 
na masline, loze i rogače i slomivši nekoliko zelenih 
grančica, zaletio se na moj prozor, da me jednim 
udarcem probudi iza sna. Pred mojom su posteljom 
ležala dva-tri lista. Veliki je sjajni list vinove loze 
podrhtavao na podu. Bilo mi je, kao da pred sobom 
gledam ranjenu pticu. Podigoh ga i položih na dlan. 
Bio je hladan; na njemu su sjale sitne kapljice rose. 
Gladio sam ga i uživao u tom, kad najednom još 
jači zamah vjetra prohuji ispod moga prozora. Za 
tren mu se ozvalo more. Zatalasalo se i silnim valo¬ 
vima krenulo put brijega. Gonio se val za valom, 
Uskipjelo, uzavrelo more svom se silom bacalo na 
šljunasto žalo. Slijedio je talas za talasom i svojim 
širokim, pojednakim i ustrajnim štunom rušili su 
veličanstveni mir prvog svitanja. Vjetar je postajao 
sve jači i jači, a more se kao golema razdražena 
zvijer svijalo i režalo pod njegovim udarcima. Ba¬ 
calo se na svog krotitelja, ali vjetar bijaše jači i 
ustrajniji od njega. Šum je rastao i širio se po cijelom 

kraju. A da poprište i borba budu još veličanstve- 
niji, vjetar je dognao golema stada oblaka. Letjeli 
su strelimice kao da hrle u pomoć kakvoj poraženoj 
vojsci. Bili su bijeli, nagruvani kao da su se raspale 
gore od snijega. Vjetar je s njima povijao i nosio 
ih kao da su pahuljice. Vrtložna je bitka trajala 
nekoliko trenutaka i onda se gomile poraženih oblaka 
dale u bezglavi bijeg. Za tren me pronikao osjećaj, 
kao da je nad mojom glavom prohujao duh Gospod¬ 
nji, da iz kaosa stvori svjetove. Bijah malen i siću¬ 
šan. Tako se mala ptica šćućuri uz plot, kad nad 
njom bjesni orkan. Osjeća, da je slaba, ali svi jesna, 
da i ona ima krila i da se može dići nebu pod oblake. 

Četvrtog me je jutra probudio gazda Lujo 
Kristić, u čijoj sam kući stanovao. Odlučismo, da 
ćemo u prvu zoru na drugi brijeg. Svitalo je. Svje¬ 
tlost je rasla. Bijaše to jedan nečujni crescendo. 
Rasla je i rasla harmonična svjetlost. Tako niče 
cvijet. Tako se otvara čaška. Tako se diže do ne- 
naslućenih visina čisti, srebrni glas djeteta. 

Posljednja zvijezda ugasnu,,, Je li to od¬ 
jeknuo akord? Jeka se rasplinula u svjetlosti, ., 
Uto se iz velike daljine ozva zvono. Zvuci su bili 
čisti, kao da ih je umila jutrnja rosa. Javljali se i 
nestajali, da se pojačani opet jave s bližnjega zvo- 
hika. Združila se sva okolišna zvona, da slavljem 
prate radjanje svjetlosti, Zacilinkala su, zazvonila, 
zabrujala, uzavrela, da jednim punim akordom pro¬ 
vale u novi dan, A i cijelo se nebo kao golemo zvono 
zaljuljalo, da se i ono pridruži velikome slavlju. 
Jesu li to bila zvona ili osjećaj sreće, što je u meni 
rastao — ne znam! 

Bilo mi je kao da sam se preporodio. Toga sam 
se jutra opet pokrstio. Svjetlost mi je na krštenju 
kumovala, 

I da budem vrijedan tolike milosti, punim sam 
rukama slanoga mora čistio svoje grešno tijelo. Bio 
sam sretan, što dišem i što slušam svoje srce, kako 


podjednako kuca. Bio sam sretan, što gledam! Pio 
sam očima svjetlost. I u jednom mističnom trenutku 
bilo mi je kao da vidim, kako se iz svjetlosti otvaraju 
i gledaju nebrojene oči. Oči svih onih, koji su živjeli 
i koji će živjeti. Gledali me mrtvi i živi! I nebrojene 
oči žena vabile me, da uronim u slatku svjetlost 
njihovih zjenica. Da li je to bio san ili java — teško 
je reći. 

Uto ponovo odjeknu glas gospodara Luja, Vri¬ 
jeme je da krenemo, jer prestigne li nas sunce, jao 
nama i našim glavama! Žurimo se! Na kamenom 
stolu čekaju nas pune čaše mlijeka. 

Pijemo i gledamo se kao da jedan drugome 
brojimo gutljaje. Gazda je svoju čašu na dušak 
ispio. A ostali se naši drugovi ne žure. Piju i zalažu 
se bijelim hljebom. Ni da su na pričesti, ne bi bili 
onako tihi i pobožni. Ogavno je piće i jelo, ako nije 
slično obredu. 

I onako okrijepljeni, krenusmo prama ladji. 
Mladji se prihvatiše vesala, a mi stariji zapremismo 
krmu. Gledali smo svoje drugove, kako se u jedna¬ 
kim razmacima poredaše, da dugim veslima zagrabe 
u more, Ladja krenu, a za nama se lako ustalasa 
površina. Pod kljunom uzavre voda. Rastvarala se, 
da obujmi bokove ladje. Bilo je kao da kljun za 
sobrm vuče čitavo more. 

Čim smo se otisnuli od kraja, lagani ćuh vjetra 
poskorupi površinu, Smežurala se, kao da je nečija 
nevidljiva ruka bacila golemu prozračnu mrežu. Ali 
za tren novi ćuh izbrisa nabore i osta glatka površi¬ 
na. Širila se do podnožja dalekih ostrva i gora... 

Veslači upriješe, da čim prije stignemo na drugi 
brijeg, ali za čas su im klonula vesla, jer pred sobom 
ugledaše čaroban prizor. Nad najvišim vrhuncem 
gore rasla je svjetlost. Rastvorila se sjajna lepeza 
trakova. Bila je to aureola sunca,., Ono je sve 
bliže bilo vrhuncu i najednom gorućim kristalnim 
kopljem probi vrh gore i pogodi obronke na suprot- 


—. 134 — 

noj strani. Oživio je čitav kraj. Tako oživi tijelo 
lijepe žene, kad otvori oči! 

Goruće je koplje postajalo sve sjajnije i velika 
svjetlost poplavi vodu i kopno. Ma da se pod zemlju 
skriješ, ne ćeš se sakriti pred njezinim pogledom, 
Razgaljuju se sve stvari i bića, A čovjek, vičan na 
laž, stidi se, da joj u oči pogleda, 

— Svjetlost! Svjetlost! — vapila su usta i oči 
i svi dijelovi prolaznoga tijela. Ruke se i nehotice 
digle i u onom trenutku — veslači i mi — bili smo 
priprosti i pobožni ljudi kao naši praroditelji, kad 
padahu na koljena pred nepoznatim božanstvom. 
Svi su naši pogledi i sve naše kretnje bile mo¬ 
litve, Šutjeli smo, jer je pred otajstvom Života i Smrti 
svaka riječ puko svetogrdje. 

Sunce je iz dubina dovabilo i ribe. Najprije 
izroniše dupini. Prebacivali se, dižući se i spušta¬ 
jući u lukovima. Pred njima se rastvaralo more. Ni 
ladja ga brže ne siječe. Pri svakom bi skoku bljesnula 
ledja dupinova kao bokovi izvrnute ladje. Možda 
se prvi brodar, kad je gradio čun, nadahnuo, gleda¬ 
jući gipko tijelo dupina. Tesao je drvo i u mašti 
vidio zašiljenu glavu i tanki rep ribe. Tijelo joj je 
prema sredini okruglo kao unutrašnjost ladje. Mje¬ 
sto peraja i plitava izrezao je lagana vesla, da ona 
sijeku promjenljivi val. 

Pred dupinima su od straha skakale druge, 
manje ribe. Bježale su glavom bez obzira, da ih 
krvnici ne stignu. Vrcale su iz mora srebrene iskre, 
da se za čas ugase. 

Uto pred nama iskrsnu oveća ribarska ladja. 
Visoko su na krmj bile nagomilane mreže, Uperismo 
i mi prema njoj, da je čim prije stignemo. Dva su 
ribara veslala dugim, teškim veslima. Pod tankim su 
se košuljama nadimale jake mišice. Okrugla su im 
ledja bila stvorena, da ponesu veliko breme. Nisu 
se žurili, ali pod svakim je zamahom škrinula ladja. 
Upirali su i uživali, da su snažni. Čvrste se i ispru¬ 

žene noge ukliještile o rebra ladje. Bili su od jednog 
komada kao da su srasli s njom, U kosmate im je 
^ole glave upiralo žarko sunce, Pogadjalo im grudi 
i čelo, a oni, da bolje vide, malko sagnuše glave, da 
od prejake svjetlosti obrane oči. Bile su im duboke: 
sakrile se pod izbečenim, jakim čeonim kostima. 
Tako jaku glavu morala su da nose široka pleća. I 
po njima smo već iz daljine prepoznali ribare. Jed¬ 
nome su na krštenju nadjenuli ime Šimun, a drugome 
Jakov. 

Prvi se odazvao gazda Lujo, Pitao ih, da li 
imaju ribe na prodaju. Oni se osmjehnuše kao da 
govore: »I još pitaš!« 

Uto gazda Lujo dohvati rukom rub ribarske 
ladje i nagnuvši se nad nju, imao je što i vidjeti. 
Ispod krme bile su poredane pune košare srdjela, a. 
do njih je još slabo disao jedan omašni zubatac i 
dvije keruje. 

A sad se pogadjaj! Gazda Lujo sve nepovjer¬ 
ljivo vreba očima, da ga ne prevare. Napokon se 
pogodiše i ukrcaše u našu ladju dio lovine, Jakov i 
Šimun zadovoljno pogladiše brkove i bradu, kao da 
odobravaju sami sebi, što su tako vješto pazarili. 

—> A sad momci da se dočepamo obale! 

Opet svinuše vesla, a ladja kliznu i za kratko 
vrijeme zadjoše u neveliku uvalu, koja se otvarala 
pred nama u obliku okrnjene potkove. 

Gazda Lujo sokolio je veslače, obećavajući im 
obilati zajutrak. Svima su nam zazubice rasle, kad 
'nam je pričao o pečenoj ribi, 

Klizili smo, lebdjeli i približavali se kraju. 
Kljun ladje udari o veliki kamen, a jedan vješti 
veslač skoči na hrid i priveza dobačeni mu konop, 
S krme pustimo sidro, našto se svi iskrcasmo, radu¬ 
jući se hrani i vinu. Ponijeli smo pune vrčeve i 
omašne hljebove kruha, okrugle kao sunce, a mirisne 
kao zemlja, 

U tren skupismo nekoliko pregršti šušnja i su- 
varaka. Pod suhim grančicama planu žigica, a za 

njom se ukaza sitan plamen. Bacali smo na plamen 
suhe borove igle, da nam ne ugasne. Griskao ih je 
plamen i najednom, kad ga je lagani ćuh vjetra' 
ojačao, uzvinu se visoko i zasja u punoj sunčanoj 
svjetlosti. Dizao se, svijao i povijao, šireći se na sve 
strane, Grane su praskale, a modrikasti dim grizao 
oči. Pucketanje je postajalo sve jače, a oganj — kao 
da ga hitci obodriše — narastao u mali požar. Do¬ 
vukli smo velike grane i lomeći ih, njima smo hranili 
vatru. Trebali smo mnogo žara. Gazda Lujo htio je, 
dai ispeče kupljenu ribu, I kad na plamenu sve iz¬ 
gori, lisnatim granama udušismo oganj. Kolcem zdro- 
bismo žeravu, Rasturismo je i izravnasmo, da ploha 
bude što veća, pa na željezne žice — spletene kao 
mreža — poredasmo nebrojene srdjele. Zacviliše na 
žeravici, Zgrčiše se i svinuše, pa se opet ispružiše na 
žicama. S njih se cijedio sok, a mirisni dim dražio 
nam nozdrve, U vrču zasja vino, a rukama se nudio 
izrezani hljeb. Gladna usta jedva dočekaše, da pri¬ 
me prvi zalogaj, Bljesnuše zdravi zubi, zamljaskaše 
zdravi jezici i poče tečno blagovanje,,, Svi su jeli 
šuteći i pognutih glava. Tako su ljudi mirni i sabrani 
samo u crkvi. Dugo su jeli i kad se nasitili i napili, 
planuše im lica od radosti i zadovoljstva. Osjećali 
sui da su zdravi i mladi i da su pripravni na svako 
junačko djelo. Netko stao u po glasa pjevati, našto 
mu napjev prihvatiše svi ostali. Spočetka — kao da 
kušaju snagu svoga grla —• bili su bojažljivi i ne¬ 
odlučni, ali odjedanput gromko zagrmi nečiji glas, 
našto svi — ne čekajući na taj znak ■— zaoriše, da 
odjekne more i planina. Pjevali su, kao da se spre¬ 
maju na boj. Eh, da se sada s koje strane ukaže 
neprijatelj, pokazali bi oni njemu, što su mišice i 
šake, kad ih hrana ojača, a vino očeliči, 

I kad se izdovoljiše pjevanja, odlučno reče 
gazda Lujo: 

— A sad kući, da nas sunce ne prestigne! 

Opet-se zaljulja ladja, opet se pognuše vesla, 
a oštri kljun rastvori duboku brazdu u nemirnom 

moru. Mornari su čudni orači, Izoraše nebrojene 
brazde po sinjem moru, ali je ono ipak ostalo glatko, 
kao da ga je jutros stvorila ruka Stvoritelja, 

Sada nam je sunce, jer je visoko odskočilo, 
upiralo o ledja. Svukosmo i košulje, a morem na- 
kvasismo kosu i glavu, da odole punom žaru. Ruka¬ 
ma zastrijesmo oči i zagledasmo se niz neizmjernu 
pučinu. More, bezgranično more i mala ladja, što ju 
^ gone četiri tanka vesla. I u misli vidjeh sve one 

I puste brodove, galije i jedrilje, koje od feničkih i 

L grčkih vremena lutahu i jedrijahu po ovom nevjer- 

I nom valu. Vidješe nebrojene luke i doživješe strašne 

brodolome . ,. Dolazili su i odlazili i neprestano 
otkrivali nova kopna. Vječni ih nemir tjerao, da, 
‘ onako sićušni i slabi, odole strašnoj sili mora. Gle- 

V dali su u nebo, da po zvjezdama otkriju puteve u 

nepoznato ,,, 

Ali čemu tragične misli, kad naši veslači vje¬ 
ruju u svoje mišice. Jedan veslač priča, kako se u 
koštac hvatao s jednom velikom obodnicom. Već mu 
je krakovima ovila nogu. Srećom — on je u ruci 
imao oštar nož. Ne bi on bez oružja ni u crkvu ušao. 
Znao je, da je izgubljen, ako joj jednim zamahom 
ne presiječe krakove. Prebacio se kao riba i ne 
štedeći svoje vlastito meso, nožem prepolovi obod- 
nicu. Iz noge mu je bila šiknula krv, jer je u brzini 
ranio i sebe, ali je bio spašen. 

Da li je veslač lagao ili istinu govorio, teško 
je reći. Mašta ga je zanijela. Bio je pjesnik i ne zna¬ 
jući za to! 

Mnogo više nego same riječi, bile su mu zani¬ 
mljive kretnje. Za vrijeme pričanja prestao je da 
vesla. Ispružio se, da nam cijelim tijelom prikaže, 
kako mu je borba bila i teška i opasna. Skakao je i 
mahao rukama kao da u desnici drži nož. Malo je 
manjkalo, i bio bi skočio u more, da nam još vjer¬ 
nije prikaže, kako se borba odigrala ,,. 

I tako u razgovoru stigosmo na drugi brijeg. 
Na obali su nas čekali otočani kao da smo se vratili 


— 138 — 

s dalekog puta. Psi nas lajanjem pozdraviše, djeca 
vikom, a odrasli šalama. 

Pobjedonosno krenusmo prama Kristićevoj ku¬ 
ći. Za nama je gazda Lujo nosio zubatca. Pitali su 
ga, gdje ga je kupio, a on ih je uvjeravao, da ga je 
sam na udicu uhvatio. Stariji su mu se smijali u brk, 
a mladji podmigivali jedan drugome. Lujo se srdio 
na njih, što ne će da mu vjeruju, 

— Vjerovali bi mi, da je zubatac kokoš, koja 
se rukama hvata, — našali se zajedljivi Grga. 

— Nije svak vješt kao ti, koji si ulovio ribu 
bez glave, — oštro mu odvrati Lujo, 

— Kako to? 

— Kao da se ne zna, da ti je Jakov nadjenuo 
crklu ribu na udicu, a ti misliš, da si je ulovio. 

Svi udariše u smijeh. Grga planu i bilo bi došlo 
do kavge, da se ne umiješaše drugi. 

I za tren sve je bilo zaboravljeno. Smijao se i 
Grga i Lujo i da dokažu svima, da ne idu za sva- 
djom, potapšaše se po ramenima. 

Na ulazu u kuću pridružile se k sviti i Lujova 
djeca. Njegov mladi sin nas nudio punom košari¬ 
com smokava. Iz svake se cijedila medena kap. Bile 
su poredane i nagomilane na širokom smokovom 
lišću. Njihova slatkoća osladila nam usta. 

Uspesmo se po širokim kamenim stepenicama. 
Nad našim je glavama treperilo providno zeleno 
lišće. Po kamenju i zidovima, kako je povjetarac 
ćarlijao, micale se sunčane pjege, S obje strane, kad 
smo ušli u vrt, pratili nas tanki kameni stupovi. Nad 
njima se splela gusta vinova loza, a gotovo pod sva¬ 
kim izdankom visio je po jedan grozd. S bližnjeg 
bunara, koji je stojao izmedju dva stupa, čuo se 
žubor vode, Reduša je grabila vodu i sipala ju u 
duboke, zemljane.posude. Idila bi bila potpuna, da 
se još iz onog gaja naranača i limuna javila pastir¬ 
ska frula. Uho je žedjalo za zvukom, kao što su usta 
žedjala za vodom. 


— 139 — 

Ali mjesto svirke, za nama se ozvalo blejanje. 
Neki je crni i rudasti dječak za sobom vukao janje, 
I ono je bilo rudasto, ali bijelo kao netom pali sni¬ 
jeg. Blejalo je tužno, i ne znajući, što ga čeka. Gazda 
mu Lujo jače pritegnu uže i povuče za sobom. A 
onom dječaku reče, da mu sutra donese još jedno. 

Svi smo išli za nevinim osudjenikom. Blizu ku¬ 
hinje netko je brusio nož. Nad nama je sjalo čisto 
sunce, a mi se spremali da uništimo jedan život. 
Htjeli smo, da utažimo glad i zato je jedno srce mo¬ 
ralo da prestane kucati.. , Koliko ih je tako pogi¬ 
nulo od početka svijeta! U početku ljudi nisu htjeli, 
da na sebe uzmu grijeh. Ubijali su na račun bogova. 
Puste hekatombe volova i drugih božjih stvorova 
utažiše gnjev olimpijaca, 

— Bez tud je smrti nema života! — ozva se ne¬ 
čiji glas kao da time objašnjava misao sviju nas. 
Nož bijesnu, a iz prerezanog grkljana navre 
krv. Vriskala je razjapljena rana; ubili me ni kriva 
ni dužna. Pogledasmo se očima krivaca i tuga se 
ozva u našim srcima. Pokunjeni se i šutke razidjo- 
smo, dok nam je u ušima još dugo ozvanjalo bespo¬ 
moćno blejanje janjeta. 

I u duhu vidjeh more krvi, što je od iskona po¬ 
plavilo cijelu zemlju. Ocean je čaša vode prema to¬ 
me crvenome moru. Milijarde ubijenih ljudi, mili¬ 
jarde zaklanih životinja utonuše u to more i još se 
ne dotakoše dna. Tako je ono duboko. 

Ne pomaže buna! Sudjeno nam je, da budemo 
svoji i tudji krvnici. Pa da se i svega odrekneš, ne 
možeš se odreći hrane, U najmanjem je hljebu na 
hiljade zrna, a svako je zrno moglo da urodi veli¬ 
kim klasom, U jednom jedinom zalogaju uništeno je 
mnogo života! 

Bilo mi je kao da se gušim. Ni pogled na sun¬ 
ce nije mogao da me utješi, Udisao sam slani i svježi 
morski zrak, da umirim svoje uzburkano srce, 

— Utaži se! Utaži se! Uzalud ti borba! Nadja- 
čat će te. Ne ćeš pobjeći svome udesu. 

I proniknu me cijelog neki gluhi, ali veličan¬ 
stveni mir, »Nema ti izlaza!« rekoh samom sebi. I 
pred tom se neumoljivom činjenicom riješih ubitač¬ 
nog straha kao što se umorni čovjek rješava tereta. 

Ali mir ne potraj a dugo i neodoljiva želja da 
se krečem, obuze me cijelog. Ni da je tko potrčao 
za mnom, ne bih tako bježao. Duboko sam disao, 
kao da me je strah, da će mi netko oteti i sam strah. 
Bježeći stigoh na vrh pećine, što se koso nadnijela 
iznad mora. Za tren se svukoh i gol — kao od majke 
rodjen ■—■ skočih u prozirnu dubinu. More me je pri¬ 
milo i njihalo kao da želi utažiti moju bol, Osjećah 
se čistim i laganim. Takav osjećaj zacijelo imaju 
ptice, kad lete u modrim visinama ,., 

Prometnuo psa u prase 

Olikar Ivan Skočić, iza dugog lutanja po gorama i 
^selima, stigao je u oveću primorslsu varoš, »Sti¬ 
gao« nije točan izraz, jer bi se moglo pomisliti, da 
se i dovezao, a njega su — mlade noge donijele. No 
tu bi muku on još i lako premučio, da mu je barem 
torba bila krcata, Špagovi mu već punih osam dana 
gladno i nestrpljivo čekaju, da u njima zazvekeću 
makar probijeni groševi, ., Hranio se smokvama, 
groždjem i dobrim riječima,,, Ako ga je sreća na¬ 
mjerila na kakvu dobru seljačicu, nije štedio ni po¬ 
gledima, ni milovanjem, da joj dokaže, kako mu je 
mila i srcu draga, A ona, da mu barem nekako uz¬ 
vrati milo milim, utješila bi ga čašicom vina ili ra¬ 
kije, a još češće kriškom hljeba ili komadićem sla,tke 
pogače. Njemu su od slasti, a bogme i od gladi pu¬ 
cali zaušnjaci, pa da se nije stidio, bio bi radije gu¬ 
tao, nego žvakao zalogaje, 

I tako se zdrav i donekle sit doturao do va¬ 
roši, A1 kud će sada majčin sin; novaca nema, pješke 
je daleko do rodnog mjesta, a morem, doduše nije 
daleko, ali je put skup i brodar traži pare, 

— Što ćeš sada? Dogurao si do duvara, jadni- 
če, — reče Skočić u sebi i s praznom torbom sjedne 
na obližnji prag, da se odmori od napornoga hoda. 

Premišljao je, kako bi vraga prevario, a opet 
se Bogu ne zamjerio. Učinio ih u životu svakojakih, 
da iznese živu glavu, Lako bi, da želudca nema, ali 
kad zapjevaju crijeva, teško onom, koji sluša takvu 
pjesmu, Zacvilila su kao strune pod gudalom, da te 
tuga oko srca hvata. 

— E, ne daj se, Ivane; upri još ovog puta, da se 
kola maknu, pa će dobro biti, — sokolio je sebe sli¬ 
kar i ujedno mučio pam.et, da izmisli spasonosnu 
misao. 

»Ako usta hoće da jedu, pamet je tu, da im 
pomogne. Malo pamet, a malo ruke, a ako te i ruke 
izdadu, ne će noge. Znaš ih, kako su vješte u skoku i 
bježanju. Koliko su te puta spasile od očinske šibe, 
a kasnije i od gorih i od ljućih šiba ...« 

Sjeti se, kako su ga onom.adne tjerali seljaci, 
jer je napunio torbu. Mislili su, da im krade groždje, 
pa se digli na njega. E, da, da mu na nogama nisu 
narasla krila, teško njegovim ledjima. Bili su u njih 
kolci nešto tanji od nadlaktice. I sada ga srsi podi¬ 
laze, ne od straha, već od neke zebnje. 

»Stoj, kujin sine!« — vikali su, a njemu se pred 
očima zamaglilo, ne od vike, već od puste prašine. 

»Stoji« Lako je njim.a- vikati »stoj«, ali kako 
da staneš, kad te oni tjeraju? Ma da znaš, da ćeš 
ugledati lice svog svetitelja, ne bi okrenuo glavu. 
Vidiš samo cestu, a noge grabe kao da se žure, da 
stignu na kraj zemlje. No kad se nisam onoga puta 
prometnuo u pticu, nikada više i ne ću, — zaključi 
Skočić i zahvalnim pogledom zagleda se u svoje 
noge. 

— Hraniteljke i braniteljke moje! — i bio bi ih 
rukama zagrlio, da u tom času nije u mozgu bljes- 
nula spasiteljica misao. 

Sjeti se, kako ga je u jednoj varoši spasila vje¬ 
ština, Ne slikanje, već oponašanje raznih živina. 
Najzad je zablejao kao ovca, ali mu je to slabo po¬ 
moglo. Predomislio se i zarevao kao pravi rodjeni 
magarac. Zarevao je tako srdačno i gromko, da se 
cijela ulica sjatila, da čuje rijetkoga pjevača. Ni sla¬ 
vuj ne bi ih onako omamio. Slušali su ga otvore¬ 
nim ustima i kad je svršio pjesmu, počeli su ga ljudi 
opipavati, ne bi li se rukama uvjerili, da je to čo¬ 
vjek, a ne magarac. 


Jedan u zanosu skoro da ga nije zagrlio, pa do¬ 
zivajući Boga za svjedoka, da istinu govori, pro¬ 
glasi ga pred pukom i općinom »kraljem svih 
m.agaraca«. Išli su za njim, gledali u njega kao u ču¬ 
dovište i kad je skrenuo u krčmu, skoro da nije do¬ 
šlo do gustoga. Svatko je htio, da ga pogosti: nudili 
ga vinom, rakijom., pečenkom i što god su mu usta 
i grlo zaželjeli. Tu se do sita najeo i napio, a kad 
m.u je već teško oko želudca bilo, nahuckao je svoje 
dobročinitelje, ne bi li se potukli, no kad je pala 
prva čaša i odjeknula prva šaka, nestade njega bez 
traga. Uzalud su ga tražili iza borbe. Ni pod stolom 
nisu ga našli, a kad su počeli pipati natečene glave, 
čudili se njegovom zagonetnom iščeznuću. Dugo su 
se još prepirali, nagadjali, nagoviještali, dok se na¬ 
posljetku, najpametniji m,edju njima ne dosjeti jadu 
i ne razljušti tu zamršenu zagonetku, U znak mudro¬ 
sti prstom je upr'o u čelo, pa glasno, da ga svatko 
čuje, kazao, da je zapravo On, kralj magaraca, kriv 
njihovoj svadji i da je On uistinu kralj, a oni sami, 
da nisu samo magarci, već pravi pravcati magar¬ 
čine. 

Skočić nije htio, da se ponavlja, pa se ovoga 
puta, mjesto za magarca, odluči za prasca, tog naj¬ 
korisnijeg i najhranivijeg četveronošca medju živi- 
nama. 

— Ali kako? — I tu mu kao munja nenadana 
misao obasja pamet. 

Tik do njega spavao je i u snu se sunčao oveći 
pas. Skočić se baci kao ptica grabilica na njega, 
gubicu mu krpom začepi i što bi okom trenuo, več 
se pseto našlo u torbi, »Kud ćeš, što ćeš, svojoj 
sudbini pobjeći ne ćeš; katkada pomaže Bog, a 
katkada pomaže pogani pas i još poganija svinja!« 
-— tješio se Skočić, 

Uprtio je torbu na ledja i krenuo prama grad¬ 
skom trgu. Blizu je bio i pazar, pa sad da vidimo, 
tko će biti pametniji; on ili varošani? Zgrnulo se 
malo i veliko, da pazari ili bolje: tko će koga da 
prevari. 

Skočić nosi u torbi psa i sve misli na vrago¬ 
liju, Najednom, u najvećoj tišini, odjeknu roktanje 
sad tanje, sad dublje, kao da kolju prase. To se 
Skočić vježbao i toliko se izvještio, da nije pre¬ 
stao roktati ni onda, kad su u njega gledali. Umio 
je naime, da i zatvorenim ustima rokće, a bolje i 
ustrajnije no da je od prasice rodjen! 

— E, da pazarimo, ljudi! — gromkim glasom 
zavika Skočić. — Tko dade banku, neka nosi i 
torbu i prase! 

I kao da se njega stvar ne tiče, okrenu se na 
drugu stranu, našto se opet začuje roktanje i cvi- 
lenje uhvaćena živinčeta. 

Iznenada kao da je najedanput grunulo više 
pušaka, ozvali se brzi uzvici: 

— Evo banke! Evo banka! 

Ali se slikar učini, kao da ne čuje .,, Ide sa¬ 
mo ne mareći za uzvike i ponude i roktanjem draži 
kupce ,,, Misli u sebi; torba je dobro svezana, a 
pseto je od straha izgubilo glas, A i krpa je pomo¬ 
gla! Još malo, pa će sve biti dobro. 

Opkolili ga razdraženi kupci, zaskočili ga 
srdeći se na njegov nehaj i da nije čvrsto držao 
torbu, bili bi mu je oteli,., I u isti mah trojica, če¬ 
tvorica utisnuše mu banku u šake, 

— Moje je prase, moje je prase! — derali se 
oni i stisnutim pestima prijetili jedan drugome, 

»Eh, Skočiću, sada ili nikada!« i tim nijemim 
usklikom ohrabri sebe, 

I onda, kao da se na kupce srdi, svom snagom 
zamahne torbom oko sebe, pa psujući i grdeći lju¬ 
de, udari njom o ledinu, 

— Ne tako! Ubit ćeš ga ,,. ubiti, ludi čovje¬ 
če! —' zavapiše glasovi i odgurnuše slikara, da 
oslobode prase. U taj se čas u bolni lavež psa 
umiješalo i očajno roktanje svinje. 

Sve se je to dogodilo, što bi dlanom o dlan 
udario. i. 1 : , 

I dok su se razdraženi kupci prepirali, čije je 
prase, dotle im odmagli slikar i nestade ga kao da 
su mu ovog puta zbilja narasla krila, A i rep bi mu 
narastao, da je u šaci, mjesto četiri, držao šest 
zgužvanih banka. Bio bi se najradije nasmijao i od 
srca zaplesao, ali nije imao kada. Jedno, što je la- 
dja, koja je upravo odlazila, po treći put zazviž- 
dala, a drugo (a to je bio glavni razlog), od pazara 
do ladje bilo je dosta daleko. Tek kad je skočio u 
ladju, koja je bila već odriješena, odlanu mu, 

I kad se utažila kavga i kad se kupci sjetiše, 
da ih je nevaljanac prevario, odlučiše, da će ubiti 
prase i razdijeliti ga, brate, pošteno na četiri je¬ 
dnaka dijela. 

Najstariji izvadi nož, da presiječe uzao na tor¬ 
bi. A uto, kao da je vrag u njega ušao, skoči pas i 
režući i lajući, uze put pod noge kao da mu pod 
šapama gori zemlja. 

Nastade muk| — ljudi se glupo pogledaše i 
sada, kad im je bilo jasno, da su drsko prevareni, 
navališe jedan na drugoga i da se u blizini nisu našli 
pametniji i razboritiji ljudi, tko zna, kako bi se 
kavga svršila. Onoliko podbuhlih očiju, razbitih no¬ 
sova i slomljenih ruku nije primorska varoš nikad 
zapamtila. 

Cipela 

P od. cipelama mi puca led i mislim, kako je bos- 
jacima, koji bosim nogama gaze po njemu. 
Čovjek čovjeka susreće: jedan je u krznu i ru¬ 
kavicama, drugi u krpama i dronjcima, a onaj^ u 
krznu ne shvaća, da je tat pred svojirn bližnjirn. 
Puste li sramote za bogataša, a pustog li poniženja 
za prosjaka! 

Pod cipelama mi puca led i u misli vidim ne¬ 
brojene litije bosjaka, koji se teškim koracima žu¬ 
re, da ćim prije stignu na kraj neizmjerne snježne 
ravnice. Nekoji posrću, nekoji padaju, a oslabljeni 
drugovi se i me osvrću na njih, nego samo dalje ko¬ 
račaju, kao da se nije upravo ništa dogodilo ,, 

Zar list, koji se još drži grane, tuguje za drugim 
listom, kad ga vjetar odnese? I ljudstvo je jedno go¬ 
lemo stablo, na komu se zeleni i vene lišće, a. k^d 
se to lišće sasvim osuši, raznese ga vjetar koje¬ 
kuda. .. , 

Prolaze bosjaci crneći se na smjegu kao 
gladne vrane, kad traže strvinu._ Onaj posljednji, 
najstariji, izgubio je jednu cipelu i sada korača bo- 
sonog po mekom snijegu. Njegove noge nikad nisu 
gazile po sagu. Uvijek je on pod njima osjećao 
tvrdu zemlju i oštro kamenje, a sada - uoči svoje 
smrti — prerušio se u gospodina i uživa, kako mu 
je hod lagašan, a snijeg mekan. 

Izgubljena, crna cipela ležala je_ na snijegu; i 
u svojoj ubogosti i grdobi bila je tragičnija od skr¬ 
hane ladje. Raspala se, rastvorila se. Razabirali se 
još tragovi debele igle i još debljeg konca, koji je 
spajao pojedine dijelove. Sve je istrunulo, samo se 

još sjali željezni oštri čavli. Prišivene, šarene krpe- 
tine resile su unutrašnjost cipele. Koliko su muke 
zadale bosjaku, dok ih je prišio premrzlim drhtavim 
rukama! A ipak — kako je on volio tu cipelu i to 
svoje djelo! Jest, djelo, jer kad ju je na dar primio, 
izgledala je sasvim drugačije. Bila je to obična ci¬ 
pela, ali kroz deset godina njegovog upornog rada 
preobrazila se (ako se to može da kaže o cipeli) u 
neko novo, još nevidjeno stvorenje. Nalikovalo je 
na grdnoga pauka, koji je izgubio sve krakove i 
ugojio se od pustih žrtava. 

Koliko je muke i puta prešla, to zna samo Bog 
i njezin gospodar. Vidješe ju gradovi i sela, šume i 
mora, doline i gore. Gazila je po mekoj travi i go¬ 
lom kršu; pekla se na ljetnom suncu i gušila se u 
jesenjem blatu, 

U njoj mu je, kad je jednog jutra bos zaspao 
ppd stablom, tudja kokoš snesla jaje. Nije htio da 
vjeruje svojim rodjenim očima. Mislio je, da je san. 
Ali kad je u ruci držao još toplo jaje, nasmiješio se 
svojoj cipeli, kao da joj misli reći: »Dobra si ti i do¬ 
bro služiš svome gospodaru« ,,, 

A jednoga ljeta, kad se u rijeci kupao, bježao 
je pred lovcima mladi, mali zec i kud će ga sreća 
namjeriti, nego baš na njegovu cipelu. Ubogi zec 
-— htio je, da se sakrije pred svojim neprijateljima 
i mjesto u rupu, ušao je u cipelu. Dugo je zec mi¬ 
rovao i tek kad je hajka prošla i izgubili se hitci u 
daljini, izmedju krpa proviriše mu uši. Bosjak od 
radosti skoro da nije rukama zatapšao, I sjetio se, 
kako su i njega radi kradje žandari gonili, a on 
skočio u praznu bačvu i dva dana gladovao, dok 
mu goniči nisu izgubili trag. Eh, onda je bio mlad i 
volile ga cure, a sad. Bože prosti, ni vrag ne će da 
pljune na njega! 

E, ta cipela, kad bi imala usta, pričala bi o 
krčmama, rakiji, vinu i o studenim zimskim noći¬ 
ma, kad i vuci traže jazbinu. Vjetar zavija, mećava 
udara u oči, a gladni čovjek uzalud kuca na vrata, 
da ga pod krov prime, ^ 

Ide bosjak i u rukama stišče oštri nož. Koga 
da ubije, koga da orobi, da spasi svoj goli život. 
Ali desnica mu je od studeni tako ukočena, da ne 
može ni nož držati u ruci. Izgubio ga je, a on je 
mislio, da ga još stišče. E, kad onog puta nije pro- 
plakao, onda i ne će više nikada, 

I tako je na snijegu probdio cijelu noć, a ipak 
ostao živ, A sutradan, kad ga je susreo neki gospo¬ 
din, koji je nosio širok šešir i dugu kosu, darovao 
mu je petokrunaš,,, Tako se srdačno nasmijao 
bosjakovim cipelama, da bi mu dao i sto kruna, da 
ih je imao, 

I gle, — baš taj dobrotvor bio je kriv nesreći. 
Bosjak se za ono pet kruna tako grdno rakijom na- 
Ijoskao, da je čitav sat — pošto su ga izjurili iz ra- 
kijašnice — grlio stablo misleći, da je to neki živ 
čovjek, I tom je prilikom — ta padao je i dizao se 
nebrojeno puta — izgubio cipelu. Onako bos i pi¬ 
jan gazio je po snijegu cijelu noć i tek, kad je uju¬ 
tro stigao u drugo selo, sjetio se svoje nesreće,,. 

I sada cipela leži na bijelom, netaknutom sni¬ 
jegu i valjda sanja (ne čudite se tome izrazu — 
drugačije biste o njoj mislili, da ste, ju svojim očima 
vidjeli) o onim zlatnim, srebrenim cipelama, što u 
vihoru svile i čipaka kližu po sjajnim parketima 
plesnih dvorana. Kako su lagane i krasne, jer ni¬ 
kad nisu vidjele goli krš i blatne drumove. Izmiču, 
kruže i lete i kao rojevi leptira gube se u sjaju 
električnih sijalica ,.. 

Nepoznati 

S itni su se plamenovi i svjetiljke — u dvostrukim 
redovima — žurili, da čim prije stignu do širokih 
ulica. Dozlogrdila im je tama u predgradju. Na trgo¬ 
vima su se zaustavljali i u velikim se krugovima od¬ 
marali, da, odmorivši se, čim prije pohrle kroz pro¬ 
strane ulice, što su poput žbica na kotačima sjekle 
krug nevelikog trga. Na jednom se raskrižju suko- 
biše, ali tišma ne potraj a dugo, jer se svi složno, 
kao uvježbana vojska, u redovima uputiše put sre¬ 
dišta grada. I zbilja, najedanput nahrupiše na ulaz 
golemog trga, što se strmo pružao sve do obale rije¬ 
ke, koja je nečujno tekla, pod svijetlim, lukovima 
mosta. Tisuću iskara Oživilo vodu, a ona — da slavlje 
svjetlosti bude što veće — odrazivaše nebrojene 
svjetiljke, koje su pratile, a negdje i sjekle njezin 
tok. 

Ljudi su kao leptiriće trčali za svijetlom, Vele- 
varoš, ta vječna svodilja, zvala ih na noćne šetnje i 
grešnim je mislima oživljavala njihova klonula srca. 
U kristalnim se čašama prelijevalo crveno vino, što 
se na dnu crnilo kao da u njemu leže dva-tri crna bi¬ 
sera, Uzburkana krv hrlila je prama srcu i požar¬ 
nim šarama zastirala vid. Otrovni je plamen dražio 
grešno tijelo, koje se svijalo od neudovoljene po¬ 
hote, Dizale se ruke, blijede, nježne ruke, koje su 
svojim svilenim i baršunastim doticajima draškale 
zvijer, koja je skrivena u svakom čovjeku. Bila je 
pripravna na skok i namjesto pandžama, prijetila je 
nožem, bodežem i hladnim čelikom. To je žena na¬ 
pastovala muža i svojim je raskriljenim bedrima če¬ 
kala, da na njezinom krilu utaži svoju ubitačnu strast. 

Vabila ga čipkastim suknjama, vabila ga mirisima i 
šuštanjem svile, vabila ga osmijehom i uživala, kako 
se on — silan i nepobjediv — svija pod njezinim 
pogledima. Još da se odnekud javi muzika, da ilu¬ 
zija nedostižne, ali naslućene sreće bude jošte veća. 
Ta u grijehu se očitovala najjača čežnja, da se do¬ 
živi nemoguće. Pomoću slasti i užitka proničemo u 
vječnost, 

U tom hipu bijah kao napeta i osjetljiva struna, 
što prima i najslabije i najudaljenije titraje srod¬ 
nih zvukova. Još čas — i ona bi pukla! Nastala bi 
grobna tišina, I to bi bila smrt. 

Ali mjesto smrti, živa ruka prekinu napetu 
strunu. Netko me grubo primi za rame i kad se okre- 
nuh, vidjeh pred sobom nepoznatu spodobu pleća- 
tog radnika. 

— Ne bojte se; ne ću vas okrasti! Sit sam! 

— A zašto ste me oslovili? 

— Iz simpatije! Ovo je peto veće, što vas pro¬ 
matram, kako sabrano idete ulicom, kao da su vas: 
zaokupile teške misli. Bilo mi vas je žao! 

—I Dakle iz sažaljenja! 

— Ne, ne, slabo ste me razumjeli! Žao mi je 
svakog čovjeka, koji pati ne samo za sebe, već i za 
druge, 

— A odakle vi to znate! 

— Sudio sam po izrazu lica. Izmučio vas je 
život, jer inače otkud ove bolne crte oko usta? 

— Pretjerujete! 

— Branite se, jer vas stid. Zašto se čovjek stidi 
za svoja dobra djela, a bavi se prljavštiiiama? Je li 
tko — naprimjer — zaveo djevojku, hvališe se time,, 
kao da je izvršio bogzna kakav junački čin! A smi¬ 
luje li se kakvoj ubogoj starici i dade li joj posljed¬ 
nji groš —' zašto se stidi za svoje plemenito djelo? 

Nastade značajni tajac, a onda on tiše nastavi: 

— Ali sve je to sporedno! Vi bi radije, da vam 
kažem pravi razlog, radi kojega sam vas zausta¬ 
vio! Pogadjajte! 


— Nisam prorok! 

— Znao sam, da ćete mi to odgovoriti! Znajte 
dakle, da ovdje u blizini umire jedna čitava poro¬ 
dica od gladi, 

—^ Aha ,,. sad razumijem, 

_ Ne, ne, ne sudite zlo o meni. Ne ću novaca 

za sebe! Ubio bih se, da mi tko udijeli milostinju! 
Ali tamo iza one ulice jedna je stara kuća,^ a u toj 
kući jedna tamna i nečista soba, u kojoj žive stari 
otac, majka i troje djece. Svi su bolesni osim naj- 
mladje kćerke. Zdrava je i lijepa, kao da ju nije 
progonila bijeda od najranijeg djetinjstva. 
modre oči kao okrajak neba, kad se razidju olujni 
oblaci, A jedina svjetlost u tami te mračne sobe 
jesu njezine rudaste, zlatne kose, što joj, kad ih ras¬ 
plete, sežu sve do gležanja. Umorna je, jer tri noći 
nije spavala brinući se za bolesnike. Nisu gladni, 
jer ih vrućica drži. Ali ona bi i suho drvo grizla, da 
ga ima. Treba da kupi lijekove, treba da plati stan, 
a u kući ni probijene pare. Kud će? Šta će? Na dug 
joj ne daju. Onomadne su je izbacili iz jednog du¬ 
ćana, jer je na veresiju htjela da kupi glavu hljeba. 
Što joj preostaje? Ubiti se, skočiti s prozora ne 
može, jer je mlada i jer je čežnja za životom u njoj 
tako velika, da na to i ne misli. Što joj preostaje, 
pitam ja vas, dragi gospodine, nego da podje na 
ulicu i ponudi se prvom prolazniku! A i to još nije 
najgori jad! To, što joj nitko ne će da pomogne — 
u tome je pravo zlo! Ja sam joj sve dao, što sam 
imao. Lagao sam, da sam sit, A otkud bih bio sit, 
kad nemam, novaca. Ali sam sretan, dragi gospodine, 
što sam učinio dobro* djelo. Mojom krivnjom ne će 
ona propasti,.. Osjećam se lagan, kao da me čista 
savjest na krilima nosi! 

Blaženo se osmjehnu, kao da tim pogledom 
nudja sebe nevidljivom božanstvu. A onda nešto 
jačim glasom doda: 

— A ipak! Kako sam beskrajno nesretan! Ovo 
je peto veče, što vrebam na prolaznike, da pred nji¬ 
ma izlijem svoj jad. Neki me slušaju, dok drugi 

bježe od mene kao da sam okužen. A zašto, zašto? 
■— jer tražim, da se pomogne jednom božjem stvo¬ 
ru, Neka se topi, a ljudi na obali prekrštenih ruku 
stoje i uživaju u njegovim mukama. Teško je ne 
prokleti, teško je kletvom ne izazvati gnjev živoga 
Boga! Da je proklet život, ako je čovjek tako tvrd 
i bez smilovanja. Svi se boje za svoju kesu, kao da 
su je skrojili od vlastite kože, i u njoj sašili svoju 
neumrlu dušu! Ha! Ha! Ha! A kakva je to duša, što 
ne da pišljivu krunu, da spasi svog bližnjega? Ni 
jedan se nije odazvao mojim molbama. Vi ste jedini 
moj spas! Nije glavno ni pomoć, ni novac, ni ona 
lijepa djevojka, već je glavno, dragi gospodine, da 
ne izgubim vjeru u čovjeka. Pomozite, ako Boga 
znate! 

Njegov je glas postajao sve jači i jači, a oči mu 
sjale nekim čudnim, neodoljivim žarom: 

— Žrtvujte se, da spasite vjeru! — Nemojte 
ubiti nju, tu jedinu, koja me drži u životu! 

Čas sam oklijevao, jer me je obuzela sumnja, 
ali kad sam pogledao u ono od boli izmoreno lice 
— sve sam mu povjerovao. Maših se u špag i izva¬ 
divši kožnu kesu, pružili mu novac. On se blaženo 
zagleda u novčanicu i suze mu potekoše niz lipe. 
Onda me pograbi, zagrli i poljubi nekoliko puta 
redom ,,, Sav se preobrazio. Teško je bilo reći, da 
li je to bio lud jak ili svetac. I onda u paroksizmu 
strasti i neodoljivog osjećaja kleknu preda me i 
prije, nego sam mogao, da mu zabranim, utisnu cje- 
lov na moju desnicu; 

— Hvala ti, hvala. Spasitelju moj! 

Vrisnu i uskliknu u jedan mah, pa kao da se 
baca u more, skoči i pobježe glavom bez obzira i ne¬ 
stade ga med ju uprepaštenim prolaznicima. 

Dugo, kao okamenjen, gledah za njim, U ruci 
sam još uvijek držao zgužvanu novčanicu. Zašto ju 
nije uzeo? I tek sada shvatih, tko je bio onaj čovjek. 

Braća Klobučići 


este li vidjeli braću Klobučiće pri poslu? Niste! 
Vi ste, vi ste«, — htio je reći nešto strašno, ali se 
predomisli i reče: — »Vi ste natražnjak. Živite u 
Pragu, a ne znate braću Klobučiće! To je nečuveno, 
nevidjeno, neshvatljivo!« 

Moj je prijatelj od uzbudjenja izgubio dar go¬ 
vora. Hvatao me je za ruku, za ramena, za dugmeta, 
za kravatu, kao da se misli uvjeriti, da li sam živ 
čovjek. 

Mjesto da mu odgovorim, ja mu po balkansku 
palcem napipah rebro. On prestrašeno odskoči i kad 
je po izrazu moga lica razabrao, da je to samo šala, 
osmjehnu se i nešto tišim glasom doda: 

.— Vjerujte mi, da bi vam cijeli češki narod bio 
zahvalan, kad biste barem opisali Josefa Klobučića, 
kako rukama, nogama, ušima i očima radi za deset 
dobrih umjetnika. Njegova je radionica unikum, a 
način, kako on obavlja svoje poslove i narudžbe, ne 
može da opiše ni najvještije pero. Dodjite! — po¬ 
vuče me za desni rukav, — ne ćete se pokajati. 

Ušli smo u auto i za nekoliko trenutaka bili smo 
na mjestu. 

Pred nama su se sama otvorila vrata, na ko¬ 
jima je bilo urezano ime slavne braće. Čim smo stali 
na prag, ponijele su nas nečije nevidljive ruke u 
unutrašnjost zgrade. Sa slika, na zidovima, pozdra¬ 
vljali su nas zaprepašteni likovi Josefa Klobučića! 

— Zar nas ne prepoznajete? — vikali su za 
nama, — Ta i mi smo ljudi! Nismo mi krivi, što naš 
otac nije bio prema nama milostiv. Zašto nam se 
osvetio, kad mu mi nismo ništa na žao učinili? 

Vrata se otvarala i zatvarala i najednom smo* 
ušli u jednu golemu dvoranu. Bila je veća od Vac- 
lavskog trga ... Po njoj se gonili automobili, tram- I 

vaji, aeroplani, željeznice i razni drugi strojevi, Pro- | 

laznici su predstavljali sama lica iz drama, romana, ‘ 

slika, dekoracija, feljtona, članaka, kritika, priča, , 

novela, aforizama braće Klobučića! Oni, koji su bili. 
već štampani, smijali se i rugali jedan drugome. 

Ostali su bili tužni, pokunjeni, pogruženi, jer su če¬ 
kali, da im se braća smiluju, to jest, da ih uvrste u j' 

jedno od svojih djela, Nenarodjeni ili zapravo na- • 

pola rodjeni, gurali se, prepirali se, tukli se, da čim 
prije udju u onu veliku zgradurinu, kojoj su se na 
pročelju sjala električna slova: »Štamparija!« Slu¬ 
tili su, da čim udju u rotacionu mašinu, da će oži¬ 
vjeti i da ni smrt ne će biti kadra, da ih uništi. Če¬ 
kali su, da im iz mozgovnih radionica nevidljivim zra- ' 

kama jave braća, da je kucnuo njihov pravi čas. 

Iz te dvorane preko jednog mosta, koji se ste- 
rao pred našim nogama, udj osmo u atelier i pisarnu 
Josefa Klobučića, I imali smo što vidjeti! 

Josef je bio u punom poslu. Ni osvrnuo se nije: 
na nas, kad smo ušli. Jednom je rukom upravo do¬ 
vršavao novu sliku, dok je drugom pisao tek zapo¬ 
četu dramu. Na ušima je imao slušalice radio-apa- 
rata. Slušao je koncerat, predstavu, predavanje i 
političku besjedu. Desnom nogom rezao je u lino- 
leumu naslovne listove za djela čeških pjesnika, a. 
lijevom nogom skicirao razne scene za praška pozo- 
rišta. Jednim okom je čitao novine, a drugim pro¬ 
učavao najnovije filozofsko djelo jednog nepoznatog 
američkog mudraca, S jednom lećom naočala gle¬ 
dao je film, a drugom promatrao jednu golu ženu i 
nevjerojatnom brzinom modelirao ju u glinu. Ali vr 
pitate, kako? Vrlo lako — jezikom je radio kao naj- 
vještijim palcem. Glina je bila dosta mekana, a jezik 
vičan tome poslu. Stid me je reći, ali moj opis ne bi 
bio točan, kad bi zatajio njegovo na j originalni je 
umijeće. Stražnjim je dijelom tijela — imao je za¬ 


bodenu olovku — pisao članke i feljtone, A pri tom 
je — izmedju jednog i drugog udarca jezikom ■— 
držao svečani govor o ekspresionizmu i o slikama, 
koje oživljuju pod kistom, U pauzama letjeli su mu 
u otvorena usta zalogaji, jer inače — kako da odoli 
neljudskom radu bez jela? ,,, Disanjem kroz nos 
tjerao je jednu malu vjetrenjaču. Tim je proizvodio 
električnu struju, koja je grijala cijeli lokal, O kosu 
je privezao štapić s kiikom. Pomoću tog aparata 
otkucavao je na pisaćem stroju pisma i razne odgo¬ 
vore izdavačima, kazalištima, dramaturzima i reži¬ 
serima, A da mu tijelo ne zakržlja, od vremena do 
vremena bi ustao, da u hodu gimnasticira i da gi- 
mnasticirajući nastavi svoje nebrojene poslove ,,, 

Ovaj opis, — priznajem, — nije potpun. Slika 
toga čovjeka u poslu bila je strahovita. Od bojazni, 
da ne poludim, utekoh iz te strašne kuće. Na ulici — 
kako sam se dao u bijeg — jedva me je stigao moj 
prijatelj i vod ja, 

— Zašto niste ostali? — uze on da plače i na- 
riče, —' Ta brata Oskara niste vidjeli! Njemu još 
bolje ide posao za rukom, Josef je šeprtlja prema 
njemu, Oskar — naprimjer — u isto vrijeme piše, 
prevodi, štampa, glumi i režira dramu, U isti tren 
prima tantijeme i pomoću tog novca spekulira na 
raznim burzama novog i starog svijeta, 

— Prestanite, zaboga, ta to je nemoguće! 

Moj prijatelj, mjesto da mi odgovori, mirno 
nastavi: 

— U isto vrijeme pomoću novca, štO' ga je do¬ 
bio tim spekulacijama, gradi kazališta, muzeje, ho¬ 
tele, čitave ulice, čitava mjesta! I puste radio-sta- 
nice viču, kliču, urliču na sve strane svijeta: »Klobu- 
čić — Metropolis, Klobučić — Metropolis!« novo 
čudovište dvadesetog stoljeća! 

A 

Raspelo 

Ood strmim brijegom bjelasalo se maleno pri- 
' morsko selo. Okrenulo se prema pučini, a naklo¬ 
njeni zvonik zagledao se u daljinu, kao da je neki 
orijaški ribar rukom zasjenio oči, da vidi, da li se 
približuje očekivana ladja. Oko tog zvonika okupile 
se kuće, kućice i potleušice i onako skupljene sun¬ 
čale su na zimskom suncu svoje bijele kamene zi¬ 
dove. Prozori su bili širom otvoreni: kuće su udisale 
svjež i slan zrak s mora. Čulo se daleko dozivanje, 
a još iz daljega — valjda s one strane obale — do¬ 
pirala je pjesma. Zaorilo je mlado grlo, da ga gora 
i pučina čuje. Jeka je nosila ne samo glas, već i 
jednolični udarac vesala, što su padala na mirnu 
površinu. Ali svi ti glasovi umah su nestajali u neiz¬ 
mjernoj, svijetloj tišini. 

Najednom, kao da si s uzavrelog lonca digao 
poklopac, prekipjeli su uzbudjeni ljudski glasovi. 
Pravdali se, psovali, vikali i kad bi za tren utihnuli, 
još jače bi se iza kratke pauze razglagoljali, kao 
da žele naknaditi izgubljeno vrijeme. Čule su se sva¬ 
kojake psovke, a sudeći po uzdignutim i stisnutim 
pestima, bilo je lako predvidjeti, da će se kavga zlo 
svršiti. 

— Što to? — upitah ribara, koji se nasmijana 
lica okrenuo prama onoj strani, otkud su dopirali 
srditi glasovi. 

—■ Braća se dijele. 

•— Kakva braća, ako Boga znaš? 

Ribar me mrko pogleda i ne odgovorivši na 
moj upit, spusti se niz žalo, gdje su se sušile razdrte 
mreže. 


Podjoh za ribarom, jer sam se ljutio zbog nje¬ 
gova postupka, — ali su baš u taj čas poklici i pri¬ 
jetnje dostigle vrhunac i bojeći se zla, odlučih, da 
ću se — iako nepozvan — uplesti u prepirku. 

Pred jednom je kućom bio nagomilan stari na¬ 
mještaj. Rodjena braća dijelila su imetak. Ukućani 
su se razdijelili na dvije strane. Za starijim bratom 
stajala je žena i odrasli sinovi, a za mladjim sjatile 
su se cure za udaju — sedam ih je bilo, jedna ljep¬ 
ša od druge. Majka im je umrla, a kćeri su ostale, 
da utješe oca. Sinovi su bili oboružani kolcima, a 
kćeri grdnim jezičetinama. Malo podalje, u okrugu, 
kao da gledaju na glumu — zgrnuli se susjedi i po 
njihovim crvenim licima i sjajnim očima bilo je lako 
pogoditi, da ih svrbe dlanovi. Rado bi se odazvali, 
pa složnim silama udarili, da bude što više razbije¬ 
nih glava. Tvrde su, a tud ja glava koješta podnese. 

— Ovo je treći dan, da se dijele, — objašnja¬ 
vao je neki dugonja svome susjedu, a svi su ga slu¬ 
šali, kao da dosad o tome nisu ništa čuli. 

— Dijelili se, dijelili i razdijelili i da nije tog 
nesretnog ■— oprosti mi, Bože —' raspela, sve bi bilo 
u redu. Neka ga spale, jer se inače ne će nagoditi. 

— Grehota je to! 

— A k vragu... htio je reći; »i raspelo«, ali 
u pravi čas palcem prekriži usta i onda nešto skru¬ 
šeni j im glasom nadoda: — Valjda ga ne će prepo¬ 
loviti, pa da jedan odnese glavu, a drugi noge. 

Braća su se medjutim psujući, približila na do¬ 
hvat ruke. Još malo i oni bi se ščepali za grkljan, 
pa da desnica odluči, na komu je pravica, A ako i 
desnica ne pomogne, za pojasom je nož, od kojega 
nema boljeg sudije, 

— Stanite, ako vam je draga na ramenu glava! 
— zavika neka Ijudeskara i umiješa se medju njih. 
Dohvatio ih je rukama držeći svakom po jednog 
hrata. 

— Ni makac, da iz vaših lubanja ne iskrešem 
iskru! 

Ovi neoborivi razlozi malko umiriše zavadjenu 
braću. Da su se uzdali u vlastitu snagu, bili bi naj¬ 
radije zajednički udarili na nepoznatog napasnika. 
Ali ovako, dušu u se i slušaj, što jači kaže. 

_ — Nagodite se, da ne bude veće sramote! — 
grmila je i prijetila Ijudeskara. 

— Polako, kume! 

— Donesite pilu! — zapovjedi stariji brat. 

— Jesi li poludio, šta će ti pila? 

— Pa da prepilimo raspelo. 

Donesoše pilu, nabrusiše ju i kad je uljem na- 
mazaše, braća se složno latiše posla. Nogama se 
odupriješe o raspelo, a pod pilom zacvili drvo. Pro¬ 
suše se pilotine, svijetli zubi zahvatiše lice Krista i 
prepoloviše ga na dvije pole. 

Škripa je sve bila jača, pucalo je drvo, ali se 
s njim lomilo i još nešto drugo. Presenećeni gleda¬ 
oci snebivali se nad tolikim svetogrdjem. Ali braća 
nisu šuštala, nego se upirala i upirala težinom cije¬ 
loga tijela, dok se prepileni križ ne rastvori na dva 
jednaka dijela i onako prepolovljen ne pade pred 
njihove noge. 

Škripa pile kao da se je i dalje čula, ozvanja- 
jući dugo_ iza hitca, jer se ta jeka razlijevala po 
preplašenim, ubogim, izranjenim, ljudskim srcima. 
Kakva se tišina razastrla nad morem i selom, a 
kako su nemirne i zle bile misli smrtnika! 

I zvonik je nekud potamnio, kuće od straha 
postale avetno bijele; čula se lupa zatvaranih ka¬ 
paka, a crni prozori i mrke, okomite klisure, nepri¬ 
jateljski se zagledale niz pučinu i nemirnim pogle¬ 
dima regbi tražile po obzoru, da li će iza kakvog 
gorskog kuka, proviriti nagruvani, olujni oblak. .. 

Dva junaka 

N ije to bio čovjek, već čovuljak, ali čvrst i jak, 
kao da je saliven od željeza. Male, zdepaste no¬ 
ge nosile su snažan trup. Široka mu pleća bila kao 
stvorena da ponesu teret. Je li tko trebao, da po¬ 
makne izvrnuta kola s puta, eto ti njega, da se pri¬ 
hvati napornog posla i da za čašu vina i dobru riječ 
podnese, što ne bi drugi čovjek ni za debele pare 
podnio. Bilo mu je do toga, da dokaže samom sebi, 
kako njegovoj snazi ne može da odoli ni najteži 
teret. Uživao je, kad su mu se drugi divili. I kad. mu 
je jednog dana pošlo za rukom, da jednim jedinim 
udarcem sjekire raskoli debelu, kvrgastu cjepanicu, 
bilo mu je, kao da je živ ušao u raj. E sad neka mu 
tko dodje na šake, ako ga je majka rodila junaka! 

Od toga vremena, kad je trebalo, da se cijepa 
panj ili da se obori koje stablo, svi su se obraćali 
na njega. Zapustio je kuću i polje, da udovolji svo¬ 
joj snazi i ponosu. Od jutra do mraka obilazio je sa 
sjekirom u ruci kuće i potleušice, da pomogne lju¬ 
dima, da istešu drvo, da prerežu panj ih da spreme 
cjepanice za zimu. Drugi su se znojili, stenjali i 
teško disali, a on zamahne sjekirom i kao da se igra, 
ide mu posao od ruke. Nije bilo grane u šumi, koju 
on ne bi sjekirom presjekao. Udari, a grana pane. 
On se samo smiješi i uživa, što mu je udarac nepo¬ 
grešiv. 

Jednom se kladio, da će iz grada na led j ima 
donijeti nakovanj. Zavidio je kovačima, koji po ci¬ 
jele dane kuju željezo. I da udovolji želji, koja ga 
je odavna napastovala, smjesti usred svoga dvorišta 

trupinu i istog dana krenu u grad, da kupi nakovanj. 
Nosio ga je pola dana i kad stiže kući oko ponoći, 
iskapi pun vrč vina i ni ne prekrstivši se, usnu tako 
tvrdim snom, da ga je sutradan sunce prevarilo za 
puna četiri sata. 

Razumije se, da je dobio okladu, I prvo mu je 
bilo, da tim novcima kupi teško kladivo, što — kad 
pane na nakovanj — zvoni kao bat od zvona. Ku¬ 
pio^ je i mijeh i velika kliješta, kojima će da pridrži 
usijano željezo. Daskama j^ ogradio malen prostor 
oko trupine i onda sazidao nevisoko ognjište, a iz¬ 
nad njega smjestio mijeh, kojim će da raspiri vatru. 
I eto ti gotove kovačije i kovača, kakvog ne vidješe 
ljudske oči. 

Spočetka mu posao nije išao od ruke. Udarao 
je Alija — to mu ime drugovi nadjenuše —> snažno 
po nakovnju, ali željezo nikako da ga sluša. Usi¬ 
jano je i on ga drži kliještima, ali koja hasna, kad 
ne će da se prekuje u srp ili nož. Mjesto alata iskuje 
on ploču ili kakvu drugu bezobličnu stvar, Onomad- 
ne je htio, da uobliči kosir, a kad tamo, izašla mu 
ptica s velikim kljunom i još većom glavurinom. Da 
je tko drugi bio na njegovom mjestu, bio bi od srdžbe 
sjekirom rascijepao trupinu i vragu dao zanat i na¬ 
kovanj, Ali Alija mirno i sabrano tegli svoj posao. 
Poteže mijeh i gleda, kako plamen obigrava željezo. 
Kad jače potegne, razlete se iskre i u rojevima kruže 
oko ognjišta i glave čudnog kovača. Uživa, da je že¬ 
ljezo sve tanje, prozračni je i lakše! Barem mu se 
tako čini. Eh, da jače dune, i ono bi se razletjelo u 
iskre i od njega bi ostala šaka pepela. Ali Aliju oči 
varaju; željezo je jednako tvrdo i čeka na snažnu i 
vještu ruku, da ga prekuje u motike, maškline, kla¬ 
diva i lopate, kojima će seljaci da drobe kamen i 
krš preoru u plodnu oranicu, Alija će im namaknuti 
orudje! Ne će mu se više rugati, kad im donese go¬ 
tov, sjajan lemeš. Sjeći će zemlju kao nož, koji reže 
hljeb, što ga je zemlja rodila, 

I baš, kad mu je jednog jutra pošlo za rukom, 
da iskuje prvi mašklin i kad se radovao svome djelu 

kao Bog, kad je od ilovače stvorio prvog čovjeka, u 
njegovo dvorište udje gora od momka, komu su već 
na krštenju nadjenuli ime Delija, 

— Dobar dan — Alija! 

— Da Bog da — Delija! 

I umukoše i zagledaše se jedan drugome u 
ruke, kao da tim pogledom mjere snagu, koja u nji¬ 
ma počiva. A imali su i šta da gledaju! Puste su im 
žile iskočile kao da su užetima ovili kosti, koje se 
izbočile pod tvrdom, kosmatom kožom. Nisu to bile 
ruke, već željezne lopate, pod kojima se sve drobi 
i puca. Jao onome, tko im osjeti snagu! Palci su im 
deblji od mlade grane, a prsti se zgrčili kao da im 
na krajevima, mjesto nokata, rastu pandže. Stvoreni 
su, da raznesu plijen. 

— Koja te sreća nosi? — prvi prekinu šutnju 
Alija, 

— Ne nagli, kume! Da se prije malo omrsimo 
i napijemo, jer sam ti grdno ogladnio i ožednio. 
Plaćam ja! 

Alija se smrknu, ali Delija ga tako prijateljski 
pogleda, da je Alija povjerovao u dobru namjeru, 

— A otkada se ti dao u kovači ju, majčin sine? 
— iznebuha zapita Delija. 

— Ma, eto, .. vrag me napastovao, dok me 
nije pridobio na svoju stranu. Gledam ti ja Marka 
Kovača, kako mu se željezo pod udarcima svija, pa 
mislim, zašto da i ja ne pokušam svoju snagu i vje¬ 
štinu. Izučit ću zanat i pomoći ljudima, 

— Ta ti valja! — No, majčin sine, što će ti mlat, 
kad imaš šake! 

— Ali šakama. Delijo, niti se kosi trava, niti 
se zemlja kopa, 

—' Nije to posao za nas! Srp i motika je za 
šeprtlje, a ne za junake. 

— A hljeba jedeš? 

— Zašto da ga ne jedem, kad drugi siju i ža- 
nju! Na njima je, da rade, a na nama, da grabimo ,.. 

Zab, Bibl. 434. »Šareno kolo' 

Da toga nema, koja bi ti basna bila od junaštva, — 
i Delija se tako slatko nasmija, da su mu suze na 
oči skočile, 

— Što šaka zapečati, ni Bog ne razlomi! A sad 
hajdemo, lijepi moj Alija, da nam onaj pijančina 
Mate ne ispije sve bačve krčmarice Mare, 

Podjoše i kad stigoše u mehanu, prvo im je 
bilo, da uštinu rumenu Maru, Lica su joj gorjela od 
zdravlja, a vezovi joj na košulji pucali od djevo¬ 
jačke jedrine, 

— Bi li ugrizao u tu jabuku, majčin sine, da 
te Mara pusti k sebi? ,,, 

— Kaži, Maro, jer ako njega ne ćeš, bogme ja 
ču, pa ti htjela ili ne htjela. 

Mara se na oko srdi, ali sve ju nešto oko srca 
škaklja. Zasmijala bi se, da se ne stidi. Zapjevala 
bi, da je sama, 

— Ne diraj u djevojku, kad te ne će! — Zlo¬ 
voljno će Alija, 

—' Ne bi htjela, da su u mene gegave noge, 
kao u tebe, 

— Briga mene za noge, kad mi na šake nitko 
ne može blizu, 

— Baniš se ti! 

— Pa da pokušamo! 

— Kad drugovi dodju, pa neka oni sude, tko 
je komu načeo rebra, A sad pijmo, da se okrijepimo, 

A kako su obilato pili, ne štedeći vrča, ušla je 
u njih napast, pa se smijali, pjevali i zaorili, da ih 
selo i drugovi čuju, I kad su se svi skupili i svi sku¬ 
pa ispraznili jedno desetak krnjih vrčeva, stadoše, 
da se klade, tko je jači: da li Alija ili Delija, I kako 
im je vino mjesto u noge udarilo u glavu, skoro da 
se ne pobiše, zagovarajući svaki svoga junaka, 

—- Ma jači je! 

— Nije, kad ti velim, 

— Okušao je on, bolan, njihove šake, pa zna, 
čije su jače. 

— Šta mi lajete? — gromkim će glasom Štipan 
i nogom tako nemilo udari o stol, da je drvo pod 
udarcem zastenjalo, — neka se momci ponesu, pa 
tko bude jači, imat će i čime da se diči, 

I dohvatiše se Alija i Delija i kao orlovi pa¬ 
doše jedan na drugoga, 

— Ne tako žestoko! — viče na njih Štipan, a 
sve mu brk od zadovoljstva podrhtava, 

A Alija i Delija, da se drugovi što duže naužiju 
njihove vještine, malko popustiše. Gledaju se, mjere 
svoju snagu i vrebaju na svaki i najmanji mig. Nose 
se i jogune mišicama kao djevojka svojom ljepotom. 
Ali najednom nasrne Alija na Deliju i skoro da ga 
ne obori. Delija se rasrdi i vrati mu milo za drago. 
Nemilosrdno se ščepaše i stegoše, da su im pod ru¬ 
kama pucale kosti. Nasrću, jurišaju i udaraju se 
golemim glavama. Lako je za glave, odoliše one i 
kamenju, a kamo li ne će udarcima, Bože daj, da 
im odole i noge, jer ako ih one izdadu, uzalud im 
snaga i junaštvo ,,, Oči su im krvave, zubi stisnuti, 
mišice ukrućene, a ruke spremne da sve slome, šta 
im pod udarac dodje. Još tren i Delija se skokom 
prebaci na Aliju, smpta ga poda se i s njim Ijosnu 
o ledinu, 

— A sad se hvali, da si jači od Delije, ako ti 
je obraz crn! — reče pobjednik. 

Svi umukoše i pogledaše u Aliju, koji se i ne 
osvrće na izazovne riječi svoga druga, 

— Evo, zašto sam ti došao! Čuo ja od ljudi, da 
se baniš, da si najjači momak u Zagori, a kad tamo 
i ti si šeprtlja kao i svi ostali! Ma da mi se namjeriti 
na pravog junaka, dao bih jedno oko u glavi! U raz¬ 
metanju nema vam para, a na šaci svi ste jednaki, 
— i Delija od gada pijunu i ne pozdravivši drugove 
krenu prama krčmi, da plati račun i poljubi djevoj¬ 
ku Maru, 

Alija, posrćući, stiže u dvorište, I prvo mu je 
bilo, da se maši kladiva. Da mu ga drugovi silom ne 
istrgoše, bio bi sam sebi raskolio lubanju. 

Drugog jutra, kad je Štipan došao k Aliji, da 
mu popravi lopatu, našao ga je krvava pokraj tru- 
pine nakovnja. Željeznim je mlatom razmrskao svoju 
desnicu, 

— Što si učinio? — upropašteno će Štipan, 

— Bolje je biti prosjak, nego slab junak! — 
odvrati Alija i tužno se zagleda u zdrave ruke svog 
druga. 



— 165 — 


Tišina 

O ne su noći naročito dvije sjene bile nemirne. 

Pratile su dvojicu, koji su u razgovoru zabora¬ 
vili, da je noć poodmakla. Šuljale se i šuljajući opo¬ 
našale njihove kretnje. Osjetljivije uho bilo bi ćulo 
tihi, prigušeni smijeh: sjene se rugale svojim go¬ 
spodarima, Na razkrižjima — gdje je mnogo svje¬ 
tiljaka — u nekoliko mahova zaigrale su kolo oko 
njih, ali gospodari, kao pravi gospodari, nisu ma¬ 
rili za ruganje svojih pratilica i bili bi se nemalo 
začudili, da je netko obratio pažnju na njih. 

Prijatelji, su se glasno razgovarali, a iza svake 
riječi — kao neka vrsta pratnje — ćuli se odmje¬ 
reni koraci. Ritmički su ozvanjali u noćnoj tišini, 
koja je odasvud navirala zibljući na svojim golemim 
talasima po koju treptavu sjajnu zvijezdu. Grad je 
spavao, a tama, protkana bezbrojnim iskrama i od¬ 
razima, čuvala je duboki san kopna i pučine. Čuo 
se disaj noći, koja je mirisima i otajstvenim zvuci¬ 
ma očarala samu sebe ,,, 

Prijatelji kad su ušli u jednu tijesnu ulicu, po¬ 
nešto su snizili glasove, a onaj manji, koji se u ho¬ 
du gegao, uhvatio je za ruku svog starijeg druga: 
htio je, da se za tren zaustavi, ne bi li mu lakše 
povjerio, što mu na srcu leži, I sjene se s njima za¬ 
ustavile, Polegle su i strpljivo su čekale, da se — 
čim se ona dvojica maknu — opet pridruže pratnji, 
I mladji, približivši se svom prijatelju, ovako 
je govorio: 

— Tjeskobno mi je, druže, kad me okružuje 
tišina. Čini mi se, da je sve oko mene mrtvo i da 
se više nikada ne će probuditi. San je slika smrti; 
sa životom ga samo veže nečujno kucanje srca ,,. 

Stariji je htio nešto da napomene, ali ga je 
mladji prekinuo i još tiše nastavio: 

— Tišina, tišina. Koliko tajne u toj riječi! ... 
Pred više godina, kad dodjoh na podnožje jedne 
planine, iznenadio me je žubor mnogih voda, Po- 
djoh u_ trag tome žuboru i kad stigoh pod nedaleku 
provaliju, vidjeh uskipjeli slap, kad je sunovrat 
s nekih pedeset metara padao u razjapljene dubine 
ponora. Bilo je kao da se gora lomi, a odlomijene 
pećine kao da se kotrljaju niz brdo, da unište sve, 
što im na put stane, Ogluših od puste grmljavine, 
ali slika je bila u svojoj okrutnosti toliko veličan¬ 
stvena, da kao prikovan ostah na mjestu. Dugo 
gledah u onaj vodeni bijes što je u neukroćenoj 
snazi valjda htio da se probije do središta zemlje, 

»Ali se ja silom otrgoh ,,, jer još prije noći bi¬ 
jaše mi stići u bližnje selo, gdje je na me čekao moj 
otac, U ušima još mi je dugo ozvanjao žubor vode, 
ali novi dojmovi, krasni vidici, a ponajviše umor 
pomalo su izbrisali sliku slapa. I kad tog istog da¬ 
na, umoran, padoh na noćište, bilo mi je kao da 
sam već davno slušao jeku one silne orljavine ras¬ 
pojasanih voda. Napeo sam sluh, ali ni traga šumu. 
Opkolila me, kao i sada, neizmjerna tišina i osim 
zrikavca, koji je u travi zrikao svoju monotonu 
pjesmicu, ćuh samo kucaj vlastitog srca, I grmlja¬ 
vina slapa izgubila se u pustoj daljini. Pa da se ta¬ 
mo daleko i gora srušila, ne bi jeka doprla do me¬ 
ne. Tada me najednom obuze jak, ali nesnošljiv 
osjećaj ,,, Bijesnu mi misao .,, U toj tišini, koju 
osim zrikavca ništa nije prekidalo, izgubili se — 
možda i stopili nebrojeni vrisci, jauci, vapaji jad¬ 
nika, bolesnika i na smrt osudjenih nesretnika, a 
nitko ih ne čuje, niti će ih ćuti, 

»Porazna istina! I bilo mi Je žao sebe, čovjeka, 
koji strada, pati, posrče i pada, a nitko ga ;ne čuje, 
jer je daljina i tišina jača nego svi glasovi ovoga 
svijeta. A i u ratu, dok su milijuni vojnika padali 
pokošeni ognjem kao zrelo klasje pod srpovima. 

nije se čuo očajni vapaj s bojišta, Grmili su topovi, 
rušili se gradovi, zemlja se u temeljima tresla, ali 
ljudi su u gradovima mirno dalje živjeli, radovali 
se, veselili se kao da se na bojištima upravo ništa 
ne dogadja ,., I nema sile ni moći, koja bi u ljud¬ 
skim srcima probudila odjek. Taj osjećaj slabosti 
i nemoći baca me u prah .,, I da se u svemiru i 
najveće sunce rasprsne i razleti: mi to ne bismo 
čuli. Bog zna, koliko je kataklizama i katastrofa u 
ovom trenutku, otkad mi razgovaramo, ipak nas se 
ništa ne tiču, jer naše su uši slabe i nesposobne da 
prime i najslabiji zvuk daleke orljavine. Tišina, ti¬ 
šina kao u grobu i ništa više ,,,« 

Mladji je umuknuo, a stariji se bojao, da pre¬ 
kine značajnu šutnju. 

Iz daljine su dopirali udarci ponoćnog zvona, 
a za njim se javili ritmički koraci prijatelja, koji se 
regbi žurili, da dodju na kraj ulice, da na otvore¬ 
nom prostoru udahnu čisti zrak. Nešto ih je gušilo: 
— bila je to potreba širine ,,, 

Sjene su za njima od veselja zaigrale i po nji¬ 
hovim kretnjama bilo je očito, da se rugaju onoj 
dvojici, koji su svojim glasovima uzalud rušili bes¬ 
konačni, zvjezdani mir ,,, 

Istina 


flbudi me sunce. Svjetlost poplavi bijelu 
^ sobu i od pustog sjaja otvaraju se moje oči, 
teške od dugog sna. Pod prozorimia odjekuje vika i 
trka_ djece, koja su još prije sunca osvojila šumu, 
lug i livade, a sada se s punim kapama cvijeća, 
gljiva i jagoda vraćaju svojim kućama, 

»Na noge, na noge!« — kliče mi sunce. — 
»Prospavao si prvi plamen zore i poj ranih ptica i 
prvi dah jutrnjeg vjetra, što nosi miris trava s po¬ 
košenih livada, Na noge, na noge! Po njivama već 
su konji protrčali, nad novim brazdama već su za¬ 
pjevale ševe,_ a nad busenjem cvijeća već su zao¬ 
kružili šareni leptiri i ispili prvu kap rose. Na noge, 
na noge, da se okrijepiš zrakom i nedosežnom mo- 
drinom neba, koja je daleka za tvoje ruke, ali bliska 
za tvoju dušu. Na noge, na noge!« 

_A ja, kao u prvim danima mladosti, skokom 
se dižem iz postelje i onako, napola gol, punim ru- 
kama grabim vodu, da izbrišem sa čela zle noćne 
misli, da umijem oči, što sve vide, da osvježim gru¬ 
di, u kojima svejednako i postojano kuca moje 
zdravo srce. Kuca, kuca kao da samo sebi kuje 
sreću. Kuca, kuca i od svakog kucaja jača se tijelo, 
krepko i mlado i vazda pripravno, da svojom neo¬ 
doljivom snagom osvoji svijet. Zrcalo mi odrazuje 
osmaglo lice. Na čelu su neke duboko urezane 
bore, ali oko usana mi podrhtava osmijeh, kao da 
kazuje: »Starost je još daleko!« 

»Mladosti, radosti, ne zapusti me! I kad u mo¬ 
jim žilama ohladni krv, sakrij pod teškom nasla¬ 
gom pepela barem jednu žeravu, da iz nje zapre¬ 
tane opet vrcnu iskre!« 

Zrcalo mi odrazuje nago tijelo. Rukama mu 
kušam snagu i kad pod prstima osjetim jaču mi¬ 
šicu, od veselja mi snažnije planu oči. Sveto je ti¬ 
jelo kao što je i duša sveta. Sve je u njemu savr¬ 
šeno i na sliku i priliku božju stvoreno. Zar ima 
čuda, da se uporedi sa zdravim, sjajnim očima? 
Zar usta, koja govore i cjelove daju, nisu slična 
krilima, što se hvataju nebesa? Zar nije sveto uho, 
koje sluša glas frule i žubor potočića? A pluća, ta 
dobra zdrava pluća, što udišu mirisni zrak i nose 
hranu srcu, zar nisu savršenija od ikakve pjesme? 
A zar noge, koje nas svuda vode, nisu stvorene za 
ples i radost? A svaka kost, a svaki mišić, nije li 
djelo nedostizivog graditelja? Eto dostojnog hra- 
m.a, da primi Gospoda Boga svoga. Sve ostale, pa 
i najskladnije gradjevine, ne mogu da se uporede 
sa savršenstvom ljudskoga tijela! A da je ono 
uistinu savršeno, najbolji je dokaz, da je ono- po¬ 
rodilo dušu i da je stvorilo prvu misao o besmrt¬ 
nosti. 

Okrijepljen mislima, laćam se pune čaše to¬ 
plog, mirisnog mlijeka. Gutam ga pomalo i veseo 
sam, što svaki gutljaj krijepi moju krv. Ona nas či¬ 
sti i umiruje kucaj srca. Kraj čaše mlijeka je bijeli 
pšenični hljeb, a do njega puna posuda žutog, gu¬ 
stog meda, I medom osladjujem hljeb i svaki zalo¬ 
gaj je tečan i sočan kao i zemlja, što ga je porodila. 
Ni pričest nije tako sveta, kao zalogaj, koji uta- 
žuje glad, I kako mi mlijeko gasi žedju, tako mi¬ 
slim na onu rumenkastu životinju, iz čijih je vimena 
toplo poteklo, U njezinim velikim, mirnim očima 
odrazuje se sunce, nebo i čitav kraj. Pod grlom joj 
klepka, a iz ružičastih nozdrva diže se para. Po¬ 
gnute glave žvače orošenu travu i samo, kad je 
m.uhe odviše napastuju, lijeno omahne dugim res- 
natim repom, Ozove su zvuk klepke, a onda opet 
mir kao u ona davna vremena, kad je našom greš¬ 
nom zemljom lutao Bog. 

I kako mi hljeb utažuje glad, mislim na odva¬ 
ljene brazde, na koje je, iz podatne ruke sijača, pa- 

dalo zlatno sjemenje. U misli slušam, kako romi¬ 
nja prva plodonosna kiša. Pod prvim doticajem 
proljetnog sunca niču klasovi. Natopljeni kišom i 
ožareni suncem rastu, rastu, a njima se raduje 
umorni čovjek, njima se raduju nebeske ptice i ru- 
dasta djeca, željna slatke pogače. Koliko je truda 
i muke, straha i brige preturio zabrinuti sijač, dok 
se na poljima nije zatalasalo visoko klasje, pognuto 
od puste jedrine teškog, dozrelog zrna. Zažutjelo 
se, a od zrelosti pukle slamne opne, da ukažu ra- 
dinom seljaku veliko, zlatno zrnje. I sijač se preo¬ 
brazio u žeteoca. U ruci mu nabrušena kosa i kad 
se namjeri na kamen, odjekne kao srebreno zvono. 
Zamahne, a žuti otkosi padaju i nižu se redovi pa- 
lih usjeva kao da zovu ruke da ih vežu u rukoveti. 
Sunce će, podnevno sunce, da iz njih izažme i isiše 
posljednju kaplju vode. A iz suhog zrna, pod mlin- 
skirn kamenom, prosut će se pšenica bjelica. Bit će 
puni hambari, da nasite gladne, da okrijepe slabe, 
da ojačaju momačke mišice, a djevojačke dojke 
da se napune sokom i mirisom, od kojeg se burka 
krv. Blagoslovljen da je hljeb svagdašnji, neoka¬ 
ljan nikakvom otrovnom primjesom! Sladji je miris 
pečenog hljeba, nego dim tamjana, što se diže iz 
posvećenog kadionika. To je beskrvno meso vječno 
djevičanske Zemlje, 

I kako mi med osladjuje zalogaj, vidim nebro- 
pčela, kako sišu slatkoću iz otvorenih 
čašaka cvijeća, Peludom se hrane, da oslade naša 
usta. Zuje i umiruju nas pjesmom neprekidnog 
rada. Njihova je marljivost tako prirodna, da je 
slična dokonosti, Lijetom oplodjuju druge cvjetove 
i tako se vrši neprolazni i uzvišeni zakon plodno¬ 
sti. Oplodjenje je u prirodi tako nevino, kao što je 
nevin dah ševe, kao što je nevim šum vala, koji se 
prelijeva niz litice. Pčele, zlatne pčele, darovaše me 
darom slatkosti, Sagradiše saće, da u medenom plo¬ 
du sakupe svu slatkoću ljeta. U kaplji meda, kad se 
rastopi na jeziku, osjećam miris šuma i livada, a u 

njegovom zlatu vidim sunčanu traku, što je pronikla 
u preslatku kap. Med će da slatkoćom napuni moje 
tijelo, da na njemu otpočine prekrasna glava žene, 
koja me je naučila ljubavi i dobroti. 

Okrijepljen medom, hljebom i mlijekom odla¬ 
zim u bližnju šumu. Na ivici, gdje su stabla rjedja, 
raste svakovrsno šipražje; a na njemu crne se ja¬ 
gode pune soka. Dok su nezrele, rumene su kao 
vršci djevojačkih njedara, a kad na prisoju sazriju, 
crne su kao bradavice majke, kad doji dijete. Be¬ 
rem one najzrelije i njima osladjujem usta. To je 
miris i okus prekaljene zemlje. 

Na kraju šume vidi se, kako su stabla splela 
žile. Ni najjači temelji nisu tako jaki kao pleter 
onih podzemnih grana, što drže teška debla kroš- 
njatih stabala. Redaju se nebrojena debla, kao stu¬ 
povi u hramu. Mjesto krova presvodilo ih je lišće, 
a nad njim, mjesto zlatne jabuke, sa zlatnim 
krstom, sjaje neprolazno sunce. Svijetle pjege po- 
legle su po travi i kako dahne vjetar, miču se, da 
iznenada osvijetle po koji komad mahovine, što 
sjaje kao pregršt smaragda. Svijetlo i sjena s ne- 
iskazanom čarolijom predu oko naše glave nevi- 
djenu predju, a u nju sunce, kao zlatni pauk, lovi 
naša slaba, ali za ljubav otvorena srca, 

»Djevojko '^dje si?« — oziva se šumom. — 
»Ženo, gdje si, da ti prostrem zelenu postelju od 
najmirisnijih trava, a mjesto uzglavlja, da ti dam 
svoje grudi, da tvoje uho mjesto glazbe sluša ku¬ 
caj mojega srca?,,. Djevojko, vrijeme je, da u 
tvoju utrobu sadje plodonosno sjeme, i da tvoje 
usne dotakne životni cjelov! U zimskim danima 
maknut će se pod tvojim krilom plod ljubavi naše 
i taj prvi kret sjećat će nas božanskog ljeta, što 
smo ga proveli pod otvorenim nebom! Gdje si, za¬ 
što se ne ozivlješ? Zar se bojiš mene, koji ne bi ni 
travki naudio, a ni mrava zgazio?« 

Jeka donosi druge glasove, ali glasa djevojač¬ 
kog medju njima nije. 



— 172 — 

»Djevojko, vjeruj, još je mladost na dohvat 
moje ruke, a moje noge još su vazda spremne, da 
zaigraju burno, vjenčano kolo! Čuješ li, ne kasni, 
jer mladost je brza i lakog kroka i prije nego se 
osvrnemo, ona je daleko i već je nema! Okrilaćena 
je, a noge su joj kao dvije golubice, što uporedo 
lete ,,, Djevojko, ne dodješ li, ugasnut će sunce, a 
cijela krajina uvenut će kao da je niz dolinu nena¬ 
dano prošao ledeni, zimski vjetar. Djevojko, do- 
zivljem te, da mi barem šaljiva jeka javi tvoje 
zvučno ime!« 

Još nikad, kao sada, ne osjetih u najskriveni¬ 
joj dubini svoga žića, da sam otkrio tajnu, koja me 
je mučila kroz cijeli život, Otkrih istinu i bila mi je 
bliska i jasna, kao da mi leži na dlanu. Osjeća ju 
moje tijelo, osjeća ju svako moje ćutilo, osjeća ju i 
moj mozak i ja sam sretan, što mi je vječna mudrost 
dala tu milost, da u samom sebi otkrijem sklad, što 
sam ga svuda drugdje uzalud tražio. Pun sam kao 
pčela, kad se vraća pčelinjaku, zreo sam kao zrno 
na najvišem klasu, a nevin sam kao mlijeko, što 
kaplje u usta nevinašca. Moja je istina priprosta, 
kao što su priproste kretnje seljaka, kad siju i že- 
telaca, kad žanju. Moja je istina priprosta kao lijet 
ptica. Moja je istina očita kao osmijeh na usnama 
djeteta. Moja je istina shvatljiva kao poljubac 
m.ajke. Moja je istina puna života kao kap krvi. 
Moja je istina jasna kao ljubav oca prema rodje- 
nome sinu. Moja je istina puna dobrote kao ruke, 
što lome glavu hljeba, da daruju gladne. Moja 
istina raste kao cvijet, zrije kao grozd i teče kao 
vino u čiste čaše. Moja je istina zemaljska, ali iznad 
nje se diže nebo. Moja je istina kao mir iza oluje. 
Moja je istina kao uskrsnuće iza smrti. Moja je 
istina kao oluja, što rad ja dugu. Moja je istina ljubav 
prema cvijeću, leptirima, bubama, mravcima, pče¬ 
lama i pticama. Moja je istina ljubav prema kame¬ 
nju, vodama, morima i plamenovima. Moja je istina 
ljubav prema mjesecu, zvjezdama i suncu. Moja je 
istina ljubav prema olujama, kišama, vjetrovima i 

tišinama. Moja je istina ljubav prema dolinama, 
gorama, špiljama i ponorima. Moja je istina ljubav 
j prema zlatu i srebru, draguljima i biserju, ne zbog 
I i® skupo, nego što je — lijepo. Moja je 

I istina ljubav prema slikama, knjigama, kipovima i 
zvukovima. Moja je istina ljubav prema riječi, pre- 
I ma govoru ljudskom, koji je našao svoj najuzvišeniji 

izraz u pjesmama. Moja je istina prije svega ljubav 
' prema bližnjemu, prema majci i ocu, djeci i ženi i 

prema svim stvorovima božjim. Moja je istina Iju- 
: bav nad ljubavima, što ju pjesnik osjeća za zemlju 

i rodjenu grudu. 

Hii]HDVi]E RN3IGE „ZabflvnE Blbllotelie'* 

Izbor najboljih pripovijedaka svjetske književnosti, 

432. »Fiorella«. LjubaTna idila, napisao Michele Saponaro. 
Kao neka moderna pripovijest o Pavlu i Vir^niji. Prekrasan roman,, 
pisan s gracijom, protkan lirskim dahom i zagrijan toplom poezijom, 
koja ga stavlja u prvi red niedju novim talijanskim romanima. 
Skladna knjiga, u kojoj se protivni estetski i duhovni elementi ukršta¬ 
vaju na način, da tragika, koja se skriva u idili, ne muti ni na čas- 
čistu i vedru' viziju ambijenta, slikarsko prikazivanje romantičke 
okolice, u kojoj triumfiraju mirisi, sunce i ljubavna žudnja. — Uz 
ovaj roman dodane su jo§ dvije egzotične novele od drugog talijanskog 
autora, Guida M i 1 a n e s i-a; »Ljubav male Ya-nu« (kineske kneginje) 
i »Uskršnji cjelov« iz ruskog emigrantskog života. Din. 26.—. Uve¬ 
zano Din. 36.—. 

433. »Sunce mrtvih«. Epopeja. Najveće umjetničko djelo emi¬ 
grantske ruske književnosti od Ivana Š m e 1 e v a. Epos glada, koji 
se diže iznad Hamsunova poznata djela^ Strašan, ali pjesničkim sjajem 
preliveni dokumenat epohe, kad su crveni prevratnici »pomeli Krim- 
željeznom metlom«. To je knjiga, pisana drhtavom rukom pjesnika,, 
koji je posljednji grašak podijelio sa svojim pilićima, da mu ne 
uginu pred očima. Umire od glada čitav kraj sa svim živim stvoro¬ 
vima. Umire i drveće, bademi, koji neko vrijeme prehranjuju ljude 
.svojim plodovima, ali se napokon i oni moraju posjeći, da se gladni, 
božji stvorovi mogu barem ogrijati. Jedini krimski Tatari imaju još' 
nešto saikrivena žita. Ali ni oni ne će više dugo izdržati. Uzalud zazivlje' 
Allahovu pomoć mujezin sa minareta. Samo još drozd pjeva na jednoj, 
osušenoj grani. Pjesnik osjeća duboko u duši, da možda i sam po¬ 
sljednji put sluša ptičju pjesmu . . . Din. 26.—. Uvezano Din. 36.—. 

Dub 1- STpTijd izaći će veliki voman od ĆAauvice'a: 
De k o b re: 

„Madona spavaćih vagona" 





























